text:
General News
ၸုမ်းၵူၼ်းၼုမ်ႇတႆး (Tai youth organization) ၵႂႃႇၸွႆႈထႅမ် ၵူၼ်းပၢႆႈၽႄးသိုၵ်း တီႈဝၢၼ်ႈဝၢပ်ႈ
- Details
- Created on 28 July 2014
- Written by တႆးလွတ်ႈလႅဝ်း
ယွၼ်ႉပိူဝ်ႈတပ်ႉသိုၵ်းမၢၼ်ႈလႄႈ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ပဵၼ်ပၢင်တိုၵ်းၵၼ် ႁၢဝ်ႈႁႅင်းၼႃႇလႄႈ ၵူၼ်းၼႂ်းပိုၼ်ႉတီႈ ဢၼ်မီးယူႇႁိမ်းႁွမ်းဢိူင်ႇဝၢၼ်ႈဝၢပ်ႈ ၸႄႈဝဵင်းၵႄးသီး မိူင်းတႆးပွတ်းၸၢၼ်းၼၼ်ႉ လႆႈပၢႆႈၼမ်လၢႆ ၵူၼ်းပၢႆႈၽႄးသိုၵ်း ၵမ်းၽွင်ႈဢမ်ႇတၼ်းလႆႈၶိူင်ႈၶူဝ်းၸႂ်ႉၵေႃႈမီး ပၢႆႈပဵၼ်ၶၢဝ်းႁိူဝ်ႈ ၶၢဝ်းၽူၼ်။
ပူၼ်ႉမႃးမိူဝ်ႈဝၼ်းထီႉ 16 လိူၼ် July 2014 ၼၼ်ႉ ၸုမ်းၵူၼ်းၼုမ်ႇတႆး (Tai youth organization) ၸႄႈဝဵင်းတူၼ်ႈတီး လႆႈဢဝ် ၶိူင်ႈၶူဝ်းၶွင် တႃႇၸႂ်ႉ ၵႂႃႇၵမ်ႉၸွႆႈပီႈၼွင်ႉၵူၼ်းပၢႆႈၽႄးသိုၵ်း တီႈၵျွင်းဝၢၼ်ႈဝၢပ်ႈ မိူၼ်ၼင်ႇ ၶဝ်ႈသၢၼ်၊ ၼမ်ႉမၼ်း၊ ယႃႈယႃ၊ ၽႃႈယၢင်၊ ၽႃႈဝႆ ၸိူဝ်းၼႆႉ ၼႆယဝ်ႉ။
ယွၼ်ႉပိူဝ်ႈပၢင်တိုၵ်း သိုၵ်းမၢၼ်ႈလႄႈ တပ်ႉသိုၵ်းပႃႇတီႇမႂ်ႇသုင်ၸိုင်ႈတႆး SSPP/SSA မိူဝ်ႈဝၼ်းထီႉ 6 လိူၼ် July 2014ၼၼ်ႉ ႁၢဝ်ႈႁႅင်းဝႆႉလႄႈ ၵူၼ်းမိူင်းၵေႃႈလႆႈၶၢႆႉပၢႆႈ ၵႂႃႇယူႇပၵ်းသဝ်းဝႆႉ တီႈၵျွင်းဝၢၼ်ႈဝၢပ်ႈ ၸႄႈဝဵင်းၵေးသီး၊ၼႂ်းၵူၼ်းပၢႆႈၽႄးသိုၵ်းၼၼ်ႉ မီးၵူၼ်းမိူင်းလႄႈ ၸဝ်ႈသၢင်ႇၶႃႇ ႁူမ်ႈၵၼ်တင်းမူတ်း မီး274ၵေႃႉ ၵူၼ်းမိူင်းမီး 222ၵေႃႉ ၸဝ်ႈသၢင်ႇၶႃႇမီး 52ၵေႃႉ ၼႆယဝ်ႉ။
တီႈၵူၼ်းမိူင်း ပၢႆႈၽႄးသိုၵ်းသေ မႃးယူႇသဝ်းယူႇတီႈၵျွင်းဝၢၼ်ႈဝၢပ်ႈၼႆႉ ယၢၼ်ၵႆၵၼ်တင်း တပ်ႉသိုၵ်းမၢၼ်ႈ ဢၼ်မႃးပၵ်းသဝ်းယူႇၼၼ်ႉ မွၵ်ႈ 1 လၵ်း တေၶႅၼ်ႈၵၼ် သဵၼ်ႈတၢင်းလူတ်ႉၵႂႃႇမႃး ၼႂ်းၵႄႈၵၢင် မိူင်းၼွင် လႄႈ ၵေးသီး ၵူၺ်း၊ ပေႃးပၢင်တိုၵ်းႁၢဝ်ႈႁႅင်းမႃးၼႆ ၸုမ်းၵေႃႇမတီႇ ၶဝ်တေဢွၼ်ၶၢႆႉယၢႆႈပၢႆႈၵႂႃႇတၢင်းတီႈယူႇ ၼႆယဝ်ႉ။
ပၢင်တိုၵ်းတပ်ႉသိုၵ်းမၢၼ်ႈတင်း တပ်ႉသိုၵ်းပႃႇတီႇမႂ်ႇသုင်ၸိုင်ႈတႆးၼႆႉ မိူဝ်ႈပီႊ 2012 ၵေႃႈယၢမ်ႈပဵၼ် ပၢင်တိုၵ်းၵၼ်မႃး ႁၢဝ်ႉႁႅင်း ၸိူင်ႉၼႆႉလႄႈၵူၼ်းမိူင်းလႆႈပၢႆႈယဝ်ႉ ပွၵ်ႈၼိုင်ႈ။
တပ်ႉသိုၵ်းၸိုင်ႈတႆး SSPP/SSA တင်းလူင်ပွင်ၸိုင်ႈမၢၼ်ႈၼႆႉ တူၵ်းလူင်းၵိုတ်းယိုဝ်းၵၼ် ၸၼ်ႉၸိုင်ႈမိူင်း ႁူမ်ႈတုမ်ဝႆႉ သေတႃႉၵေႃႈ ဢမ်ႇၵိုတ်းလႆႈပၢင်တိုၵ်းတႄႉတႄႉ၊ ယင်းတိုၵ်ႉသိုပ်ႇပဵၼ်ပၢင်တိုၵ်းယူႇသေ ႁဵတ်းႁႂ်ႈၵူၼ်းဝၢၼ်ႈၵူၼ်းမိူင်း လႆႈပၢႆႈယၢၼ်ႁိူၼ်းယေးတီႈယူႇ။
တႆးလွတ်ႈလႅဝ်း


c: text/html

text:
ၶွမ်ႊပၼီႊ သရႃႊပုရီႊ ၶႂ်ႈႁဵတ်းသဵၼ်ႈ တၢင်းတေႃႉ တၢင်ႇထၢၼ်ႇ ႁိၼ် ဢၼ်ၸေႃႉ ၶုတ်းတီႈမိူင်းၵူၵ်း ၸႄႊဝဵင်း မိူင်းသၢတ်ႇ ၶဝ်ႈမိူင်းထႆး လတ်းၽၢၼ်ႇ မႄႈၵျႛၵ်ႉ- ဝၢၼ်ႈမူင်ႉၵဝ်ႈလင်၊ ၵူၺ်းၵႃႈၵူၼ်း ဝၢၼ်ႈလၢႆ ဢိူင်ႇဢမ်ႇ ႁၼ်လီ၊ သၢၼ်ၶတ်း ဝႃႈတေ တုမ်ႉတိူဝ်ႉ လွင်ႈယူႇသဝ်း ၵိၼ်သၢင်ႈ ၵူၼ်းမိူင်း တင်းသိင်ႇ ဝႅတ်ႉလွမ်ႉဢိၵ်ႇ လၢႆလၢႆလွင်ႈ၊ ၾၢႆႇၼိုင်ႈၵၢၼ် တေႃႉၵႃႉယႃႈ ၵေႃႈတေတိူဝ်း မႃး၊ ၶဝ်ႈလွၵ်းသိုၵ်း မၢၼ်ႈမၢင်ႇ ၶိုင်ဢဝ်ၼမ်ႉတွၼ်း။
ၸုမ်းမိူင်းလႃးတွပ်ႇၵႄႈ ဢမ်ႇၵဵဝ်ႇၶွင်ႈၸုမ်းသိူဝ်ႈလႅင်
ၽူႈမီးပုၼ်ႈ ၽွၼ်းၼႂ်း ၸုမ်းမိူင်းလႃး တွပ်ႇၵႄႈလွင်ႈ ၸဝ်ႈၼႃႈတီႈ လႅၼ်လိၼ်ထႆး တၢင်ႇလၢႆး ငၢၼ်းၶၢဝ်ႇ ၶိုၼ်ႈပႃႈ ၼိူဝ်ဝႃႈ ၸုမ်းမိူင်း လႃးႁပ်ႉ သွၼ်ၵၢၼ် သိုၵ်းပၼ် ၸုမ်းသိူဝ်ႈလႅင်၊ ၵွပ်ႈမီးပၼ် ႁႃၵၼ်တင်းမၢၼ်ႈ လႄႈတိုၼ်း ဢမ်ႇႁႃ ႁဝ်သႂ်ႇႁူဝ်။
ထႆးထုၵ်ႇလိူၵ်ႈပဵၼ်ႁူဝ်ပဝ်ႈၸုမ်းသုၼ်လႆႈၵူၼ်းၸၢတ်ႈၸိုင်ႈလုမ်ႈၾႃႉ
ၸိုင်ႈထႆး လႆႈထုၵ်ႇလိူၵ်ႈပဵၼ် ႁူဝ်ပဝ်ႈၵေႃၵမ်ၵၢၼ် ၸုမ်းသုၼ်ႇလႆႈၵူၼ်း ၸၢတ်ႈၸိုင်ႈလုမ်ႈၾႃႉ လႄႈ ပဵၼ်ၸိုင်ႈမိူင်းႁႅၵ်ႈ ၼႂ်းၸိုင်ႈမိူင်း ဢေႊသျႛိဝ်ႊ။
ၽူႈမၢႆ ၽွင်းလူင်ၼွၵ်ႈမိူင်းၶွင်ထႆး ပိုတ်ႇလၢတ်ႈ လွင်ႈထႆးလႆႈႁပ်ႉ လိူၵ်ႈပဵၼ်ၽူႈၼင်ႈၸိုင်ႈ ၾၢႆႇသုၼ်ႇလႆႈၵူၼ်း ၸၢတ်ႈၸိုင်ႈ လုမ်ႈၾႃႉ၊ လႆႈသဵင်ဝႆႉ ဝၢင်းၸႂ် 47 ၸိုင်ႈမိူင်း လႄႈ ပဵၼ်ၸိုင်ႈမိူင်းၼႂ်းဢေးသျႛိဝ်ႊ ၸိုင်ႈမိူင်းႁႅၵ်ႈသုတ်း။ ၼႄထိုင် လွင်ႈဝႆႉဝၢင်းၸႂ် ၸၢဝ်းၸၢတ်ႈလုမ်ႈၾႃႉ ဢၼ်မီးတေႃႇထႆး၊ ႁူမ်ႈဝႃႈတိုၵ်ႉၽၢၼ်ႇပူၼ်ႉႁဵတ်ႇ ၵၢၼ်ၽူႈၵေႃႇၵၢၼ်ႁၢႆႉမႃးပႆႇႁိုင်။
ပၼ်တၢင်းႁူႉလွင်ႈၶပ်းၶီႇလူတ်ႉလႄႈ တႃႇသွပ်ႇဢဝ်ဝႂ်ၶပ်းၶီႇႁေႃႈလူတ်ႉ
ၾၢႆႇတေႃႇသူင်ႇတၢင်းလိၼ် (ၶူၼ်သူင်ႇတၢင်းၿူၵ်ႇ) ၸႄႈဝဵင်းမႄႈတႅင် ၵဵင်းမႆႇ ၸိုင်ႈထႆး လူင်းပိုၼ်ႉတီႈ ၸၢတ်းပၢင်လဵပ်ႈႁဵၼ်း ပၼ်တၢင်းႁူႉ လွင်ႈၶပ်းၶီႇလူတ်ႉၵႃး ႁူမ်ႈတင်းၵေႃလိၵ်ႈလၢႆး လႄႈၾိင်ႈငႄႈတႆး ၵဵင်းမႆႇ ဢိၵ်ႇတင်း ၸုမ်းၸူၼ်ႊ (ชุมชน) ဝတ်ႉၵူႇတဝ်ႈ ဢိူင်ႇသီၽုမ်ႊ ၸႄႈဝဵင်းမိူင်း ၸႄႈတွၼ်ႈၵဵင်းမႆႇ ၸိုင်ႈထႆး။
သင်ၶတႆးဢမ်ႇၶဝ်ႈပႃးၼႂ်းၸုမ်းသိူဝ်ႈလႅင်ၸိူဝ်းတေလုၵ်ႉႁိုၼ်ႇမိူင်းထႆး
ဢိင်ၼိူဝ်မီးႁူင်းပွႆႇသဵင်ထႆးပိုၼ်ၽၢဝ်ႇ ဢိင်ဢၢင်ႈၸဝ်ႈၼႃႈတီႈထႆးၵေႃႉၼိုင်ႈလၢတ်ႈဝႃႈ- ၸုမ်းသင်ၶတႆး တေၶဝ်ႈႁူမ်ႈ ပႃးၼႂ်းၸုမ်း သိူဝ်ႈလႅင်တူင်ႉၼိုင်လုၵ်ႉႁိုၼ်ႇ ၶႂမ်ႈၶတ်းလူင်ပွင်ၸိုင်ႈထႆး ၽွင်းၵၢင်လိူၼ်မၢတ်ႊၶျ်ၼႆၼၼ်ႉလႄႈ သင်ၶၸဝ်ႈ တႆးၼႂ်းၸိုင်ႈထႆးတွပ်ႇထဵင်ဝႃႈ ဢမ်ႇၸႂ်ႈ။
Page 2 of 2

robotstxt: allowed

filter: keep


text:
ၵႂၢမ်းငဝ်ႈ မိူဝ်ႈပူၼ်ႉမႃးႁိုင်တၢၼ်ႇတၢၼ်ႇယဝ်ႉ လႆႈႁၼ်လိၵ်ႈယွၼ်းတၢင်းႁၼ်ထိုင်လွင်ႈ တႃႇတႅမ်ႈဢွၵ်ႇပပ်ႉႁဵၼ်းတႆး (Textbook) တႃႇၸႂ်ႉသွၼ်ၸွမ်းလႅၼ်လိၼ်လႄႈ တၢင်းၼႂ်းမိူင်းၵေႃႈ လႆႈယိၼ်းၶၢဝ်ႇ လွင်ႈတင်ႈၸုမ်းလႄႈ ႁႃတိုၼ်းတႃႇၶူင်ဢွၵ်ႇပပ်ႉႁဵၼ်းၼႂ်းႁူင်းႁဵၼ်းမႂ်ႇ ယွၼ်ႉပိူဝ်ႈသၢႆငၢႆဝၢၼ်ႈမိူင်းပဵၼ်ႇမႃးလႂ်ၸိူဝ်းၼႆႉယူႇ။
ပိုၼ်းလိၵ်ႈတႆး ဢၼ်ၵဝ်ၶႃႈႁူႉႁၼ်ထိုင်
လွင်ႈတၢင်းဢၼ်ၼႆႉ ႁူဝ်ၶေႃႈဢၼ်ၼႆႉ မိူဝ်ႈပူၼ်ႉမႃးပီတႆး 2093 ၼီႈၼၼ်ႉ ၵဝ်ၶႃႈယၢမ်ႈ တႅမ်ႈသႂ်ႇပႃးၼႂ်းၽိုၼ်လိၵ်ႈ ၸိုင်ႈတႆး ဢၼ်ၸုမ်းၶၢႆးသိမ်ႇပိုၼ်ၽႄၼၼ်ႉ ပွၵ်ႈၼိုင်ႈယူႇ။ ၵူၺ်းၼႃႇ ၵဝ်ၶႃႈဝူၼ်ႉဝႃႈ မၼ်းတေပႆႇၸွတ်ႇယွၼ်ႈထိုင် ပီႈၼွင်ႉတႆးတင်းၼမ် ထၢင်ႇဝႃႈၸိူင်ႉၼႆလႄႈ ၸင်ႇလႆႈ တႅမ်ႈထႅင်ႈၶႃႈယဝ်ႉ။ လိူဝ်သေၼၼ်ႉ လွင်ႈတၢင်းၵမ်ႈၽွင်ႈ ၵေႃႈ ဢၼ်ပႆႇလႆႈသႂ်ႇပႃးၼၼ်ႉ ပွၵ်ႈၼႆႉ ၶိုၼ်းတႅမ်ႈသႂ်ႇ ထႅင်ႈၶႃႈယဝ်ႉ။
SSA လွႆတႆးလႅင်းၵိုတ်းသိုၵ်း မၢၼ်ႈ-တႆးၽႂ်လႆႈ? ၽႂ်သုမ်း?
ပဵၼ်ၶၢဝ်ႇယႂ်ႇလိုဝ်းလင်ၸိုင်ႈတႆးၼႂ်းပီ 2011 ၶၢဝ်ႇၼိုင်ႈ လွင်ႈၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး RCSS/SSA ႁူပ်ႉဢုပ်ႇလူင်ပွင်ၸိုင်ႈသိုၵ်းမၢၼ်ႈလႄႈလူင်းလၢႆးမိုဝ်းၵိုတ်းသိုၵ်းၵၼ်မိူဝ်ႈ 2/12/2011 တီႈဝဵင်းတူၼ်းတီး ၸိုင်ႈတႆး။
More Articles...
- ၶေႃႈၾၢၵ်ႇထိုင်တပ်ႉသိုၵ်းၸိုင်ႈတႆး ႁဝ်းၶႃႈၵူႈၸုမ်းၼႂ်းမိူင်းတႆးတင်း သဵင်ႈ
- ယွၼ်းႁွင်ႉပၢဝ်ႇထိုင်ပီႈၼွင်ႉတႆး လႄႈပီႈၼွင်ႉၵူၼ်းမိူင်းတႆးၵူႈၵေႃႉ ႁူမ်ႈႁႅင်းၵၢၼ်မိူင်းၵၼ်ဝႆးဝႆးတႃႉ ပဵၼ်ၽွင်းၶိုၵ်ႉၶမ်ႇလမ်ႇလွင်ႈ တႃႇၵၢၼ်မိူင်း-မိူင်းတႆးယဝ်ႉ
- ၶေႃႈလပ်ႉဝွၵ်း "ၵွႆ" ၵွၵ်းတူၺ်း ႁိုဝ်ယွၵ်းယွႆ
- ၶႃႈႁဝ်းၸိုဝ်ႈ ၸၢႆးပီး ၸႃႇတိ တီႈယူႇ မူၸေႈၶႃႈ
Page 2 of 4


text:
General News
ငိုၼ်းၵွၼ်ႈ 400သႅၼ် ၽႂ်ၽႅၼ်ဢဝ်လိၼ်လႅင်ႁဵတ်းတၢင်း
- Details
- Created on 28 July 2014
- Written by တႆးလွတ်ႈလႅဝ်း
တႅၼ်းၽွင်းၸေႈဝဵင်းမၢႆ (1) ပႃႇတီႇသိူဝ်ၽိူၵ်ႇ (SNDP) လုင်းမူဝ်းၵျီႇ ဝဵင်းမိူင်းပၼ်ႇ ႁွင်ႉဢုပ်ႇၸုမ်းႁဵတ်းတၢင်း ၸီႉသင်ႇႁႂ်ႈဢဝ်ႁိၼ်ၶျေႃး ၶိုၼ်းမႄး တႅၼ်းပၼ် သဵၼ်ႈတၢင်းလိၼ်လႅင် ပွၵ်ႉၵၢတ်ႇၼွၵ်ႈ ၸႄႈဝဵင်းမိူင်းပၼ်ႇ ၸိုင်ႈတႆးပွတ်းၸၢၼ်း။
ပူၼ်ႉမႃး ဝၼ်းထီႉ 20.July.2014 ၼၼ်ႉ ၽူႈၶဝ်ႈၸုမ်း ပႃႇတီႇသိူဝ်ၽိူၵ်ႇ (SNDP) ၸၢႆးလႃႉဢွင်ႇ တႅမ်ႈလိၵ်ႈတၢင်ႇထိုင် တီႈတႅၼ်းၽွင်း ၸႄႈဝဵင်းမၢႆ(1) လုင်းမူဝ်းၵျီႇ မိူင်းပၼ်ႇ ၵဵဝ်ႇၵပ်းပၼ်ႁႃ ပျၢတ်ႉၵျႅတ်ႉ(တိုၼ်းလၢင်း) သီႇပၢၵ်ႇ(400)သႅၼ်ပျႃး တႃႇႁဵတ်းသဵၼ်ႈတၢင်း တီႈပွၵ်ႉၵၢတ်ႇၼွၵ်ႈ ၸႄႈဝဵင်းမိူင်းပၼ်ႇ။
“ငိုၼ်းသီႇပၢၵ်ႇ(400)သႅၼ်ပျႃး ဢၼ်လႆႈဢဝ်မႃး တႃႇႁဵတ်းသဵၼ်ႈတၢင်းၼၼ်ႉ တေလႆႈပဵၼ်သဵၼ်ႈတၢင်း မၢၵ်ႇႁိၼ်ၶျေႃး ၵူၺ်းၵႃႈ ၸုမ်းႁဵတ်းသဵၼ်ႈတၢင်း(ပၵသ) ၶဝ်သမ်ႉ ဢမ်ႇႁဵတ်းၸွမ်း ၼင်ႇလၢတ်ႈဝႆႉသေ သမ်ႉဢဝ်လိၼ်လႅင်သိူဝ်ႇပၼ် မိူဝ်ႈတိုၵ်ႉသိူဝ်ႇမႂ်ႇမႂ်ႇတေႉ ၵူၼ်းမိူင်းၸႂ်ႉတိုဝ်းၵႂႃႇမႃးလႆႈယူႇသေတႃႉ ထိုင်ၶၢဝ်းၾူၼ်မႃးၼႆႉ ႁဵတ်းႁႂ်ႈသဵၼ်ႈတၢင်းလိၼ်လႅင်ၼၼ်ႉ ယဵၼ်းပဵၼ်ၵူမ်ႇဢုင် ႁဵတ်းႁႂ်ႈၵူၼ်းမိူင်း ၵႂႃႇမႃးယၢပ်ႇယဵၼ်း ၵိၼ်းၶၢၼ်ၸႂ်ၸွမ်း တင်းၼမ်၊ သဵၼ်ႈတၢင်းဢၼ်ၼႆႉ တိုၵ်ႉႁဵတ်းယဝ်ႉၵႂႃႇ မိူဝ်ႈသၢမ်လိူၼ် ပူၼ်ႉမႃးၼၼ်ႉၵူၺ်း ၶဝ်ႈၼႂ်းၶၢဝ်းၾူၼ်မႃးၼႆႉ သမ်ႉပေႃးၵွႆပႅတ်ႈမူတ်းယဝ်ႉ”ၼႆ ၸၢႆးလႃႉဢွင်ႇ လႆႈတႅမ်ႈလိၵ်ႈတၢင်ႇ ၼင်ႇၼႆ။
ၵဵဝ်ႇၵပ်းလွင်ႈၼႆႉသေ ထိုင်မႃးဝၼ်းထီႉ 25.July.2014 ပူၼ်ႉမႃးၼၼ်ႉ တႅၼ်းၽွင်း ၸႄႈဝဵင်းမၢႆ(1) လုင်းမူဝ်းၵျီႇ ၸင်ႇလႆႈႁွင်ႉ “ပၢင်ၵုမ်ၵေႃႇမတီႇ” ဢၼ်ဢဝ်ပုၼ်ႈၽွၼ်း ၽၢႆႇႁဵတ်းတၢင်းၶဝ်သေ ၸီႉသင်ႇ ႁႂ်ႈၶိုၼ်းမေးႁဵတ်းပၼ် သဵၼ်ႈတၢင်းၶိုၼ်း ၼႂ်းဝၼ်းထီႉ 27.July.2014၊ လိူဝ်သေၼၼ်ႉ လႆႈလူင်းသပ်းလႅင်းပၼ်ၵူၼ်းမိူင်းပႃး လွင်ႈဢၼ်လႆႈၶပ်းၶိုင်ပၼ် ႁႂ်ႈၶိုၼ်းမေး ႁဵတ်းပၼ်သဵၼ်ႈတၢင်းမႂ်ႇၼၼ်ႉ ၼႆယဝ်ႉ။
တႆးလွတ်ႈလႅဝ်း


text:
ဢိင်ၼိူဝ် ၵၢၼ်သၢင်ႈၶူဝ်လဵၵ်းမႂ်ႇ ၼိူဝ်မႄႈၼမ်ႉတၢမ်ၽၢၵ်ႇ တီႈဝၢၼ်ႈၼွင်ၸၢင်ႉ ဢိူင်ႇထုင်ႉပူင်းယဝ်ႉတူဝ်ႈယဝ်ႉလႄႈ ၵူၼ်းဝၢၼ်ႈၸတ်းပၢင်ၵႅဝ်ႈပိုတ်ႇၶူဝ်မႂ်ႇ၊ ၸဝ်ႈၼႃႈတီႈပဢူဝ်း မႃးပိုတ်ႇပၢင်ၵႅဝ်ႈၵႅတ်းမႆလၢႆႈ။
လူတ်ႉၶိူင်ႈၵူၼ်းမိူင်းတီႈၼမ်ႉၶမ်း ႁၢႆၵူႈဝၼ်း
ၼ်ႂ်းၸိုင်ႈတႆးပွတ်းႁွင်ႇ ၸႄႈဝဵင်းၼမ်ႉၶမ်းၼႆႉ လူတ်ႉၶိူင်ႈသႅၼ်းလီ ၶွင်ၵူၼ်းမိူင်း တီႈဢေႇသုတ်း ၼိုင်ႈဝၼ်း ႁၢႆ ဢမ်ႇယွမ်း 2 လမ်း၊ ဢမ်ႇတိလႆႈ ၵူၼ်းလၵ်ႉ။
ၵူၼ်း NLD ထုၵ်ႇၶႃႈတၢႆသွင်ၵေႃႉ ၼႂ်းၶၢဝ်းတၢင်း ၽၢၵ်ႇလိူၼ်
ၼႂ်းၸိုင်ႈတႆးပွတ်းၸၢၼ်းၼႆႉ ၼႂ်းၶၢဝ်းတၢင်း ၽၢၵ်ႇလိူၼ် ပီ 2014 ၼႆႉၵူၺ်း၊ ၽူႈယႂ်ႇၵူၼ်းလူင်ၼႂ်း ပႃႇတီႇ NLD သွင်ၵေႃႉ ထုၵ်ႇၶႃႈတၢႆ။
မၢၵ်ႇတႅၵ်ႇတီႈယေးငိုၼ်းၵမ်ႇပေႃးၸ ဝဵင်းလႃႈသဵဝ်ႈ
မၢၵ်ႇတႅၵ်ႇတီႈယေးငိုၼ်း ၵမ်ႇပေႃးၸ တီႈဝဵင်း လႃႈသဵဝ်ႈ ၵၢင်ၼႂ်ၸဵမ်ၸဝ်ႉ၊ ႁဵတ်းႁႂ်ႈၶိူင်ႈၵုမ်းၾႆး လုၵွႆလႄႈ ယေးငိုၼ်းၵွႆၵမ်ႈၽွင်ႈ။
ပၢင်ၾိုၵ်းၽွၼ်ႉၶူးသွၼ်လိၵ်ႈတႆး ဝဵင်းၼမ်ႉၶမ်းမီးၽူႈၶဝ်ႈႁူမ်ႈပၢၵ်ႇပၢႆ
ၵေႃလိၵ်ႈလၢႆးလႄႈၾိင်ႈငႄႈတႆး ၸေႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ၸတ်းႁဵတ်းပၢင်ၾိုၵ်းၽွၼ်ႉ ငဝ်ႈႁၢၵ်ႈပုတ်ႉထလႄႈ လိၵ်ႈလၢႆးတႆး - ၸၢႆးၾႃႈ လႄႈၽူႈၾိုၵ်းလိုမ်ႉၵၢၼ်ၶူး ၶဝ်ႈႁူမ်ႈပၢၵ်ႇပၢႆ။
More Articles...
Page 1 of 91


text:
ယိင်းသႅင်ၵႅဝ်ႈ
ဢႃယု - 22 ၶူပ်ႇ
ၸိုဝ်ႈပေႃႈ - လုင်းသႃႇဢေး
ၸိုဝ်ႈမႄႈ - ပႃးတၢၼ်းထေး
တီႈၵိူတ်ႇ - ဝၢၼ်ႈတႃႈတေႈ၊ ၸႄႈဝဵင်းသီႇပေႃႉ။
ထၢမ်တွပ်ႇ
တွင်ႈထၢမ် ၽူႈပၢႆးမွၼ်းတႆး ယိင်းသႅင်ၵႅဝ်ႈ
ယိင်းသႅင်ၵႅဝ်ႈ
"ၸဝ်ႈယွတ်ႈသိုၵ်း" ဝႃႈ ၽူႈၼမ်းဝႃႉ ဢမ်ႇထတ်းၶၢဝ်ႇ - ယုမ်ႇၵႂၢမ်းပႃႈတႂ်ႈပူၼ်ႉ ၸင်ႇပဵၼ်မႃး လွင်ႈၶတ်းၶဵင်ႈၵၼ်
ႁူဝ်ပဝ်ႈလူင် RCSS/SSA ၸွမ်သိုၵ်း ၸဝ်ႈယွတ်ႈသိုၵ်း ဝႃႈ ပၼ်ႁႃၼႂ်းၵႄႈတပ်ႉသိုၵ်း ဝႃႉ UWSA လႄႈ တပ်ႉသိုၵ်း ၸိုင်ႈတႆး RCSS/SSA ပဵၼ်ယွၼ်ႉၵွပ်ႈၽူႈၼမ်းဝႃႉ ဢမ်ႇထတ်းၶၢဝ်ႇၾၢႆႇတႂ်ႈလီလီ၊ ပဵၼ်သင်ၵေႃႈၶႂ်ႈဢဝ်လၢႆး သိုၵ်းၵႄႈလိတ်ႈ၊ ဢမ်ႇၸႂ်ႉလၢႆး ဢုပ်ႇဢူဝ်းၵၼ် ပဵၼ်သိုၵ်းၵၼ် ၵူၼ်းမိူင်းၵူၼ်းသိုၵ်းၵူၺ်းလုသုမ်းယွၼ်ႉ။
ၽွမ်ႉၵၼ်ပဵၼ်ႁႅင်း
(ထၢမ်တွပ်ႇ) ဝၼ်းထိ 24-25 လိူၼ်ၵျုႊလၢႆႊ ဝူင်းၵၢၼ် မိူင်း၊ ၸုမ်းၵိုတ်းယိုဝ်း၊ ၸုမ်းသိုၵ်းၵူၼ်းမိူင်း (ပီႇတုၸိတ်ႉ) ႁူပ်ႉထူပ်းဢုပ်ႇ ဢူဝ်း ၵၼ် ၵဵဝ်ႇၵပ်းၵၢၼ်မိူင်း ပိူဝ်ႈတႃႇ ႁူမ်ႈသၢင်ႈၵႂႃႇမိူဝ်းၼႃႈ။ ပၢင်ၵုမ်ၼၼ်ႉ ၸတ်းႁဵတ်းတီႈ တႃႈၵုင်ႈ။ ဢုပ်ႇဢူဝ်း တႅပ်းတတ်း သင်ၼႆၼၼ်ႉ ၵေႃသိုဝ်ႇၶၢဝ်ႇၽူႈတွႆႇႁွၵ်ႈ လႆႈတိတ်းတေႃႇတွင်ႈထၢမ် ၽူႈၶၢၼ်ပၢၵ်ႇပႃႇတီႇႁူဝ်သိူဝ် ၸၢႆးလဵၵ်ႉ ၼင်ႇၼႆၶႃႈဢေႃႈ။
RCSS/SSA လူင်းပိုၼ်ႉတီႈမိူင်းထႃး
ငဝ်းလၢႆးၵမ်းလိုၼ်းၵၢၼ်ၵိုတ်းတိုၵ်းဝူင်ႈၵၢင် RCSS/SSA တင်းလူင်ပွင်ၸိုင်ႈမၢၼ်ႈ၊ ၵဵဝ်ႇၵပ်းၶၵ်ႉတွၼ်ႈ ၵၢၼ်သိုၵ်း ၵၢၼ်မိူင်း မိူဝ်းၼႃႈ သွင်ၾၢႆႇသိုပ်ႇႁၢင်ႈႁႅၼ်းၸိူင်ႉႁိုဝ် - ၵေႃၶၢဝ်ႇၽူႈတွႆႇႁွၵ်ႈလႆႈတိုဝ်ႉတၢင်းတွင်ႈထၢမ်ၽူႈၶၢၼ်
ပၢၵ်ႇ RCSS/SSA ၸဝ်ႈႁၢၼ်လၢဝ်သႅင်မီးၸိူင်ႉၼင်ႇၼႆ။
ပၢင်လိူၵ်ႈတင်ႈသွမ်ႈ ႁႂ်ႈမီးလွင်ႈလွတ်ႈလႅဝ်း ၽဵင်ႇပဵင်း
ဝၼ်းထိ 2 လိူၼ်ၼႆႉ ၽွင်းတၢင်လူင် မိူင်းဢိင်းၵလဵတ်ႈ ၵဵဝ်ႇၵပ်းမိူင်းမၢၼ်ႈ Andrew Heyn လႆႈႁူပ်ႉထူပ်းၵၼ် တင်း ၽူႈၼမ်းပႃႇတီႇသိူဝ်ၽိူၵ်ႇ တီႈႁူင်းႁႅမ်း Golden Hill Hotel ပွၵ်ႉ 2 ဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။
More Articles...
Page 5 of 6


text:
ၸဝ်ႈပၢႆးမေႃတႆး ပႃးၸဵမ်ၾၢႆႇသင်ၶၸဝ်ႈ လႄႈၵူၼ်းႁိူၼ်း ႁူပ်ႉထူပ်းဢုပ်ႇၵုမ်တီႈတႃႈၵုင်ႈ၊ တႅပ်းတတ်းတုၵ်းယွၼ်း ႁႂ်ႈဢဝ်လိၵ်ႈလၢႆးၸၢဝ်းၶိူဝ်းႁဵၼ်းသွၼ်ပႃးၼႂ်းႁူင်းႁဵၼ်း။
ပုင်ႇပႃႇၶႅမ်လူင်းပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး
ပၢင်ပွႆးလူင်းပၢင်သွၼ်ၾိင်ႈငႄႈပုတ်ႉထလႄႈလိၵ်ႈလၢႆးတႆး ၶၢဝ်းမႆႈ ဢၼ်သင်ၶၸဝ်ႈဢွၼ်ႁူဝ်သတ်ႉထႃး ၵူၼ်းမိူင်း ၸတ်းတီႈၵိင်ႇၸႄႈဝဵင်းပုင်ႇပႃႇၶႅမ်ၼၼ်ႉ မီးၵူၼ်းၶဝ်ႈႁူမ်ႈ ၵိုၼ်းၶွၼ်ႈၼမ်။
ပၢႆးပၺ်ႇၺႃႇတင်းပၢႆးယူႇလီမိူင်းလႃး ၶိုၼ်ႈယႂ်ႇမႃး
ဝၢႆးၸုမ်းမိူင်းလႃးဢုပ်ႇဢူဝ်းတူၵ်းလူင်း လွင်ႈငမ်းယဵၼ် တင်းၸုမ်းလူင်ပွင်ၸိုင်ႈတဵင်းၸဵင်ႇယဝ်ႉ လႆႈၶိုၼ်းႁပ်ႉ ပၢႆးယူႇလီတင်း ပၢႆးပၺ်ႇၺႃႇ ၶဝ်ႈၶိုၼ်းမိူင်းလႃး။ ပိူင်လူင် မၼ်း ပၢႆးပၺ်ႇၺႃႇတေပိုတ်ႇႁူင်းႁဵၼ်း ၸၼ်ႉသုင်။
ၼႃႈလိၼ်ၶိုၵ်ႉတွၼ်းမၢႆ 4 မိူင်းလႃး ပိုတ်ႇႁူင်းႁဵၼ်းသွၼ်လိၵ်ႈတႆး
ၼႃႈလိၼ်ၶိုၵ်ႉတွၼ်းမၢႆ 4 ပႃႈတႂ်ႈၽွင်းငမ်းတပ်ႉသိုၵ်း မိူင်းလႃး NDAA ပိုတ်ႇႁူင်းႁဵၼ်းသွၼ်လိၵ်ႈတႆးထႅင်ႈတီႈ ဝၢၼ်ႈၸၢဝ်းတႆးလွႆ မုၵ်ႉၵႅၼ်း၊ ၾၢႆႇဢုပ်ႉပိူင်ႇၽွင်းငမ်းဝႃႈ တေသိုပ်ႇပိုတ်ႇႁူင်းႁဵၼ်းတႆးထႅင်ႈလၢႆတီႈ။
ၶူးသွၼ်မၢၼ်ႈၸိူဝ်းၶၢင်ႉၶမ်တီႈမိူင်းယၢင်း ထုၵ်ႇႁွင်ႉပွၵ်ႈမိူဝ်း
ၶူးသွၼ်မၢၼ်ႈၼပ်ႉႁူဝ်သိပ်းၵေႃႉ ၸိူဝ်းႁွတ်ႈၶၢင်ႉၶမ် တီႈမိူင်းယၢင်း၊ ပႆႇၸၢင်ႈၶဝ်ႈၵႂႃႇၼႂ်းၼႃႈလိၼ်ဝႃႉတင်း ၼႃႈလိၼ်ၸုမ်းမိူင်းလႃးၼၼ်ႉ လူင်ပွင်ၸိုင်ႈတဵင်းၸဵင်ႇ ႁွင်ႉပွၵ်ႈၶိုၼ်းမိူဝ်းလိုဝ်ႈၶၢဝ်းမႆႈ ၽွင်းဢိုတ်းႁူင်းႁဵၼ်း။
More Articles...
Page 7 of 9


text:
General News
ၵူၼ်းမိူင်းတႆး ၵမ်ႈၼမ်ၼမ် ယင်းလႆႈၵူဝ်သိုၵ်းသိူဝ် မိူၼ်ပၢၼ်သိုၵ်းမၢၼ်ႈ ၼဝတ
- Details
- Created on 17 June 2014
- Written by တႆးလွတ်ႈလႅဝ်း
ၸုမ်းယိပ်းၵွင်ႈၵၢင်ႇၸၢဝ်းၶိူဝ်း လႄႈ လူင်ပွင်ၸိုင်ႈ လႆႈဢုပ်ႇဢူဝ်းတူၵ်းလူင်းၵိုတ်းယိုဝ်းၵၼ်မႃး ပဵၼ်လၢႆလၢႆပွၵ်ႈ၊ လၢႆလၢႆၵမ်းယဝ်ႉသေတႃႉ ၵူၼ်းမိူင်းၵမ်ႈၼမ်ၼမ် ဢမ်ႇပႆႇႁတ်းယုမ်ႇမၢၼ်ႈ ၵဵဝ်ႇၵပ်းၵၢၼ် ဢဝ်လွင်ႈငမ်းယဵၼ်ၵၼ်။
ဢိင်ၼိူဝ်လွင်ႈၼႆႉသေ တင်ႈတႄႇၸုမ်းယိပ်းၵွင်ႈၵၢင်ႇၸၢဝ်းၶိူဝ်း တူၵ်းလူင်း ၵိုတ်းယိုဝ်း လွင်ႈတႃႇၵေႃႇသၢင်ႈ လွင်ႈငမ်းယဵၼ်ၵၼ်တင်း လူင်ပွင်ၸိုင်ႈမႃးလၢႆလၢႆပွၵ်ႈယဝ်ႉၵေႃႈ၊ ပီႈၼွင်ႉၵူၼ်းမိူင်း ဢိူင်ႇမိူင်းပူးလူင် တင်းသဵင်ႈ မီးပီႈၼွင်ႉ တႆး၊ ပလွင်ႈ(တဢၢင်း)၊ လႃးႁူႇ ၶဝ်ၸိူဝ်းၼႆႉ ဢမ်ႇပဵၼ်ယူႇ ပဵၼ်သဝ်း ယွၼ်ႉလႆႈၵူဝ်သိုၵ်းသိူဝ် မိူၼ်မိူဝ်ႈပၢၼ်သိုၵ်းမၢၼ်ႈ ၼဝတ ၼၼ်ႉယူႇ တေႃႇထိုင်တေႃႈလဵဝ် ၼႆယဝ်ႉ။
ၵဵဝ်ႇၵပ်းလွင်ႈၼႆႉသေ မိူၼ်ၼင်ႇ ဝၢၼ်ႈသႃႉလိုင်း ဝၢၼ်ႈပဵင်းလူင် လႄႈ ဝၢၼ်ႈၼမ်ႉဝေႃႇသၢၼ်ႈ မိူင်းတႆးပွတ်းဢွၵ်ႇ ဢၼ်လႆႈႁၢမ်းၵႂႃႇမိူဝ်ႈပူၼ်ႉမႃးသွင်ပီႊၼၼ်ႉ တေႃႇလဵဝ်ၽႂ်ယင်းပႆႇႁတ်း မိူဝ်းယူႇသဝ်း၊ ဝၢၼ်ႈသႃႉလိုင်း ဢၼ်ပဵၼ်ဝၢၼ်ႈတႆး မီးၼိူဝ်လွႆၼႃႈတၢင်းတူၵ်းဢိူင်ႇမိူင်းပူးလူင်ၼၼ်ႉ လႆႈႁၢမ်းၵႂႃႇယွၼ်ႉသိုၵ်းမၢၼ်ႈမႃးတဵၵ်းတဵင် ပေႃႉထုပ်ႉၵူၼ်းဝၢၼ်ႈ ၸင်ႇလႆႈဢွၼ်ၵၼ်ပၢႆႈ ဝၢၼ်ႈပေႃးႁၢမ်း ၼႆယဝ်ႉ။
ဢၼ်ပဵၼ်ပူႇၵၢင်ႉဝၢၼ်ႈ သၢင်ႇၵူတ်ႈၶမ်းလႄႈ တင်းၵူၼ်းၸၢႆးၵမ်ႈၽွင်ႈ ၸိူဝ်းယူႇဝၢၼ်ႈလဵဝ်ၵၼ်ၼၼ်ႉၵေႃႈ လႆႈၶၢမ်ႇတင်း သိုၵ်းမၢၼ်ႈ ပေႃႉထုပ်ႉတင်းၼမ်၊ လွင်ႈၸိူဝ်းၼႆႉ ၵူၼ်းဢမ်ႇႁတ်းပွင်ႇၶၢဝ်ႇတၢင်ႇထိုင်တီႈလႂ်ၵေႃႈ လွင်ႈၼိုင်ႈ ဢမ်ႇႁူႉလၢႆးတေပွင်ႇၶၢဝ်ႇၵေႃႈလွင်ႈၼိုင်ႈ ဢမ်ႇမီးၵူၼ်းဢဝ်ၶၢဝ်ႇၵေႃႈလွင်ႈၼိုင်ႈလႄႈ ယူႇတဵတ်ႇယဵၼ် တေႃႇႁၢၼ်ႉတေႃႈၼႆယဝ်ႉ။
ထိုင်မႃးပၢၼ်တေႃႈလဵဝ် ၵူၼ်းမိူင်း ၸိူဝ်းယူႇႁိမ်းႁွမ်းၸိူဝ်းၼၼ်ႉ တိုၵ်ႉဢွၼ်ၵၼ်လွမ်မႆႈၸႂ်သေ ပႂ်ႉထွမ်ႇသဵင်ၵွင်ႈ တႅၵ်ႇယူႇ မိူင်းပူးလူင် မိူင်းတႆးပွတ်းဢွၵ်ႇၼႆႉ ၵွပ်ႈဝႃႈပဵၼ်မိူင်းယူႇၼႂ်းထိူၼ်ႇလိုၵ်ႉ ဢမ်ႇမီးတၢင်းလူတ်ႈၵႂႃႇမႃးလီလႄႈ ၵူၼ်းမိူင်း လႆႈဢွၼ်ၵၼ်ၶီၸႂ်ဝႆႉၵူဝ်လႆႈပၢႆႈမိူၼ် မိူဝ်ႈပၢၼ်ၶုၼ်သႃႇၼၼ်ႉ ထႅင်ႈၼႆယဝ်ႉ။
တႆးလွတ်ႈလႅဝ်း


text:
ၽၸဝ်ႈၵဵတ်းၼၢၵ်ႈ(ၽြႃးၽႃႈၵဵတ်းၼၢၵ်ႈ) တီႈဝတ်ႉလူင်ယၢင်းၵူင်း ဝဵင်းၵဵင်းတုင် ၵေႃႇသၢင်ႈဝႆႉမိူဝ်ႈ 1407 AD
ဝၼ်းပုတ်ႉထၸယၼ်တီ ပၼ်ႇၶွပ်ႈ 2637- 2602- 2557 ႁွပ်ႈ
မႁႃမုင်ႉ (မိူင်းၸႄႈ)
ဝၼ်းလိူၼ်ႁူၵ်းမူၼ်း(ဝိသႃၶပုၼ်ၼမီ)ၵူႈၵူႈပီ ပဵၼ်ဝၼ်းပုတ်ႉထၽြႃးပဵၼ်ၸဝ်ႈ (The Buddha Day) လႄႈၸၢဝ်းပုတ်ႉထ ႁဝ်း တူဝ်ႈလုမ်ႈၾႃႉ ဢမ်ႇဝႃႈၼိၵၢႆဢုတ်ႉတရဝၢတ်ႈ ႁိုဝ်ၼိၵၢႆတၵ်ႉၶိၼဝၢတ်ႈ ၸတ်းႁဵတ်းပွႆးပူးၸႃး ဢဝ်ပဵၼ်ၵၢၼ်ၶုၵ်းၸႂ်လႆႈ ၵုၼ်းမုၼ်ပုတ်ႉၽြႃးပဵၼ်ၸဝ်ႈၵူဝ်တမႁဝ်း ဢၼ်ပဵၼ်ၽူႈလၢတ်ႈၼႄတၢင်းၼိပ်ႉပၢၼ်း ဢွၼ်တၢင်းပိူၼ်ႈ (ဢွၼ်တၢင်းၽီၵူၼ်း) ၼႂ်းၽတ်ႉတၵပ်ႊၼႆႉ ပဵၼ်တူၼ်ထူၼ်ႈသီႇ။


text:
ၼႂ်းဝၼ်းသၢၼ်ၶတ်းယႃႈမဝ်းၵမ်လုမ်ႈၾႃႉ 26 လိူၼ်ၵျုၼ်ႊ (မိူဝ်ႈဝႃးၼႆႉ) ၸုမ်းဝႃႉၼႃႈလိၼ်သိုၵ်း 171 ပွတ်းၸၢၼ်း၊ ႁဵတ်းပၢင်ၽဝ်ယႃႈမဝ်းၵမ် ဢၼ်တီႉမႃးလႆႈၼႂ်းပီ 2014 တင်းမူတ်း၊ ၵႃႈၶၼ်ငိုၼ်းမၢၼ်ႈ ၼပ်ႉႁူဝ်ပၢၵ်ႇလၢၼ်ႉ။
သိုၵ်းမၢၼ်ႈတင်းၵူၼ်းၵဵဝ်ႇၶွင်ႈယႃႈမဝ်းၵမ် ယိုဝ်းၵၼ်
သိုၵ်းမၢၼ်ႈတပ်ႉမ 77 တူင်ႉၼိုင်ႁွၼ်ႈထဝ်ႇ သွၵ်ႈတဝ် ၼႂ်းဢိူင်ႇဝၢၼ်ႈၸၢမ် ၸႄႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ၊ ၽႃႇၺႃးၸုမ်းသူႇ/သမ်း/ ၵိၼ်ယႃႈမဝ်းၵမ်သေ ပဵၼ်ပၢင်တိုၵ်းၵၼ်၊ တိလႆႈၶူဝ်းၶွင်တင်းၼမ်။
ဝႃႉၵူတ်ႇထတ်းတီႉၵူၼ်းၵႂႃႇမႃးၼႂ်း ၼႃႈလိၼ်ဝႃႉ ပၢင်သၢင်း
ၸဝ်ႈၼႃႈတီႈဝႃႉ UWSA ၵူတ်ႇထတ်းၵူၼ်းၵႂႃႇမႃး ၼႂ်းၼႃႈလိၼ်ဝႃႉ တီႈပၢင်သၢင်း။ ၵူတ်ႇထတ်းလူတ်ႉၵႃး ၵူၼ်းၵႂႃႇမႃး၊ တီႉၺွပ်းၵူၼ်းၵိၼ်ယႃႈလႆႈပၢၵ်ႇပၢႆ။
ဝဵင်းၼမ်ႉၶမ်း မီးပွၵ်ႉၶၢႆယႃႈ ၵူၼ်းသူႇၵိၼ်သမ်းလိူင်ႇ
ဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ဝဵင်းဢၼ်တိတ်းၸပ်း လႅၼ်လိၼ်မိူင်းၶႄႇၼၼ်ႉ ယႃႈၾိၼ်ႇ ယႃႈမႃႉၼမ် ၵူၼ်းသူႇၵိၼ်သမ်းလိူင်ႇ ၼပ်ႉႁူဝ်ပၢၵ်ႇၵူႈဝၼ်း ဢွင်ႈၶၢႆပေႃးတိတ်းၸိုဝ်ႈဝႃႈ ယွမ်ႇယႃႈမဝ်းၵမ် - ၵူၼ်းယူႇၼမ်ႉၶမ်းလၢတ်ႈ။
ပၼ်ႁႃယႃႈမႃႉ ယႃႉၸူဝ်ႈပၢၼ်ၵူၼ်းမိူင်းတႆး
ပၼ်ႁႃယႃႈမဝ်းၵမ်ၼႂ်းမိူင်းတႆးၽႄႈမၢၵ်ႈၼမ်လၢႆတေႃႇ ႁၢၼ်ႉဝၼ်းၼႆႉၼၼ်ႉ သူၼ်ႇၼိုင်ၵေႃႈ ပဵၼ်ယွၼ်ႉသိုၵ်းၼႂ်းမိူင်း လႄႈၸုမ်းလႂ်ၸုမ်းၼၼ်ႉ ပိူဝ်ႈႁႃငိုၼ်းၵေႃႇတင်ႈတပ်ႉသိုၵ်း ၵေႃႇတင်ႈဢဵၼ်ႁႅင်း ၵွင်ႈၵၢင်ႇ ဢမ်ႇၵွမ်ႉသိုၵ်းၸုမ်းယိပ်းၵွင်ႈၵၢင်ႇၵူၺ်း ၸုမ်းသိုၵ်းမၢၼ်ႈၵေႃႈ ပဵၼ်တူဝ်ထႅၼ်ႈမၼ်း။
More Articles...
Page 1 of 22


text:
Battle News
ပႃႇတီႇမႂ်ႇသုင်ၸိုင်ႈတႆး တင်း တပ်ႉသိုၵ်းမၢၼ်ႈ ပဵၼ်ပၢင်တိုၵ်းၵၼ်
- Details
- Created on 27 March 2014
- Written by တႆးလွတ်ႈလႅဝ်း
ဢိင်ၼိူဝ်တပ်ႉသိုၵ်းမၢၼ်ႈ ၶဝ်ႈမႃးၼႂ်းမိူင်းတႆး ထူဝ်းၼႃႈသိုၵ်း ၶဝ်ႈမႃးၼမ်သေ မႃးတဵၵ်းတဵင်ပေႉၵိၼ် ၵူၼ်းမိူင်းလႄႈ တပ်ႉသိုၵ်းပႃႇတီႇမႂ်ႇသုင်ၸိုင်ႈတႆး SSPP/SSA တင်း တပ်ႉသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ် မႃးၶိူဝ်းၶိူဝ်းယႂ်းယႂ်း။
ပူၼ်ႉမႃးမိူဝ်ႈဝၼ်းထီႉ 26.3.2014 ၶၢဝ်းယၢမ်း 11:30တေႃႇထိုင် 12:30 မူင်းၼၼ်ႉ ဢၼ်ပဵၼ် တပ်ႉသိုၵ်းမၢၼ်ႈ တပ်ႉမ(77) တင်းတပ်ႉမ(79) ႁူမ်ႈႁွမ်းၵၼ်သေ ဢၼ်လုၵ်ႉတီႈ ဝဵင်းပႃႇၵိူဝ်(ပဲခူး) သေထူဝ်းၼႃႈသိုၵ်း ၶဝ်ႈမႃး ၼႂ်းမိူင်းတႆးၼၼ်ႉ တင်း တပ်ႉသိုၵ်း ပႃႇတီႇမႂ်ႇသုင်ၸိုင်ႈတႆး SSPP/SSA လႆႈပဵၼ် ပၢင်တိုၵ်းၵၼ်တီႈ ပွတ်းၵိင်ႇၽႄ ၸႄႈဝဵင်းမိူင်းငေႃႉ ၸႄႈတွၼ်ႈ ၵျွၵ်းမႄးၼၼ်ႉ ၼႆယဝ်ႉ။
ၵဵဝ်ႇၵပ်း လွင်ႈၼႆႉသေ ယွၼ်ႉသိုၵ်းမၢၼ်ႈ တပ်ႉမ 77တင်း တပ်ႉမ 79 ႁူမ်ႈႁွမ်းၵၼ် ႁႅင်းသိုၵ်းမီး (200)ၵေႃႉ ၶဝ်ႁူႉဝႃႈ တပ်ႉသိုၵ်း ပႃႇတီႇမႂ်ႇသုင်ၸိုင်ႈတႆး SSPP/SSA မီးဝႆႉၼႂ်း ဝၢၼ်ႈႁိူၼ်းဝူဝ်း၊ ဢိူင်ႇဝၢၼ်ႈၶိုမ်း ၵိင်ႇၽႄ ၸႄႈဝဵင်းမိူင်းငေႃႉ ၸႄႈတွၼ်ႈ ၵျွၵ်းမႄးၼႆလႄႈ ၶဝ်ၵေႃႈ တင်ႈၸႂ်ၶဝ်ႈမႃးတိုၵ်း သိုၵ်းမၢၼ်ႈ ၽႄႁဵတ်းပဵၼ် တပ်ႉသိုၵ်းသွင်ငႃးသေ တႃႇၼိူင်ႈငႃး မီးႁႅင်းၵူၼ်း (80)ၵေႃႉ ထႅင်ႈၼိူင်ႈငႃး မီးႁႅင်းၵူၼ်း(120)သေ ၶဝ်ႈတိုၵ်း တပ်ႉသိုၵ်း ပႃႇတီႇမႂ်ႇသုင်ၸိုင်ႈတႆး SSPP/SSA ဢၼ်ပဵၼ်တပ်ႉၵွင် (216) ၵႅမ်ၸေႈဝဵင်း ၸၢႆးထုၼ်းဝႅၵ်ႉ ဢွၼ်ႁူဝ်ဝႆႉၼၼ်ႉ ၼႆယဝ်ႉ။
ယွၼ်ႉသိုၵ်းမၢၼ်ႈ တင်ႈၸႂ် ၶဝ်ႈမႃးတိုၵ်းလႄႈ မိူဝ်ႈသိုၵ်းမၢၼ်ႈ တိုၵ်ႉတေၶဝ်ႈဝၢၼ်ႈ မႃးၼၼ်ႉ ၽၢႆႇသိုၵ်းတႆး သမ်ႉႁူႉတူဝ်သေ ဢၢင်ႈတေငိူင်ႉဝႄႈပၼ်ၼၼ်ႉ ယွၼ်ႉဝႃႈ ငိူင်ႉဝႄႈ ဢမ်ႇလွတ်ႈလႆႈယဝ်ႉလႄႈ ၸင်ႇလႆႈ ပဵၼ်ပၢင်တိုၵ်းၵၼ် တီႈႁိမ်းဝၢၼ်ႈႁိူၼ်းဝူဝ်း ႁိမ်းၵျွင်းမုၼ်ၸဝ်ႈၼၼ်ႉ ၼႆယဝ်ႉ။
ၵဵဝ်ႇၵပ်း လႆႈပဵၼ်ပၢင်တိုၵ်းၼႆႉသေ လႆႈႁူႉဝႃႈ ႁိူၼ်းၵူၼ်းဝၢၼ်ႈတေႉ ဢမ်ႇတိူဝ်ႉၺႃးသင် တိူဝ်ႉၺႃးမႅၼ်ႈ ၵျႂင်းမုၼ်ၸဝ်ႈ ၵႂႃႇဢိတ်းၼိူင်ႈၼႆ ၼႂ်းလႆႈပဵၼ် ပၢင်တိုၵ်းၵၼ်ၼႆႉ ၽၢႆႇသိုၵ်းမၢၼ်ႈၶဝ် လႆႈတၢႆၵႂႃႇ (3)ၵေႃႉသေ ၽၢႆႇတပ်ႉသိုၵ်းၸိုင်ႈတႆး ပႃႇတီႇမႂ်ႇသုင်ၸိုင်ႈတႆး SSPP/SSA တႄႉ ဢမ်ႇပႆႇလႆႈႁူႉ လွင်ႈမၢတ်ႇၸဵပ်းၼႆ ၵူၼ်းၼႂ်းပိုၼ်ႉတီႈ ၵေႃႉၼိူင်ႈ သူင်ႇၶၢဝ်ႇမႃးၼင်ႇၼႆ။
ဝၢႆးသေ ပဵၼ်ပၢင်တိုၵ်းၵၼ်ယဝ်ႉသေ သိုၵ်းမၢၼ်ႈၶဝ် ၶိုၼ်းၶဝ်ႈဝၢၼ်ႈ ၵႂႃႇၺွပ်းပူႇၵႄႇ ဝၢၼ်ႈႁိူၼ်းဝူဝ်း ဢၼ်ပဵၼ် ၸၢႆးသၢင်ႇထုၼ်း လႄႈတင်းၵူၼ်းၸၢႆးၼႂ်းဝၢၼ်ႈ (3)ၵေႃႉသေ ၵႂႃႇပေႃႇထုပ်ႉၸႅတ်ႈထၢမ် ပူႇၵႄႇဝၢၼ်ႈႁိူၼ်းဝူဝ်း လွင်ႈဝႃႈပူႇၵႄႇ ဝၢၼ်ႈတိတ်းတေႃႇ ၵပ်းသိုပ်ႇၵၼ်တင်း တပ်ႉသိုၵ်းတႆး လွင်ႈဝႃႈပူႇၵႄႇဝၢၼ်ႈ ပၼ်တီႈယူႇသိုၵ်းတႆးၼႆ ၸႅတ်ႈထၢမ်ၵႂႃႇ ႁၢဝ်ႈႁၢဝ်ႈႁႅင်းႁႅင်း ၼႆၵူၼ်းၼႂ်ပိုၼ်ႉတီႈ ၵေႃႉၼိူင်း လၢတ်ႈၼႄၼင်ႇၼႆ။
ၼွၵ်ႈသေၼၼ်ႉ ထိုင်မႃးၶၢဝ်းယၢမ်းတၢမ်းႁူဝ်ၶမ်ႈ 17:00မူင်းၼၼ်ႉ သိုၵ်းမၢၼ်ႈၶိုၼ်းသိုပ်ႇလမ်း ၸွမ်းတၢင်းလင် တပ်ႉသိုၵ်းၸိုင်ႈတႆး ပႃႇတီႇမႂ်ႇသုင်ၸိုင်ႈတႆးၵႂႃႇသေ ၶိုၼ်းၵႂႃႇပဵၼ်ပၢင်တိုၵ်းၵၼ်တီႈ ဢိူင်ႇပၢင်ႁူး ၵိင်ႇၽႄ ၸႄႈဝဵင်းမိူင်းလူင် ၸႄႈတွၼ်ႈ ၵျွၵ်းမႄးထႅင်ႈၼႆယဝ်ႉ။
ၵဵဝ်ႇၵပ်း ၼႂ်းလႆႈပဵၼ် ပၢင်တိုၵ်းၵၼ်ၼႆႉသေ ၽၢႆႇတပ်ႉသိုၵ်းမၢၼ်ႈ လႆႈတၢႆၵႂႃႇ 10ၵေႃႉ ၽၢႆႇတပ်ႉသိုၵ်းတႆး ပႃႇတီႇမႂ်ႇသုင် ၸိုင်ႈတႆးတႄႉ လွင်ႈမၢတ်ႇၸဵပ်း ဢမ်ႇပႆႇလႆႈႁူႉ ၼႆၵူၼ်းၼႂ်းပိုၼ်ႉတီႈ လၢတ်ႈၼႄၼင်ႇၼႆ။
တႆးလွတ်ႈလႅဝ်း


text:
ၸိူင်းသိုၵ်းသုၼ်းၸိုဝ်ႇ ဢၼ်ယၢမ်ႈဢွၵ်ႇ ၼႂ်းပပ်ႉ ၽိုၼ်ၵွၼ်းၶေႃလၢႆပပ်ႉ/လၢႆတွၼ်ႈ ၶွင်ၸုမ်းၶၢဝ်ႇၽူႈတွႆႇႁွၵ်ႈ ၵႃႈပူၼ်ႉမႃး၊ မီးၵၢၼ်ၶိုၼ်း ၵဵပ်းတုမ်ပဵၼ်ပပ်ႉ ဢိတ်ႇဢွၵ်ႇပိုၼ်ၽႄႈမႂ်ႇ။
“ၸိူင်းသိုၵ်းသုၼ်းၸိုဝ်ႇ” (The Art of the War by Sun Tzu) ၼႆႉ ၵေႃႉပိၼ်ႇတႅမ်ႈဝႆႉပဵၼ် ၶိုၼ်းသႂ် (ၸႂ်ယဵၼ်) ႁူဝ်ၼႃႈၸုမ်းၶၢဝ်ႇၽူႈတွႆႇႁွၵ်ႈ (SHAN) ။ ဢွၵ်ႇဝႆႉၼႂ်း ၽိုၼ်လိၵ်ႈၵွၼ်းၶေႃလၢႆလၢႆပပ်ႉ။ ဢိင်ၼိူဝ် ႁၼ်ဝႃႈပဵၼ်ၼမ်ႉတွၼ်း ၽွၼ်းလီပိူဝ်ႈတႃႇတႆး၊ ထုၵ်ႇလီလဵပ်ႈႁဵၼ်းႁူႉ ဢဝ်ပူၵ်းပွင်တူဝ်ၵဝ်ႇ ၸိူဝ်ႉၸၢတ်ႈ ဝၢၼ်ႈမိူင်း ႁႂ်ႈၵတ်းယဵၼ်ၶိုၼ်ႈယႂ်ႇၸိူဝ်းၼႆႉသေ ၶူးမိူင်းလီ (ၶမ်းၸၢမ်ႇႁိူင်း) လႆႈၵဵပ်းႁုပ်ႈၶွၼ်ႈတုမ် ပဵၼ်ပပ်ႉ ၶိုၼ်းဢိတ်ႇဢွၵ်ႇပိုၼ်ၽႄႈမႂ်ႇ။
ပပ်ႉၼႆႉ ဢိတ်ႇဢွၵ်ႇပွၵ်ႈၵမ်းႁႅၵ်ႈ တင်းၼမ် 5,000 ပပ်ႉ။ ၵႃႈၶၼ်တမ်း ဝၢင်းဝႆႉတီႈ 60 ဝၢတ်ႇ (ငိုၼ်းထႆး)။ ယၢမ်းလဵဝ် မီးၶၢႆတီႈႁၢၼ်ႉ ၶမ်းၸၢမ်ႇႁိူင်း တၢင်းလင်ဝတ်ႉပႃႇပဝ်ႈ ၵဵင်းမႆႇ၊ ဢိၵ်ႇႁၢၼ်ႉၶၢႆပပ်ႉလိၵ်ႈတႆး လၢႆလၢႆတီႈ၊ ၸဵမ်ၼႂ်းၵဵင်းမႆႇ၊ မိူင်းၵွၵ်ႇ (ၵုင်းထဵပ်ႈ)၊ ပဵင်းလူင်၊ သဵင်ၵွင်တႆး တႃႈၶီႈလဵၵ်း၊ ၸဵမ်ၼႂ်းမိူင်း ဝဵင်းပၢင်လူင် ၸိူဝ်းၼႆႉ။
ၼႂ်းတွၼ်ႈၵႂၢမ်းၼမ်း လၢတ်ႈဝႃႈ- ၸိူင်းသိုၵ်းၼႆႉ ဢမ်ႇၵွမ်ႉၵႃႈယိူင်းဢၢၼ်းဝႆႉတႃႇ ၵၢၼ်သိုၵ်းပိူင်လဵဝ်။ ဢမ်ႇဝႃႈၵၢၼ်ၵႃႉ၊ ၵၢၼ်မိူင်း၊ ၵၢၼ်ႁၵ်ႉ တီႈဢၼ်ၵူၼ်းႁဝ်းၶႄႉၶႅင်ႇၵၼ်ၵူႈတီႈၼႆႉ ၸႂ်ႉတိုဝ်းလႆႈ။ တႆးႁဝ်းၵေႃႈ တင်ႈတႄႇပီ 1958 မႃး လႆႈဢွၼ်ၵၼ်တူင်ႉတိုၼ်ႇၶတ်းၸႂ် တိုၵ်းဢဝ်လွင်ႈထၢင်ႇႁၢင်ႈၵတ်းယဵၼ်ၶိုၼ်းယႂ်ႇ ႁိုင်မႃး 50 ပီပၢႆ။ ၼပ်ႉဝၼ်းၼပ်ႉလိူၼ်ၼပ်ႉပီမႃး ဢမ်ႇႁၼ်သၢႆငၢႆတႃႇတေပဵၼ်ၵၢၼ် (ဢွင်ႇ)။ ၸင်ႇဝႃႈ ၶႂ်ႈတိုၵ်းသူၼ်း ႁႂ်ႈလဵပ်ႈႁဵၼ်းသေ ပူၵ်းပွင်တူဝ်ၵဝ်ႇ ဢိၵ်ႇ ၸိူဝ်ႉၸၢတ်ႈ ၼင်ႇႁိုဝ်ယၢပ်ႇပဵၼ်ငၢႆႈ၊ ၼၢၼ်းပဵၼ်ၸဵဝ်း- ၼႆယဝ်ႉ။
ၸိူင်းသိုၵ်းသုၼ်းၸိုဝ်ႇၼႆႉ တင်းမူတ်းမီး 13 ပွင်ႈ။ ပွင်ႈၼိုင်ႈလၢတ်ႈလူၺ်ႈ ၶၢတ်ႈလၢမ်းသိုၵ်း။ ပွင်ႈသွင် ႁၢင်ႈသိုၵ်း။ ပွင်ႈသၢမ် လၢပ်ႇၼႂ်းၾၵ်း။ ပွင်ႈသီႇ လၢႆးတိုၵ်း။ ပွင်ႈႁႃႈ ၵၢၼ်ၸႂ်ႉႁႅင်း။ ပွင်ႈႁူၵ်း လွၵ်းဢူၼ်ႈလႄႈလွၵ်းၶႅင်။ ပွင်ႈၸဵတ်း ၵၢၼ်တူင်ႉၼိုင်သိုၵ်း။ ပွင်ႈပႅတ်ႇ လၢႆးတိုၵ်းလၢႆလၢၵ်ႇ။ ပွင်ႈၵဝ်ႈ ၵၢၼ်ၶိုၼ်ႈသိုၵ်း။ ပွင်ႈသိပ်း ပိုၼ်ႉတီႈၼႃႈလိၼ်။ ပွင်ႈသိပ်းဢဵတ်း ၵဝ်ႈၽႅၼ်ႇလိၼ်။ ပွင်ႈသိပ်းသွင် တိုၵ်းလူၺ်ႈၾႆး။ ပွင်ႈသိပ်းသၢမ် ၵၢၼ်ၸႂ်ႉသၢႆလပ်ႉ ၸိူဝ်းၼႆႉ။


text:
Welcome to Taifreedom
ဝၼ်းလဵဝ် သို်ၵ်းမၢၼ်ႈ ပိုတ်ႇပၢင်တိုၵ်းၸူး KIA လႄႈ TNLA ႁူမ်ႈၵၼ်သွင်တီႈ
- Created on 05 June 2014
- Written by တႆးလွတ်ႈလႅဝ်း
ၼႂ်းဝၼ်းလဵဝ်ၵၼ် သိုၵ်းမၢၼ်ႈ ပိုတ်ႇပၢင်တိုၵ်းယႂ်ႇလူင်ၸူး တပ်ႉသိုၵ်းလွတ်ႈလႅဝ်း သဝ်းၶေႃၶၢင်(KIA) ပွတ်းၸႄႈဝဵင်းပၢင်ႇသၢႆး ၸႄႈတွၼ်ႈမူႇၸေႊ လႄႈ တပ်ႉသိုၵ်းၸိူဝ်ႉၸၢတ်ႈပလွင်ႈပူတ်းပွႆႇ(TNLA) တီႈလႅၼ် ၵိင်ႇၸႄႈဝဵင်းၵူတ်ႉၶၢႆ - တႃႈမိူင်းငႄး တိတ်းၵၼ် ၼႂ်းၸႄႈဝဵင်းၵူတ်ႉၶၢႆ မိူင်းတႆးပွတ်းႁွင်ႇ သွင်တီႈႁူမ်ႈၵၼ်။
ၾႃႉၽႃႇၵူၼ်းမိူင်း ၸေႈဝဵင်းလွႆလႅမ်တၢႆထင်တီႈ
- Created on 04 June 2014
- Written by တႆးလွတ်ႈလႅဝ်း
ၽေးသၽႃႇဝႃႉ ၾႃႉၽႃႇ ၵူၼ်းဝၢၼ်ႈလွႆမူၼ်း ဢိူင်ႇတွင်ၼဝ်ႈ ၸႄႈဝဵင်းလွႆလႅမ် ၸိုင်ႈတႆးပွတ်းၸၢၼ်း တၢႆထင်တီႈ တႂ်ႈတူၼ်ႈမႆႉပႅၵ်ႇ။
သိုၵ်းမၢၼ်ႈ တဝ်ထိူၼ်ႇ တဵၵ်းထၢမ်ၶၢဝ်ႇသိုၵ်းတႆး တီႈၵူၼ်းဝၢၼ်ႈ
- Created on 03 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉ524 လႄႈ 287 ႁွၼ်ႈတဝ်ၼႂ်းထိူၼ်ႇ ၸွမ်းသွၵ်ႈႁႃၶၢဝ်ႇသိုၵ်းတႆးသေ တဵၵ်းတဵင် လွၵ်ႇငိုတ်ႈ ၸႂ်ႉၵိၼ်ႁႅင်းလၢႆ ၸွပ်ႇထၢမ်ၵူၼ်းမိူင်း ဢိူင်ႇၵဵင်းၶမ်းလႄႈ ဢိူင်ႇလွႆလႃႉ ၼႂ်းၸႄႈဝဵင်းၼမ်ႉၸၢင် မိူင်းတႆးပွတ်းၸၢၼ်း။
ၾူၼ်လူင်လူမ်းလႅင်ႉ မၢၵ်ႇႁဵပ်း တူၵ်းလူင်းၽတ်ႉပဝ်ႇဢဝ်လင်ႁိူၼ်း ဢိူင်ႇပဵင်းၸႂ် လူႉၵွႆၼမ်
- Created on 03 June 2014
- Written by တႆးလွတ်ႈလႅဝ်း
ယွၼ်ႉၽေးသၽႃႇဝ ၽိင်ႈၾႃႉၶၢဝ်းၾူၼ်လႄႈ ႁဵတ်းႁႂ်ႈၾူၼ်လူင်လူမ်းလႅင်ႉ ၸဵမ်လုၵ်ႈမၢၵ်ႇႁဵပ်း ၽတ်ႉပဝ်ႇ တူၵ်းလူင်းသႂ်ႇ လင်ႁိူၼ်း ၵူၼ်းမိူင်း (78)လင် ၼႂ်းဢိူင်ႇပဵင်းၸႂ် ၸႄႈဝဵင်းၼမ်ႉၸၢင် လႆႈၵူၼ်ႇပင်းလူႉလႅဝ်ၼမ် ႁူမ်ႈပႃးမၢၵ်ႇၶဝ်ႈတဝ်ႈၼမ်ႉ။
သိုၵ်းမၢၼ်ႈတဵၵ်းၸႂ်ႉၵူၼ်းမိူင်း သႂ်ႇၶွၼ်ႇၼႃး ပူၼ်ႉလိူဝ် လႄႈ ဢၢၼ်းတေသိမ်းဢဝ် ၼႃးၵူၼ်းမိူင်း
- Created on 03 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ တဵၵ်းတဵင်ပႄႉၵိၼ်ၵူၼ်းမိူင်း ၼႂ်းၸေႈဝဵင်းၵုၼ်ႁဵင် မိူင်းတႆးပွတ်းၸၢၼ်း ၸႂ်ႉၵူၼ်းမိူင်း သႂ်ႇၶွၼ်ႇၼမ်လိူဝ်ပူၼ်ႉလႄႈ ပေႃးဢမ်ႇသႂ်ႇသႂၢင်းၶွၼ်ႇၼႆ တေသိမ်းဢဝ် တီႈလိၼ်ႁႆႈၼႃးၵူၼ်းမိူင်း တႃႇ(9)တူင်ႈၼႆယဝ်ႉ။
More Articles...
- ထုင်ႉမိူင်းပွၼ် ၸတ်းႁဵတ်းပၢင်ပွႆး ဢုပ်ႇဢူဝ်းၶူၼ်ႉၶႆႈ လိၵ်ႈလၢႆးပၢႆးႁူႉႁၼ်လႄႈ ယုၵ်ႉယွင်ႈ ၼမ်ႉၸႂ် မေႃသွၼ်၊ လုၵ်ႈႁဵၼ်း
- ပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး ဢိူင်ႇမိူင်းၵူဝ်း ၸတ်းႁဵတ်းပွႆးလူင်းပၢင်ယဝ်ႉတူဝ်ႈ
- လူင်ပွင်ၸိုင်ႈမိူင်းမၢၼ်ႈ လၵ်ႉၶၢႆၵိၼ်တီႈလိၼ် ၵူၼ်းမိူင်းတႆးပၼ်ၶႄႇ
- ငဝ်ႈၸိုင်ႈလွႆတႆးလႅင်း ၸတ်းပၢင် ပိုတ်ႇႁူင်းႁဵၼ်းလႄႈ ႁူပ်ႉထူပ်းပေႃႈမႄႈလုၵ်ႈႁဵၼ်း ပွၵ်ႈ(1)
- ၽိုၼ်ၶၢဝ်ႇ "သဵင်သၼ်လွႆ" ပိုၼ်ၽႄႈ ၸွတ်ႇၼႂ်းမိူင်း


text:
Battle News
သိုၵ်းမၢၼ်ႈလႄႈ သိုၵ်းပလွင်ႈ တိုၵ်ႉသိုပ်ႇ ပဵၼ်ပၢင်တိုၵ်းၵၼ်ထႅင်ႈ ၶိူဝ်းၶိူဝ်း
- Details
- Created on 27 March 2014
- Written by တႆးလွတ်ႈလႅဝ်း
ယွၼ်ႉသိုၵ်းမၢၼ်ႈ တိုၵ်ႉသွၵ်ႈတဝ် သိုၵ်းၸၢဝ်းၶိူဝ်း ၼႂ်းထိူၼ်ႇယူႇ ၶိူဝ်းၶိူဝ်းယႂ်းယႂ်းလႄႈ လႆႈပဵၼ်ပၢင်တိုၵ်း ၵၼ်တင်း တပ်ႉသိုၵ်း ၸိူဝ်ႉၸၢတ်ႈ ပလွင်ႈ ပူတ်းပွႆႇ (TNLA) တီႈပၢင်ၸူင် ၸဵင်ႇႁွင်ႇဝၼ်းတူၵ်း မိူင်းငေႃႉထႅင်ႈ သိုၵ်းမၢၼ်ႈမၢတ်ႇၸဵပ်း 3ၵေႃႉ။
ယွၼ်ႉတပ်ႉသိုၵ်းမၢၼ်ႈ ၶဝ်ႈထိူၼ်ႇသွၵ်ႈတဝ်ႁႃ တပ်ႉသိုၵ်းၸၢဝ်းၶိူဝ်းယူႇ ၶိူဝ်းၶိူဝ်းယႂ်းယႂ်းလႄႈ လႆႈပဵၼ်ပၢင်တိုၵ်းၵၼ်
- Details
- Created on 27 March 2014
- Written by တႆးလွတ်ႈလႅဝ်း
တပ်ႉသိုၵ်းမၢၼ်ႈ တင်း တပ်ႉသိုၵ်းၸၢဝ်းၶိူဝ်း လႆႈပဵၼ်ပၢင်တိုၵ်းၵၼ်ၼၼ်ႉ ယွၼ်ႉပိူဝ်ႈၼႂ်းၶၢဝ်းတၢင်း ဝူင် သွင်ဝူင်ၼႆႉ တပ်ႉသိုၵ်းမၢၼ်ႈၶဝ် ဢွၼ်ဢဝ်ႁႅင်းသိုၵ်းသေ ၶဝ်ႈထိူၼ်ႇသွၵ်ႈတဝ် ႁႃတပ်ႉသိုၵ်းၸၢဝ်းၶိူဝ်းယူႇ ၶိူဝ်းၶိူဝ်းယႂ်းယႂ်း ၼႆၵူၼ်းၼႂ်းပိုၼ်ႉတီႈၵေႃႉၼိူင်ႈ လၢတ်ႈၼႄၼင်ႇၼႆ။
မၢၵ်ႇၵွင်ႈ တိူဝ်ႉၺႃး ၽူႈမၢႆဝၢၼ်ႈပၢင်ၽႅၵ်ႇတၢႆ ယွၼ်ႉပၢင်တိုၵ်း သိုၵ်းမၢၼ်ႈလႄႈ (TNLA)
- Details
- Created on 27 March 2014
- Written by တႆးလွတ်ႈလႅဝ်း
သိုၵ်းမၢၼ်ႈ သွၵ်ႈတဝ်ထိူၼ်ႇသေ တင်ႈၸႂ် ၵႂႃႇဝႅတ်ႉလွမ်ႉဝႆႉ တပ်ႉသိုၵ်း ၸိူဝ်ႈၸၢတ်ႈပလွင်ႈ ပူတ်းပွႆႇ(TNLA) လႄႈ တပ်ႉသိုၵ်း (TNLA) တူၵ်းၸႂ်သေ ၶဝ်ႈၵႂႃႇယိုဝ်း မိူဝ်ႈၽွင်းသိုၵ်းမၢၼ်ႈ ဢမ်ႇတၼ်းၾၢင်ႉတူဝ်လႄႈ လႆႈပဵၼ်ပၢင်တိုၵ်းၵၼ် ႁၢဝ်ႉႁႅင်း မၢၵ်ႇၵွင်ႈ တိူဝ်ႉၺႃး ၽူႈမၢႆဝၢၼ်ႈ တၢႆထင်တီႈ တီႈၽၢႆႇတၢင်းၸၢၼ်း ပၢင်ၵွၼ် ၼႂ်းဝၢၼ်ႈပၢင်ၽႅၵ်ႇ ဢိူင်ႇသၼ်လွႆ တေႃႉသၢင်ႇမင်းၵုင်း ၽၢႆႇတူၵ်းၸေႈဝဵင်း ၵျွၵ်းမႄး။
တပ်ႉသိုၵ်းမၢၼ်ႈ တင်ႈၸႂ်ဢွၼ် တပ်ႉပႂ်ႉလႅၼ်လိၼ် ၸုမ်းလႃးႁူႇ ၵႂႃႇတိုၵ်းယိုဝ်း တပ်ႉသိုၵ်းၸိုင်ႈတႆး
- Details
- Created on 26 March 2014
- Written by တႆးလွတ်ႈလႅဝ်း
တပ်ႉသိုၵ်းမၢၼ်ႈ တပ်ႉၶမယ 519 ႄလႈ 522 တင်ႈၸႂ်ဢွၼ်ဢဝ် တပ်ႉပႂ်ႉလႅၼ်လိၼ် ၸုမ်းလႃးႁူႇ 1007 ဢၼ်ၸဝ်ႈႁၢၼ် ၵျႃႇပိၵွႆႇ ဢွၼ်ႁူဝ် (တပ်ႉပႂ်ႉလႅၼ်လိၼ် ပုင်ႇပႃႇၶႅမ်လႄႈ မိူင်းတူၼ်)ၼၼ်ႉ ၵႂႃႇတိုၵ်းယိုဝ်း တပ်ႉသိုၵ်းၸိုင်ႈတႆး (RCSS/SSA) ဢၼ်တူင်ႉၼိုင်ၸွမ်း ၼႂ်းတူင်ႇ ၸႄႈတွၼ်ႈ မိူင်းတူၼ်ဝႆႉ ၸူဝ်ႈၶၢဝ်းၼၼ်ႉ ႁၢဝ်ႉႁႅင်း။
တပ်ႉၶၢင် KIA ထုၵ်ႇသိုၵ်းလူင်ပွင်ၸိုင်ႈ ၶဝ်ႈသိမ်း
- Details
- Created on 26 March 2014
- Written by တႆးလွတ်ႈလႅဝ်း
ပူၼ်ႉမႃးမိူဝ်ႈဝၼ်းထီႉ 12.2.2014 ၼၼ်ႉ တပ်ႉသိုၵ်းလူင်ပွင်ၸိုင်ႈ ၶဝ်ႈသိမ်းတပ်ႉၶၢင် KIA တပ်ႉၵွင် 18 တီႈၵိင်ႇၸေႊဝဵင်း တေႃႉၽူင်းယၢၼ် ၸေႊဝဵင်းမၢၼ်ႈမေႃႇ မိူင်းၶၢင်ၼၼ်ႉ ၼႆယဝ်ႉ။


text:
News
သိုၵ်းမၢၼ်ႈ ပူၼ်ႉပႅၼ်သုၼ်ႇလႆႈသုၼ်ႇပဵၼ်ၵူၼ်းမိူင်းတႆး လိူဝ်ႁႅင်း
- Details
- Created on 19 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ ၶလယ(502) ၵျွၵ်းမႄး ဢဝ်ၵွင်ႈၵၢင်ႇ ၵႂႃႇလွၵ်ႇငိုတ်ႈ တဵၵ်းတဵင်ထၢမ်ၶၢဝ်ႇသိုၵ်းတႆး တီႈၵူၼ်းဝၢၼ်ႈၼွင်ပိင်တၢင်းၽႄ ဢိူင်ႇၼွင်ပိင် ၸႄႈဝဵင်းၵျွၵ်းမႄး ဢမ်ႇလႆႈသေ ဢဝ်သူၼ်ႈၵွင်ႈထုပ်ႉတွႆႇ ၸွမ်းတူဝ်/ၵွၵ်းႁူဝ်/သူပ်း ထိုင်တီႈတႅၵ်ႇဢွၵ်ႇလိူတ်ႈ၊ လၼ်ႇၵွင်ႈယိုဝ်းပႃး ၼႂ်းဝတ်ႉဝႃးၵျွင်းမုၼ်ၸဝ်ႈ 10ၵမ်း လွင်ႈၼႆႉ ၵူၼ်းဝၢၼ်ႈ ဢမ်ႇႁၢၼ်ႉၸႂ်သေ ၵႂႃႇတိူင်ႇတီႈလုမ်းပႃႇတီႇ ႁႂ်ႈဢဝ်ဢယေးႁၢဝ်ႉႁႅင်းပၼ် ၶၼ်ဝႆး။
သိုၵ်းမၢၼ်ႈ ဢၼ်တေတင်ႈတပ်ႉမႂ်ႇ တီႈဝၢၼ်ႈၵူဝ်ႇတွင်ႇၼမ်ႉၸၢင်ႉ ယိုဝ်းၵူၼ်းဝၢၼ်ႈတၢႆ ယွၼ်ႉၸႂ်ၵႃႇမ
- Details
- Created on 18 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ ဢၼ်တေတင်ႈတပ်ႉမႂ်ႇ တီႈဝၢၼ်ႈၵူဝ်ႇတွင်ႇၼမ်ႉၸၢင်ႉ ဢၢင်ႈတေၵၼ်ႉၸၼ် မေးၼၢင်း မျဵဝ်းဢွင်ႇလႅင်ႇ (ႁွင်ႉ) ပရၢၼ်ႇသျၢႆး(ၸၢဝ်းၶၢင်) ၼႂ်းႁိူၼ်းသေ ထူၵ်းၵွင်ႈယိုဝ်း ပရၢၼ်ႇသျၢႆး ဝၢၼ်ႈၼမ်ႉၸၢင်ႉ ဢိူင်ႇၸႄႈလၢၼ်ႉ ၸႄႈဝဵင်းမူႇၸေႊ တၢႆထင်တီႈ၊ ၽၢႆႇသိုၵ်းမၢၼ်ႈ ဢၢင်ႈဢဝ်ငိုၼ်း ႁႃႈသႅၼ်ပျႃး ဢိုတ်းသူပ်း ၵူၼ်းဝၢၼ်ႈလႄႈ လုၵ်ႈလၢင်းၼၢင်းမေး ဢမ်ႇၶႂ်ႈပဵၼ်ၶၢဝ်ႇယႂ်ႇ ပၼ်ႁႃယႂ်ႇ။
ပၢင်လိူၵ်ႈတင်ႈ ၸုမ်းပွင်ၵၼ် ၵေႃလိၵ်ႈလၢႆးလႄႈၾိင်ႈငႄႈတႆး တီႈဝဵင်းလိူဝ်ႇ ယဝ်ႉတူဝ်ႈ
- Details
- Created on 18 June 2014
- Written by တႆးလွတ်ႈလႅဝ်း
ၵေႃလိၵ်ႈလၢႆးလႄႈ ၾိင်ႈငႄႈတႆး ဝဵင်းလိူဝ်ႇ ဢၼ်ၸတ်းႁဵတ်း ပၢင်လိူၵ်ႈတင်ႈ ၸုမ်းပွင်ၵၢၼ် (2014 – 2016)ၵႂႃႇ ၼႂ်းဝၼ်းထီႉ 12.June.2014 တီႈၵွျင်းၼမ်ႉၶမ်း တိူင်းဝဵင်းလိူဝ်ႇၼၼ်ႉ မီးၽူႈၶိုၼ်ႈႁွတ်ႈ တွတ်ႈၶႅပ်းၵၢင်ၸႂ် 80ၵေႃႉပၢႆ။
ၵူၼ်းမိူင်းတႆး ၵမ်ႈၼမ်ၼမ် ယင်းလႆႈၵူဝ်သိုၵ်းသိူဝ် မိူၼ်ပၢၼ်သိုၵ်းမၢၼ်ႈ ၼဝတ
- Details
- Created on 17 June 2014
- Written by တႆးလွတ်ႈလႅဝ်း
ၸုမ်းယိပ်းၵွင်ႈၵၢင်ႇၸၢဝ်းၶိူဝ်း လႄႈ လူင်ပွင်ၸိုင်ႈ လႆႈဢုပ်ႇဢူဝ်း တူၵ်းလူင်းၵိုတ်းယိုဝ်းၵၼ်မႃး ပဵၼ်လၢႆလၢႆပွၵ်ႈ၊ လၢႆလၢႆၵမ်းယဝ်ႉသေတႃႉ ၵူၼ်းမိူင်းၵမ်ႈၼမ်ၼမ် ဢမ်ႇပႆႇႁတ်းယုမ်ႇမၢၼ်ႈ ၵဵဝ်ႇၵပ်းၵၢၼ် ဢဝ်လွင်ႈငမ်းယဵၼ်ၵၼ်။
တပ်ႉသိုၵ်းၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ထိုင်ႁႅင်းၵၢၼ်ယၢၼ်မိူင်း
- Details
- Created on 17 June 2014
- Written by တႆးလွတ်ႈလႅဝ်း
ၸွမ်သိုၵ်းလူင် တပ်ႉသိုၵ်းၼိူဝ်လိၼ် ၸိုင်ႈထႆး ပရႃႇယုတ်ႉ ၸၼ်ႊဢူဝ်ႊၶျႃႊ ဢၼ်ပဵၼ်ႁူဝ်ၼႃႈ ၶွမ်ႇမတီႇ ပႂ်ႉပႃးလွင်ႈငမ်ယဵၼ်ၸိူဝ်ႉၸၢတ်ႈ ၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ၵဵဝ်ႇၵပ်း လွင်ႈတူၺ်းထိုင် ႁႅင်းၵၢၼ်ယၢၼ်မိူင်း။
More Articles...
- သိုၵ်းမၢၼ်ႈ တေတင်ႈတပ်ႉမႂ်ႇ တီႈထုင်ႉမၢဝ်း ယိူင်းဢၢၼ်းၽဵဝ်ႈသိမ်းပႅတ်ႈ ၸုမ်းၸၢဝ်းၶိူဝ်းမူၺ်ႉႁၢႆ
- မိူင်းၼွင်ၸတ်းႁဵတ်း ပွႆးလူင်းပၢင်သွၼ်လိၵ်ႈတႆးၶၢဝ်းမႆႈ
- သိုၵ်းမၢၼ်ႈ ၸိၼႄးၸၢဝ်းၶိူဝ်းပလွင်ႈ ပဵၼ်သိုၵ်း TNLA သေ တိၺွပ်းၶျေႃးပေႃႉထုပ်ႉ
- ၸိုင်ႈထႆးဢမ်ႇမီးပေႃႇလသီႇ ၽႅဝ်ႈမူၺ်ႉႁႅင်းၵၢၼ်
- သိုၵ်းမၢၼ်ႈ ၶိုၼ်ႈလေႃႇတိုၵ်း SSPP/SSA ဢၢင်ႈႁုပ်ႉသိမ်းဢဝ် လွႆသႅင်မိူင်းသူႈ
- ပၢင်ပွႆး လဵၼ်ႈမၢၵ်ႇၼင်လုမ်ႈၾႃႉ တေတႄႇပိုတ်ႇမိူဝ်ႈၼႆႉ
- လၢႆမူႇလၢႆၸုမ်း ႁူမ်ၵၼ် ၸတ်းပၢင်ဢုပ်ႇဢူဝ်း ၵၢၼ်လွင်ႈငမ်းယဵၼ် တီႈMPC တႃႈၵုင်ႈ


text:
ၵေႃလိၵ်ႈလၢႆးလႄႈၾိင်ႈငႄႈတႆး ၸေႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ၸတ်းႁဵတ်းပၢင်ၾိုၵ်းၽွၼ်ႉ ငဝ်ႈႁၢၵ်ႈပုတ်ႉထလႄႈ လိၵ်ႈလၢႆးတႆး - ၸၢႆးၾႃႈ လႄႈၽူႈၾိုၵ်းလိုမ်ႉၵၢၼ်ၶူး ၶဝ်ႈႁူမ်ႈပၢၵ်ႇပၢႆ။
သိုၵ်းမၢၼ်ႈၵူတ်ႇသွၵ်ႈ လုမ်းၶွင်ႇသီႇဢဝ်ၶိုၼ်းၸိုင်ႈတႆး တီႈၵဵင်းတုင်
ၾၢႆႇႁူမ်ႇလူမ်ႈသိုၵ်းမၢၼ်ႈ တီႈၵဵင်းတုင်၊ ဢဝ်ႁႅင်းသိုၵ်းၶဝ်ႈ ဝႅတ်ႉလွမ်ႉ ၵူတ်ႇထတ်းလုမ်းၶွင်ႇသီႇဢဝ်ၶိုၼ်းၸိုင်ႈတႆး တီႈၵဵင်းတုင်။ ၾၢႆႇၼိုင်ႈ တိၺွပ်းႁူဝ်ပဝ်ႈပႃႇတီႇႁူဝ်သိူဝ် ဝၢၼ်ႈၼမ်ႉလိၼ်းမႂ်ႇ ၵႂႃႇပေႃႉထုပ်ႉ ထတ်းထၢမ် ဢဝ်ႁၢႆလၢႆ။
ဝၼ်းႁႅင်းၵၢၼ်လုမ်ႈၾႃႉ (May Day)
ဝၼ်းတီႈ 01 လိူၼ်မေႊ ၼႂ်းပီ 2014 ၼႆႉပဵၼ်ဝၼ်းမေႇၻေး (May Day) လုမ်ႈၾႃႉလႄႈ ၵူႈမိူင်းမိူင်းတႅပ်းတတ်း ပဵၼ်ဝၼ်းလိုဝ်ႈၵၢၼ်လူင်ပွင်ၸိုင်ႈၵၼ်ၵူႈတီႈ၊ ၵႃႈပဵၼ် ၶွမ်ႊပၼီႊယႂ်ႇ လူင်ၼႂ်းလုမ်ႈၾႃႉၵေႃႈ တူၺ်းတေႃႇၵူၼ်းႁႅင်း ၵၢၼ်ၽႂ်မၼ်းသေ လိုဝ်ႈပၼ်ၵၢၼ်၊ မၢင်တီႈပၼ်ရၢင်းဝလ်း ၼမ်ႉၸႂ်ႁႅင်းၵၢၼ်ၿူဝ်းၼသ်ႊ (Bonus) တီႈၵူၼ်းႁႅင်းၵၢၼ် ၼႂ်းၶွမ်ႇပၼီႇၸဝ်ႈၵဝ်ႇၽႂ်မၼ်း။
ၵူၼ်းမိူင်းတႆးဢွၵ်ႇတၢင်းၽႃႇၺႃးမၢၵ်ႇတႅၵ်ႇ တီႈဝၢၼ်ႈၵႆႇထဝ်ႈမိူင်းၶၢင် ဝၢတ်ႇၸဵပ်းလုတၢႆ
မၢၵ်ႇတႅၵ်ႇတီႈဝၢၼ်ႈၵႆႇထဝ်ႈ ၼႂ်းၸႄႈဝဵင်းမိူင်းၶၢင်၊ ပိုၼ်ႉတီႈၼႃႈလိၼ်ဢၼ်သိုၵ်းမၢၼ်ႈ ၵုမ်းၵမ်၊ ၵူၼ်းတၢႆ ထင်တီႈ 1 ၵေႃႉ၊ ဝၢတ်ႇၸဵပ်း 3 ၵေႃႉ။ ပွတ်းၶူဝ်ၼမ်ႉဝၼ်းၵေႃႈ မၢၵ်ႇၵႆႉတႅၵ်ႇ။
သင်ၶၸဝ်ႈႁႂ်ႈဢဝ်လိူင်ႈၸၢႆးၸိူင်းႁၢၼ် ၽၢမ်းႁဵတ်း ၶုၼ်သၢမ်လေႃး
ၸၢႆးၸိူင်းႁၢၼ် (ၽူႈႁွင်ႉၽဵင်းၵႂၢမ်းတႆးၸိုဝ်ႈသဵင်ယႂ်ႇ) ဢိင်ဢၢင်ႈတူဝ်ၵဝ်ႇ ပဵၼ်ၶုၼ်သၢမ်လေႃး (ၵဵင်းတွင်း) မႃးၵိူတ်ႇ ပဵၼ်ၼႆသေ ပဵၼ်ၽေးၶဵၼ် ယႃႉၵႂၢမ်းသွၼ်ပုတ်ႉထသႃသၼႃ၊ သင်ၶၸဝ်ႈၸႄႈဝဵင်းၵေးသီး တုၵ်းယွၼ်းၵူႈၾၢႆႇ ႁႂ်ႈဢဝ်လိူင်ႈ။
More Articles...
Page 3 of 92


text:
Wp/shn/မိူင်းတႆး
မိူင်းတႆး ၼႆ့ ပဵၼ်ၸေႊမိူင်း ဢၼ်ယႂ်ႇၵႂၢင်ႈသေပိူၼ်ႈ ၼႂ်းမိူင်းႁူမ်ႈတုမ်ႊမႅၼ်ႇမႃႇယဝ့်။
ဢွင်ႈတီႈ လႄႈ တၢင်းၵႂၢင်ႈ [edit]
မိူင်းတႆး ၼႆ့ မီးတၢင်းၵႂၢင်ႈ 60155 လၵ်းပၼ်ႇမူၼ်းသေ ၼႂ်းၵႃႊ ၸေႊတိူင်း လႄႈ ၸေႊမိူင်ႈ 14 ဢၼ်ၼၼ့် ပဵၼ်ဢၼ်လႅၼ်ႊၵႂၢင်ႈ ယႂ်ႇသေပိူၼ်ႈယဝ့်။ မီးၾၢင်ႁၢင်ႊ သၢမ်လႅမ်ႊသေ ၸႅၵ်ႇၽႄႁိၵ်ႈႁွင့် ပဵၼ်သၢမ်တွၼ်ႊဝႃႈ မိူင်းတႆးပွတ်းႁွင်ႇ၊ မိူင်းတႆးပွတ်းၸၢၼ်း၊ မိူင်းတႆးပွတ်းဢွၵ်ႇ။ မီးပွတ်းတွၼ်ႊၾၢႆႇဝၼ်းဢွၵ်ႇ မိူင်းႁူမ်ႈတုမ်ႊ မႅၼ်ႇမႃႇသေ တိတ်းၸပ်းဝႆ့တင်း ၸေႊမိူင်းၶၢင်၊ ၸေႊတိူင်းၸၵႅင်း၊ ၸေႊတိူင်းမၢၼ်းတလေႈ၊ ၸေႊမိူင်းယၢင်းၽိူၵ်ႇ၊ ၸေႊမိူင်းၵယႃး၊ မိူင်းထႆး၊ မိူင်းလၢဝ်း၊ မိူင်းၶႄႇ ၸိူဝ်းၼၼ့်ယဝ့်။


text:
လုင်းၸၢႆးဢၢႆႈပဝ်း ႁူဝ်ပဝ်ႈပႃႇတီႇသိူဝ်ၽိူၵ်ႇၶဝ်ႈၵူတ်ႇပၢႆး ယူႇလီ ယူတ်းယႃတၢင်းပဵၼ်သဵၼ်ႈလိူတ်ႈႁူဝ်ၸႂ်တိပ်ႇ၊ တီႈဝဵင်းလူင်မိူင်းၵွၵ်ႇ ၸိုင်ႈတႆး။ ဢမ်ႇလႅပ်ႈပွၵ်ႈမိူဝ်းၶိုတ်း တၼ်းပၢင်ၵုမ်သၽႃးၸႄႈမိူင်း။
ၽွင်းတႅၼ်းသၽႃးၸႄႈမိူင်းၵေႃႉၼိုင်ႈ လၢတ်ႈမိူဝ်ႈႁွတ်ႈၽႅဝ်တီႈတူၼ်ႈတီးဝႃႈ- လုင်းၸၢႆးဢၢႆႈပဝ်း၊ ပဵၼ်တၢင်းပဵၼ်သဵၼ်ႈ လိူတ်ႈႁူဝ်ၸႂ်တိပ်ႇ၊ ၵႂႃႇၵူတ်ႇပၢႆးယူႇလီတီႈမိူင်းထႆးၼႂ်းလိူၼ်ၼႆႉ၊ မၼ်းၸဝ်ႈလၢတ်ႈဝႃႈ တေဢၢၼ်းပွၵ်ႈမႃးၶိုတ်းပၢင်ၵုမ်လူင် သၽႃးၸႄႈမိူင်း။ မိူဝ်ႈတေၵႂႃႇၼၼ်ႉ ထၢင်ႇဝႃႈတေၶဝ်ႈၵူတ်ႇထတ်း ပၢႆးယူႇလီထမ်းမၻႃးသေပွၵ်ႈၶိုၼ်း၊ ၵူၺ်းၵႃႈ ၽိူဝ်ႇ ၵူတ်ႇယဝ်ႉ မေႃယႃတီႈၼႂ်းမိူင်းထႆးၶဝ်ႁၼ်ဝႃႈၸၢႆးဢၢႆႈပဝ်း မီးၶႆမၼ်းဢိုတ်းသဵၼ်ႈလိူတ်ႈဢၼ်လေႃႇလဵင်ႉ လႆၶဝ်ႈ/ဢွၵ်ႇႁူဝ်ၸႂ် 9 တီႈ၊ ထုၵ်ႇလႆႈၽႃႇတတ်း ပိူဝ်ႈတႃႇ ယူတ်းယႃသဵၼ်ႈလိူတ်ႈ။ ၵွပ်ႈၼႆ ပၢင်ၵုမ်သၽႃးၸႄႈမိူင်း ဢၼ်တႄႇဝၼ်းထိ 25/09/12 ၼႆႉ လႅပ်ႈဢမ်ႇမႃးၶိုတ်းလႆႈယဝ်ႉ- ဝႃႈၼႆ။
တၢင်းပဵၼ်သဵၼ်ႈလိူတ်ႈႁူဝ်ၸႂ်တိပ်ႇ (atherosclerosis) ၼႆႉ ပဵၼ်မႃးယွၼ်ႉမီးၶႆမၼ်းၵေႃႇတူဝ်/ၸပ်းၼႂ်းသဵၼ်ႈလိူတ်ႈ ၼမ်မႃးတိၵ်းတိၵ်းသေ ႁဵတ်းႁႂ်ႈသဵၼ်ႈလိူတ်ႈတၼ်မႃး၊ လိူတ်ႈဢမ်ႇၸၢင်ႈၶဝ်ႈ/ဢွၵ်ႇလေႃႇလဵင်ႉ ႁူဝ်ၸႂ်လႆႈလီ။
ၸၢႆးဢၢႆႈပဝ်း ၵိူတ်ႇပီ 1946 တီႈၼမ်ႉၶမ်း၊ ယၢမ်းလဵဝ် မီးၼႃႈႁေႃတေႃႁိူၼ်းယူႇတႃႈၵုင်ႈ။ ယၢမ်ႈႁဵတ်းၶူးသွၼ် တီႈႁူင်းႁဵၼ်း ၸၼ်ႉသုင် ဢင်းၵိတ်ႉ သဵၼ်ႉဢေႃႊၵသ်ႉတ်ထိၼ်ႊ လႄႈ ထီႊထီႊသီႊ (St.Augustine and TTC high school) ။ ပဵၼ်ၽူႈၼမ်းၼႂ်းငဝ်ႈငုၼ်းၻီႊမွၵ်းၶရေႊသီႊၸိူဝ်ႉၶိူဝ်းတႆး (ႁိုဝ်) ပႃႇတီႇႁူဝ်သိူဝ် (SNLD) တင်ႈတႄႇပီ 1989-1996 ၊ ႁဵတ်းၵၢၼ်မၢၵ်ႈမီးၵႃႉၵိူဝ်။ ၼွၵ်ႈသေၼၼ်ႉ မၼ်းၸဝ်ႈယၢမ်ႈၶိုၼ်ႈ ပၢင်ၵုမ်လူင်ၸိူဝ်ႉၸၢတ်ႈ (NC) ဢၼ်ၶဵၼ်ႇတႅမ်ႈပိူင်ငဝ်ႈ ပိုင်းမိူင်း 2008 ။
ဢိင်ၼိူဝ်ပႃႇတီႇႁူဝ်သိူဝ် (SNLD) ၺႃးပူတ်းထွၼ်ပႅတ်ႈ ၽွင်းႁူဝ်ပဝ်ႈၸဝ်ႈၶုၼ်ထုၼ်းဢူး ပႆႇပူၼ်ႉဢွၵ်ႇၶွၵ်ႈသေ ၸၢႆးဢၢႆႈ ပဝ်းဢွၼ်ႁူဝ်ၸတ်းတင်ႈ ပႃႇတီႇၻီႊမွၵ်းၶရႅတ်ႊတိၵ်ႊၸၢဝ်းၶိူဝ်းတႆး (ႁိုဝ်) ပႃႇတီႇသိူဝ်ၽိူၵ်ႇ (SNDP) ၶဝ်ႈၶေႉပေႉၵၢၼ် လိူၵ်ႈတင်ႈ 2010 လႆႈတီႈၼင်ႈၼႂ်းသၽႃးၸိုင်ႈတႆး သၽႃးၸိူဝ်ႉၶိူဝ်း 2 တီႈၼင်ႈ၊ သၽႃးၵူၼ်းမိူင်း 17 တီႈၼင်ႈ၊ သၽႃး ၸႄႈမိူင်း 31 တီႈၼင်ႈ (ႁူမ်ႈ 50 တီႈၼင်ႈ)။ မိူင်းၶၢင် သၽႃးၸိူဝ်ႉၶိူဝ်း 1 ၊ သၽႃးၵူၼ်းမိူင်း 1 ၊ သၽႃးၸႄႈမိူင်း 4 (ႁူမ်ႈ 6)။ မိူင်းမၢၼ်ႈ တိူင်းတႃႈလိူဝ်ႇ(မၼ်းတေလး) သၽႃးၸႄႈမိူင်း (ပိုၼ်ႉတီႈတိူင်းယႂ်ႇ) 1 (ႁူမ်ႈ 1 ) တင်းမူတ်းလႆႈ 57 တီႈၼင်ႈ။ ၼွၵ်ႈသေၼၼ်ႉ တိူင်းၸႄႈၵႅင်ႇ မိူင်းမၢၼ်ႈၵေႃႈၶဝ်ႈၶေႉ၊ ၵူၺ်းၵႃႈ ဢမ်ႇပေႉ။ ၼႂ်းလူင်ပွင်ၸိုင်ႈၸႄႈမိူင်းတႆး ၸၢႆးဢၢႆႈပဝ်း လႆႈႁပ်ႉတၼ်းႁဵင်း ၽွင်းလူင်ၾၢႆႇႁူင်းၸၢၵ်ႈႁူင်းၵၢၼ်လႄႈမေႃႇမိူင်ႁႄႈ။


text:
ၸဝ်ႈၼႃႈတီႈၾၢႆႇၽွင်းငမ်းထႅမ်ၸတ်းထတ်းမႄး ၼႃႈလိၼ်လူင်ပွင်ၸိုင်ႈမိူင်းတႆး ပိုၼ်ၽၢဝ်ႇတေ ထႅမ်ၸတ်းထတ်းမႄႈ တီႈလိၼ်သူၼ်ႇၿုၵ်ႉၵူၼ်း (ၿူၵ်ႉၵလိၵ) ႁိုဝ် ၶွမ်းပႃၼီႇ။
မၢၼ်ႈႁၢင်ႈႁႅၼ်းႁဵတ်း ႁုၼ်ႇႁၢင်ႈဢွင်ႇသၢၼ်း တီႈဝဵင်းတႃႈၶီႈလဵၵ်း
မိူဝ်ႈပေႉၵေႃႈ ၾင်ႁူၵ်ႈၾင်ႁႄႇ ႄတႇပၵ်းသၢင်ႈလၵ်း သၢင်ႈထၢၼ်ပဵၼ်မဵတ်ႇမၢႆ ၶွင်ၵဝ်ႇၶွင်မွၼ်ပိူၼ်ႈသမ်ႉ ၵူၼ်ႇပင်း ယႃႉၵွႆ ၶုတ်းႁူဝ်ၶုတ်းႁၢၵ်ႈ ဢမ်ႇဝႆႉႁႂ်ႈ လိူဝ်ႈသၢၵ်ႈလိူဝ်ထၢၼ်။ ဝႃႈႄတႉ တေၵေႃႈသၢင်ႈၶိုၼ်းမိူင်း ႁူမ်ႈတုမ် ဢၼ်ၸိုၼ်ႈ ၸၢင်ႇမၢင်ႇယွမ်ႉၸႂ်တူတ်းႁႂ်ႈမႃ ၸႂ်လီၵူၺ်း။
ၶွပ်ႈၶူပ်ႇ 50 ပီတဵမ် ပီၵွၼ်းၶမ်းၸၢႆးတႃႇဢူး ႄလႈ ၶွပ်ႈထူၼ်ႈ 30 ပီ ၸိူင်းလႅဝ်း
ၶွပ်ႈထူၼ်ႈဝၼ်းတီႈ 3 လိူၼ်ဢေးပရိူဝ်လ် 2014 ၼီႈၼႆႉ ၶူပ်းၶွပ်ႈ 50 ပီတဵမ် ပီၵွၼ်းၶမ်း ဝၼ်းၵိူတ်ႇၸၢႆးတႃႇဢူး ႄလႈ လႆႈၸတ်းႁဵတ်းပၢင်လူႇတၢၼ်းပဵၼ်မင်းၵလတူဝ်ၵဝ်ႇ ဢိၵ်ႇတင်း လူႇတၢၼ်းယၢတ်ႇၼမ်ႉၶႂမ်ႈတဝ်ႈႄၽၵုသူလ် ပၼ်ပူႇယႃႈတႃၼၢႆး ၺႃတိပီႈၼွင်ႉ ႁူမ်ႈတင်းၽူႈႁႆႇတိုင်ႈ/ ႁွင်ႉၽဵင်းၵႂၢမ်း ၼႂ်းၸုမ်းၸိူင်းလႅဝ်းဢၼ်လူႉသဵင်ႈမုၼ်ၵႂႃႇ ၼႂ်းၶၢဝ်းတၢင်းၶွပ်ႈထူၼ်ႈ 30 ပီ။ ႁူမ်ႈတင်းဝွၵ်ႇၸိူၼ်း ၽူႈႁွင်ႉၽဵင်းၵႂၢမ်းၸိုဝ်ႈယႂ်ႇၼႂ်းမိူင်းတႆးမႃးႁွင်ႉၽဵင်းၵႂၢမ်း မွၵ်ႈ 20 ၵေႃႉ။
ပီၵွၼ်းၶမ်းၸၢႆးတႃႇဢူး ၸတ်းပၢင်ႁွင်ႉၽဵင်းၵႂၢမ်း ဝူင်းၸိူင်းလႅဝ်း
ၸၢႆးတႃႇဢူး ဢႃႇယုၶွပ်ႈတဵမ် (50) ပီၵွၼ်းၶမ်း၊ ဝူင်းၸိူင်းလႅဝ်း ၵေႃႈၶွပ်ႈ 30 ပီတဵမ် လႄႈ ဢဝ်တိုဝ်ႉတၢင်း ႁဵတ်းတၢင်းလီ ဢိၵ်ႇ ၸတ်းပၢင်ႁွင်ႉၽဵင်းၵႂၢမ်း ဝူင်းၸိူင်းလႅဝ်း ၼႂ်းၵဵင်းမႆႇ။
လူတ်ႉၵႃးတၢင်ႇႁိၼ်ႁႄႈ လၵ်ႉတၢင်ႇမႆႉပိၼ်ႈတီႈၼမ်ႉၶမ်း
လူတ်ႉၵႃးတေႃႉတၢင်ႇႁိၼ်ႁႄႈ ဢၼ်လုၵ်ႉမိူင်းၶႄႇမႃး တေႃႇတၢင်ႇႁိၼ်ႁႄႈ ၼႂ်းၸႄႈဝဵင်းၼမ်ႉၶမ်း၊ တၢင်ႇၼၵ်း ပိၼ်ႈၶႂမ်ႈ ၼိူဝ်သဵၼ်ႈတၢင်းၵၢင်ဝဵင်း၊ ၵူၼ်းမိူင်းၵႂႃႇတူၺ်း ပဵၼ်ၵႃးလၵ်ႉတၢင်ႇမႆႉ။
More Articles...
Page 4 of 92


text:
သိုၵ်းမၢၼ်ႈ ယူႇၼႂ်းဝၢၼ်ႈတႃႈၽႃသွင်ႇ ဢဝ်ႁိူၼ်းၵူၼ်းဝၢၼ်ႈႁဵတ်းႁူဝ်ႉ ယိုဝ်းၵွင်ႈလူင်သႂ်ႇ တပ်ႉပၢင်သဝ်းသိုၵ်းတႆး ဢၼ်ပၵ်းယူႇတီႈတႃႈၽႃသွင်ႇ။ သိုၵ်းတႆးၵေႃႈ ၵႂႃႇလမ်တပ်ႉမၢၼ်ႈ တီႈဝၢၼ်ႈၵၢတ်ႈ။
ဝၼ်းတီႈ 26/06/2014 တပ်ႉသိုၵ်းလူင်ပွင်ၸိုင်ႈမၢၼ်ႈ ပႃႈတႂ်ႈတိူင်းသိုၵ်းဝၼ်းဢွၵ်ႇၵၢင် (ယလၶ) ၶူဝ်လမ်၊ တပ်ႉၶလယ 247 ဢၼ်ပၵ်းတီႈၼမ်ႉၸၢင်၊ ၸဝ်ႈႁၢၼ်မဵဝ်းမိၼ်ႉ ဢွၼ်ႁူဝ် ႁႅင်းသိုၵ်းမွၵ်ႈ 200 ပၢႆ ၵႂႃႇလေႃႇတိုၵ်း တပ်ႉသိုၵ်းၸိုင်ႈတႆး (SSPP/SSA) ဢၼ်ပၵ်းပႂ်ႉဢဝ်ႁူမ်ႇလူမ်ႈတီႈၶူဝ် တႃႈၽႃသွင်ႇ ၼႂ်းၸႄႈဝဵင်းၵေးသီး ၸိုင်ႈတႆး ပွတ်းၸၢၼ်း။
ၾၢႆႇၼိုင်ႈၵေႃႈ တပ်ႉသိုၵ်းၸိုင်ႈတႆး လႆႈႁႅၼ်းသိုၵ်းသေ ၶိုၼ်းၵႂႃႇလေႃႇတိုၵ်း တပ်ႉပၢင်သဝ်းၸူဝ်ႈၶၢဝ်း ၶွင်သိုၵ်းမၢၼ်ႈ ဢၼ်ပၵ်းယူႇတီႈဝၢၼ်ႈၵၢတ်ႈ၊ သွင်ၾၢႆႇလႆႈပဵၼ်ပၢင်တိုၵ်းၵၼ် ၼႂ်းထုင်ႉၼၼ်ႉႁၢဝ်ႈႁၢဝ်ႈႁႅင်းႁႅင်း၊ မိူဝ်ႈဝႃးၼႆႉ တႄႇ ပဵၼ်ပၢင်တိုၵ်းၸဵမ်မိူဝ်ႈ 2 မူင်းဝၢႆးဝၼ်း တေႃႇထိုင်ၵၢင်ၶမ်ႈ 6 မူင်း ၵေႃႈ တိုၵ်ႉယိုဝ်းၵၼ်ႁၢဝ်ႈႁႅင်းယူႇ၊ မိူဝ်ႈၼႆႉၵေႃႈ သွင်ၾၢႆႇတိုၵ်ႉၶဵင်ႈၶႅင်ၵၢၼ်သိုၵ်းတေႃႇၵၼ်ဝႆႉယူႇ- ၽူႈမီးၸၼ်ႉတီႈ ငဝ်ႈလုမ်း SSPP/SSA လၢတ်ႈ။
ၵဵဝ်ႇၵပ်းလွင်ႈၼႆႉ ၽူႈမီးၸၼ်ႉ ဢၼ်ႁွတ်ႈတီႈၼႃႈသိုၵ်းၵေႃႉၼိုင်ႈ ၵေႃႈလၢတ်ႈဝႃႈ- သိုၵ်းမၢၼ်ႈ ယူႇၼႂ်းဝၢၼ်ႈ၊ ဢဝ်ႁိူၼ်းၵူၼ်းဝၢၼ်ႈႁဵတ်းႁူဝ်ႉသေ ယိုဝ်းၵွင်ႈလူင်သႂ်ႇတီႈတပ်ႉပၢင်သဝ်းတႃႈၽႃသွင်ႇ၊ ႁဵတ်းႁႂ်ႈႁဝ်းၶႃႈ ဢမ်ႇၸၢင်ႈ ယိုဝ်းတုမ်ႉတွပ်ႇၶိုၼ်း။ ၵွပ်ႈၼၼ် သိုၵ်းႁဝ်းဢၼ်မႃးထႅမ်ႁႅင်း တပ်ႉႁဝ်းၶႃႈၼၼ်ႉၵေႃႈ လႆႈၵႂႃႇလူမ်ႇတပ်ႉၶဝ် တီႈဝၢၼ်ႈၵၢတ်ႈ။ ၾၢႆႇၼိုင်ႈၵေႃႈ လႆႈငိၼ်းဝႃႈသိုၵ်းမၢၼ်ႈ ထႅမ်ႁႅင်းသိုၵ်းမႃးထႅင်ႈ တၢင်းဝၢၼ်ႈၵၢတ်ႈ တႃႇရူတ်ႉၵႃးသိုၵ်း 12 လမ်း၊ ၵွပ်ႈၼၼ်လႄႈ ပၢင်တိုၵ်းတေၸၢင်ႈယိုတ်ႈယၢဝ်းထႅင်ႈယူႇ- ဝႃႈၼႆ။
ၼွၵ်ႈသေၼၼ်ႉ သိုၵ်းမၢၼ်ႈဢၼ်ထႅမ်ႁႅင်းသိုၵ်း လုၵ်ႉတၢင်းၵေးသီး ၵႂႃႇတၢင်းၼွင်ၵႃး၊ ပၢင်ႇၸေႈ၊ လွႆယွႆး၊ ၼမ်ႉပုၵ်း ၸိူဝ်းၼႆႉၵေႃႈ တင်းတပ်ႉသိုၵ်းၸိုင်ႈတႆး SSPP/SSA လႆႈယိုဝ်းၵၼ်လၢႆလၢႆတီႈ။
မီးၶၢဝ်ႇဢၼ်ပႆႇယိုၼ်ယၼ် လၢတ်ႈဝႃႈ- တပ်ႉသိုၵ်းၸိုင်ႈတႆး SSPP/SSA ႁုပ်ႈယိုတ်းလႆႈတပ်ႉပၢင်သဝ်း ၶွင်သိုၵ်းမၢၼ်ႈ ဢၼ်ပၵ်းတီႈဝၢၼ်ႈၵၢတ်ႈၼၼ်ႉယဝ်ႉ- ဝႃႈၼႆ။
ၼႂ်းတူင်ႇဝူင်း ၵူၼ်းၸမ်ၸႂ်ၽူႈမီးၸၼ်ႉသိုၵ်းမၢၼ်ႈၵေႃႉၼိုင်ႈလၢတ်ႈဝႃႈ- တပ်ႉသိုၵ်းၸိုင်ႈတႆး SSPP/SSA ၼႆႉ ဢမ်ႇႁဵတ်းၸွမ်းၶေႃႈတူၵ်းလူင်း၊ ထႅမ်ႁႅင်းသိုၵ်းသိုဝ်ႉမၢၵ်ႇၵွင်ႈၸိုၼ်းယၢမ်း၊ ၶႂၢၵ်ႈပၵ်းတပ်ႉမႂ်ႇၸိူဝ်းၼႆႉ။ ၵွပ်ႈၼၼ် ၾၢႆႇသိုၵ်းမၢၼ်ႈလႆႈတႅမ်ႈလိၵ်ႈတၢင်ႇထိုင် လူင်ပွင်ၸိုင်ႈၼေႇပျီႇတေႃႇ၊ ပိူဝ်ႈတႃႇႁႃတၢင်းၽိတ်း SSPP/SSA ဝႆႉ။ ယွၼ်ႉၼၼ်ႉ သိုၵ်းမၢၼ်ႈၸင်ႇလႆႈမႃးလေႃႇတိုၵ်း SSPP/SSA - ဝႃႈၼႆ။
ၶူဝ်တႃႈၽႃသွင်ႇၼႆႉ မီးၼႂ်းၸႄႈဝဵင်းၵေးသီး ၸိုင်ႈတႆးပွတ်းၸၢၼ်း။ ပိူဝ်ႈတႃႇၼမ်ႉတွၼ်းၽွၼ်းလီ ၵူၼ်းဝၢၼ်ႈ ၵူၼ်းမိူင်းႄလႈ တပ်ႉသိုၵ်းၸိုင်ႈတႆး SSPP/SSA ႁဵတ်းသၢင်ႈဝႆႉ။ ထိုင်မႃးၼႂ်းပီ 2009 တပ်ႉသိုၵ်းမၢၼ်ႈ တဵၵ်းၸႂ်ႉ ႁႂ်ႈတပ်ႉသိုၵ်းၸိုင်ႈတႆး (SSPP/SSA) လႅၵ်ႈလၢႆႈႁဵတ်းပီႇတုၸိတ်ႉ၊ ၾၢႆႇတပ်ႉ SSPP/SSA ဢမ်ႇႁပ်ႉႄလႈ လႆႈပဵၼ် ပၢင်တိုၵ်းၵၼ်၊ ထိုင်မႃးပီ 2011 သိုၵ်းမၢၼ်ႈ ၶလယ 22 တင်းၶလယ 286 ပႃႈတႂ်ႈငဝ်ႈငုၼ်းၵုမ်းၵမ်ၽႅၼ်ၵၢၼ်သိုၵ်း (ၸၵၶ) 2 မိူင်းၼွင် ၵႂႃႇယိုဝ်း SSPP/SSA တီႈတႃႈၽႃသွင်ႇ သေ ပွႆႇမၢၵ်ႇသႂ်ႇၶူဝ်၊ ၽဝ်ပႅတ်ႈၶူဝ်တႃႈၽႃသွင်ႇ၊ တတ်းၶၢတ်ႇပႅတ်ႈသဵၼ်ႈတၢင်းၵႂႃႇမႃးၵူၼ်းဝၢၼ်ႈၵူၼ်းမိူင်း။ ထိုင်မႃးႁူဝ်ပီ 2012 SSPP/SSA တင်းလူင်ပွင်ၸိုင်ႈမၢၼ်ႈ တူၵ်းလူင်းၵိုတ်းတိုၵ်းၵၼ် ၵေႃႇသၢင်ႈလွင်ႈငမ်းယဵၼ် ၸၼ်ႉၸိုင်ႈမိူင်းႁူမ်ႈတုမ်ယဝ်ႉ သိုၵ်းမၢၼ်ႈၵေႃႈထွၼ်ဢွၵ်ႇ ၼႂ်းပိုၼ်ႉတီႈ။ ထိုင်မႃးၼႂ်းပီ 2013 SSPP/SSA လႆႈၶိုၼ်းသၢင်ႈၶူဝ်မႂ်ႇ သိုပ်ႇၸႂ်ႉၵၢၼ်မႃး။
မိူဝ်ႈလဵဝ်ၼႆႉ သိုၵ်းမၢၼ်ႈသမ်ႉမႃးလေႃႇတိုၵ်းထႅင်ႈၼႆ မၢင်ၽဝ်ႇၵေႃႈတၢင်းသဵၼ်ႈၼႆႉ မၼ်းၶဝ်ႈပၢႆးတိုၵ်း (ပိဝ်ႇႁႃႇ) ၶွင်သိုၵ်းမၢၼ်ႈလႄႈ သိုၵ်းမၢၼ်ႈၶႂ်ႈယႃႉပႅတ်ႈႁိုဝ်။ ၵွပ်ႈၼၼ် သိုၵ်းမၢၼ်ႈဢၢၼ်းၽဝ်ပႅတ်ႈထႅင်ႈႁိုဝ်ၵေႃႈဢမ်ႇႁူႉ- ၵမ်ႈၽွင်ႈ ထတ်းသၢင်ၵၼ်ၼင်ႇၼႆ။


text:
Welcome to Taifreedom
ပႃႇတီႇတႆးသွင်ပႃႇတီႇသၢၼ်ၶတ်း လွင်ႈၶွမ်ႇပၼီႇလႃႉတႃႇတႃႇ တေမႃးလူင်းထုၼ်း တိုတ်ႉဢဝ်ၼမ်ႉမၢဝ်းသေ ၶိုၼ်းလဵင်ႉၵူၼ်းဝဵင်းၼမ်ႉၶမ်း
- Created on 31 May 2014
- Written by တႆးလွတ်ႈလႅဝ်း
ပႃႇတီႇတႆးသွင်ပႃႇတီႇ ဢၼ်ပဵၼ်ပႃႇတီႇႁူဝ်သိူဝ်လႄႈ ပႃႇတီႇသိူဝ်ၽိူၵ်ႇ လႆႈဢွၵ်ႇၶေႃႈတူၵ်းလူင်း သၢၼ်ၶတ်း ၶွမ်ႇပၼီႇလႃႉတႃႇတႃႇ ဢၼ်တေမႃး လူင်းထုၼ်း တိုတ်ႉၼမ်ႉမၢဝ်းသေ တေမႃးၸႅၵ်ႇလဵင်ႉၶိုၼ်း ၵူၼ်းၼႂ်း ၸေႈဝဵင်းၼမ်ႉၶမ်းၼၼ်ႉ ပႃႇတီႇသွင်ပႃႇတီႇ လႄႈႁူမ်ႈတင်းပေႃႈမႄႈၵူၼ်းမိူင်း ဢမ်ႇႁၼ်လီလႄႈ ၸင်ႇလႆႈ ၶၢၼ်ၶတ်းၵႂႃႇၼႆယဝ်ႉ။
ၸုမ်းသိုၵ်းမၢၼ်ႈတင်ႈၸႂ် ထူၵ်းၵွင်ႈယိုဝ်းၵူၼ်းမိူင်း ၸေႊလၢၼ်ႉတၢႆ
- Created on 30 May 2014
- Written by တႆးလွတ်ႈလႅဝ်း
သိုၵ်းမၢၼ်ႈ ၶလယ-10 ၽၢႆႇတႂ်ႈတပ-88 ၵုမ်းၵမ် တင်ႈၸႂ်လၼ်ႇၵွင်ႈ ပွႆႇမၢၵ်ႇလူင် ၸွမ်းဝၢၼ်ႈ ႁဵတ်းႁႂ်ႈတိူဝ်ႉၺႃးၵူၼ်းမိူင်း သွင်ၽူဝ်မေး တီႈယူႇဝၢၼ်ႈၼမ်ႉၸၢင်ႉ ၸႄႈဝဵင်းၸႄႊလၢၼ်ႉ ဢိူင်ႇမူႇၸေႊ ပွတ်းထုင်ႉမၢဝ်း မိူင်းတႆးပွတ်းႁွင်ႇ ဢၼ်ဢမ်ႇမီးတၢင်းၽိတ်းသင် မေးၼၢင်းတၢႆထင်တီႈ၊ ၽၢႆႇသိုၵ်းမၢၼ်ႈ ဢမ်ႇမီးလွင်ႈ မႃးယဵမ်ႈမႃးတူၺ်း လွင်ႈၼႆႉထုၵ်ႇလီ ႁႂ်ႈၽၢႆႇၼိူဝ်ဢဝ်ဢယေးပၼ်ႁၢဝ်ႉႁႅင်း ၼႆ။
“လႃႈသဵဝ်ႈ ၊ ယွင်ႁူၺ်ႈ” ၸိုဝ်ႈၼႆႉ ပွင်ႇဝႃႈသင်?
- Created on 30 May 2014
- Written by တႆးလွတ်ႈလႅဝ်း
ပၢႆႉႁပ်ႉတွၼ်ႈၶဝ်ႈမိူင်း “ ဝဵင်းလႃႈသဵဝ်ႈ” ဢၼ်မၢၼ်ႈ ပိၼ်ႇဝႆႉတီႈပွင်ႇဝႃႈ “လားရှိုး” ဢမ်ႇၼၼ် “ပွႆးၼႄမႃႉလေႃႈ” တီႈပွင်ႇၵႂၢမ်းတႆးပဵၼ် “ ဝဵင်းဢၼ်မီး တေႃႇၼႃႈတင်း လွႆဢၼ်မီးၼူၵ်ႉယဵဝ်ႈ ၼမ်လၢႆ” ၼၼ်ႉလႄႈ ၸင်ႇႁွင်ႉပဵၼ် လႃႈသဵဝ်ႈၼႆယဝ်ႉ။ မိူဝ်ႈဢွၼ်တၢင်း ယၢမ်ႈမီး ႁၢင်ႈၵွင်ၵူၼ်ႈယၢဝ်းဝႆႉ တင်းသွင်ၽၢႆႇ၊ ယၢမ်းလဵဝ် ႁဵတ်းပဵၼ်ႁၢင်ႈႁူင်းၶဝ်ႈတႅၼ်းဝႆႉ။
RCSS၊ သိူဝ်ၽိူၵ်ႇ၊ ၵေႃလိၵ်ႈလၢႆးတႆး လူင်းပၼ်ႁႅင်းၸႂ် ၵူၼ်းမိူင်းလႄႈ လုၵ်ႈႁဵၼ်း
- Created on 30 May 2014
- Written by တႆးလွတ်ႈလႅဝ်း
ၽူႈၵွၼ်းလုမ်းၵပ်းသၢၼ် RCSS တူၼ်ႈတီး၊ တူဝ်တႅၼ်းပႃႇတီႇသိူဝ်ၽိူၵ်ႇ လႄႈ ၸုမ်းၶူးသွၼ်လိၵ်ႈလၢႆးတႆး လွႆသၼဵၼ်း လူင်းပၼ်ႁႅင်းၸႂ် ပေႃႈမႄႈပီႈၼွင်ႉၵူၼ်းမိူင်းတႆး လႄႈ လုၵ်ႈႁဵၼ်းလူင်းပၢင်သွၼ်လိၵ်ႈလၢႆးတႆး ၶၢဝ်းမႆႈ ၼႂ်းၸႄႈဝဵင်းၽၢႆၶုၼ်ႇလႄႈ ထုင်ႉသီႇၵိပ်ႇသေ ႁူမ်ႈလူႇတၢၼ်း ပွႆးတၢင်ႇထီးၵွင်းမူး တီႈႁေႃႇတႄႇၸူင်ႇ ၽၢႆႇဢွၵ်ႇၼွင်ဢိၼ်းလေး။
ၸုမ်းၶိုင်ပွင်လွင်ႈငမ်းယဵၼ် ၸၼ်ႉၸိုင်ႈမိူင်းႁူမ်ႈတုမ်ႈ(UPWC) လႄႈ ၸုမ်းဢုပ်ႇဢူဝ်း ၵၢၼ်ၵိုတ်းယိုဝ်းပတ်းပိုၼ်ႉၸိုင်ႈမိူင်း(NCCT) ႁူမ်ႈၵၼ်ဢွၵ်ႇၶေႃႈပိုၼ်ၽၢဝ်ႇ
- Created on 26 May 2014
- Written by တႆးလွတ်ႈလႅဝ်း
More Articles...
- တူဝ်တႅၼ်းၸုမ်းလူင်ပွင်ၸိုင်ႈယိၼ်းလီႁပ်ႉၶၢမ်ႇ ပိူင်ယုၵ်းယၢင်ႇၾႅတ်ႇတရႄႇ ၸုမ်းယိပ်းၵွင်ႈၵၢင်ႇၸၢဝ်းၶိူဝ်း
- တပ်ႉသိုၵ်းသုင်သုတ်း ၸိုင်ႈထႆး ယိုတ်းဢၢမ်းၼၢတ်ႈ ဝၢၼ်ႈမိူင်း
- ပွႆးလိုဝ်ႈပၢင်သွၼ်လိၵ်ႈတႆး ပွၵ်ႈၵမ်း(1) လႄႈ ဢိၵ်ႇတင်း ပွႆးဝၼ်းလုၵ်ႉၽိုၼ်ႉ ၵႅတ်ႇၶႄဢဝ်ၶိုၼ်းမိူင်း ၶွပ်ႈၶူပ်ႇ(56)ပီႊ
- ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး (SSPP) တႅမ်ႈလိၵ်ႈယိုၼ်ႈထိုင် ၼႂ်းဝၼ်းၵိူတ်ႇလၢႆးလုၵ်ႉၽိုၼ်ႉ ယိပ်းၵွင်ႈၵၢင်ႇၸိုင်ႈတႆး ၶွပ်ႈၶူပ်ႇ (56)ပီႊ ငဝ်ႈၸိုင်ႈလွႆတႆးလႅင်း
- ၶေႃႈပိုၼ်ၽၢဝ်ႇ ဝၼ်းလုၵ်ႉၽိုၼ်ႉၵႅတ်ႇၶႄဢဝ်ၶိုၼ်းမိူင်း ၶွပ်ႈၶူပ်ႇ (56)ပီႊ ၶွင်ႇသီႇဢဝ်ၶိုၼ်းၸိုင်ႈတႆး ငဝ်ႈၸိုင်ႈလွႆတႆးလႅင်း


text:
ပၢင်ပွႆးႁပ်ႉတွၼ်ႈပီမႂ်ႇတႆး 2108 ၼီႈ၊ သူင်ႇသင်ပီၵဝ်ႇ 2107 ၼီႈ ဢၼ်ပီႈၼွင်ႉတႆးၼႂ်းၵဵင်းမႆႇ တေၸတ်းတီႈ ဝတ်ႉၵူႇတဝ်ႈ ဢိူင်ႇသီၽုမ်း ဝဵင်းၵဵင်းမႆႇပီၼႆႉ တေမီးမေႃႁွင်ႉၵႂၢမ်းၸိုဝ်ႈယႂ်ႇၵိုၵ်းပိုၼ်း ၸၢႆးသၢႆမၢဝ်း မႃးႁွင်ႉၽဵင်းၵႂၢမ်း လဝ်ႇမူၼ်ႈတူၼ်ႈၸႂ်။
ပွႆးဢွၵ်ႇဝႃႇ ဝတ်ႉၵူႇတဝ်ႈ
ဢွၵ်ႇဝႃႇသႃ ပဵၼ်ၾိင်ႈႁိတ်ႈႁွႆး ပုတ်ႉထသႃသၼႃး ဢၼ်ၵူၼ်းၶိူဝ်းတႆးၵမ်ၼမ် ယုမ်ႇယမ်တိုဝ်းၵမ်မႃးယၢဝ်းယုိၼ်း ႁိုင်ႁီးၼၼ်ႉ ႁူမ်ႈဝႃႈပီႈၼွင်ႉတႆးၵမ်ႈၽွင်ႈ လႆႈယုၵ်ႉယၢႆႉၶၢႆႉတီႈ ၶဝ်ႈပိုင်ႈႁူမ်ႈယူႇသဝ်းႁဵတ်းၵၢၼ် ၼႂ်းမိူင်းထႆးၵေႃႈ လႆႈၸတ်း ႁဵတ်းပွႆးဢွၵ်ႇဝႃႇသႃပွႆးၼူၵ်ႉပွႆးတူဝ်း တီႈဝတ်ႉၵူႇတဝ်ႈ ၵူၼ်းၶဝ်ႈႁူမ်ႈၼမ်။
ၸၢႆးသၢႆမၢဝ်း ၽူႈႁွင်ႉၽဵင်းၵႂၢမ်းၸိုဝ်ႈယႂ်ႇၵိုၵ်းပိုၼ်း တေမႃးႁွင်ႉၽဵင်းၵႂၢမ်း ပွႆးပီမႂ်ႇတႆး 2108 တီႈၵဵင်းမႆႇ
ပီမႂ်ႇတႆး 2108 ၼီႈ ၵၢပ်သိင် ပီမႃႉ ၼႆႉ ၸၢႆးသၢႆမၢဝ်း ၽူႈႁွင်ႉၽဵင်းၵႂၢမ်းၸိုဝ်ႈသဵင်လိုဝ်းလင် မိူင်းတႆး မိူင်းမၢၼ်ႈ တူၵ်းလူင်းလႆႈၸႂ် တေမႃးႁွင်ႉၽဵင်းၵႂၢမ်းလဝ်ႇမူၼ်ႈ တူၼ်ႈၸႂ်ပၼ်ပီႈၼွင်ႉတႆး ၼႂ်းၵဵင်းမႆႇ။
သင်ၶၸဝ်ႈတေၸတ်းပၢင်ၵုမ် လွင်ႈလိၵ်ႈလူင် ၽွင်းႁၢင်ပီ 2013
ၽွင်းႁၢင်ပီ 2013 ၼႆႉ သင်ၶတႆးၼွၵ်ႈမိူင်း/ၼႂ်းမိူင်း တေႁူမ်ႈၵၼ်ၸတ်းပၢင်ၵုမ်လူင် (Conference) လွင်ႈလိၵ်ႈလူင် တီႈဝဵင်းတႃႈၵုင်ႈ။ တေမီးၽူႈလူင်ႉလႅၼ်ႇ လိၵ်ႈလူင်ၶဝ်ႈႁူမ်ႈတင်းၼမ်။
တႆးထုၵ်ႇလီပၼ်ၶၢဝ်းယၢမ်း ႁဵတ်းတႃႇလိၵ်ႈလၢႆးတႆး
ၶူးလူင်ၸၢႆးဢွင်ႇထုၼ်း ၽူႈယႂ်ႇဢၼ်တူင်ႇဝူင်းတႆး ၼပ်ႉထိုဝ်ၼမ် တုၵ်းယွၼ်းႁႂ်ႈတႆးဝႆႉၶၢဝ်းယၢမ်း တႃႇလိၵ်ႈလၢႆးတႆး၊ ၵွပ်ႈဝႃႈ မိူဝ်ႈလဵဝ်လိၵ်ႈလၢႆးတႆးၶေႃႉယွမ် ႁႅင်ႈႁဵဝ်ႇ ဢမ်ႇၶႂ်ႈပႆလႆႈ။
More Articles...
Page 5 of 17


text:
သိုၵ်းမၢၼ်ႈၸိသင်ႇပိၵ်ႉလူတ်ႉၵူႈသႅၼ်းၶၢမ်ႈၶူဝ်တႃႈပိင်း လႄႈ ႁဵတ်းႁႂ်ႈၵူၼ်းၵႃႉၶၢႆပွၵ်ႈမိူဝ်းၵမ်ႈၼမ်။ၽူႈမီးၸၼ်ႉ ၼႂ်း မိူင်းလႃး ၸဝ်ႈၼိုင်ႈထတ်းသၢင်ဝႃႈ သိုၵ်းမၢၼ်ႈ ၸၢင်ႈ ၽႅၼ်ၵၢၼ် ယိုၼ်ႈမိုဝ်းႁူၺ်းသူၼ်းဢမ်ႇၼၼ်လွၵ်ႇငိုတ်ႈ မိပ်ႇဢီးၵမ်ၵိၼ်း -လႅင်ႇ ၶၢဝ်ႇပွင်ႇမႃးၼင်ႇၼႆ။
သိုၵ်းမၢၼ်ႈ G1 ၵဵင်းတုင် ၸိသင်ႇပိၵ်ႉ သၢႆလူတ်ႉၿၢတ်ႉသ် ၸုမ်းသိုၵ်းဝႃႉ
လုမ်းၵွၼ်းတိူင်းသိုၵ်းသၢမ်ၸဵင်ႇ (ၵဵင်းတုင်)ၸိသင်ႇ ႁၢမ်ႈ/ပိၵ်ႉသၢႆလူတ်ႉၿၢတ်ႉသ်ၵႃးသိုၵ်းဝႃႉ ဢၼ် လႅၼ်ႈတႃႈၶီႈလဵၵ်း-ၵဵင်းတုင်။ လိူဝ်သေၼၼ်ႉ လူတ်ႉၵူၼ်းၸုမ်းသိုၵ်းဝႃႉၵူႈသႅၼ်းၵႂႃႇတႂ်ႈမိူဝ်းၼိူဝ် ၵေႃႈတၵ်းလႆႈဢဝ်ဝႂ်ဢၼုယၢတ်ႈတီႈလုမ်းတိူင်း သိုၵ်းတိၵ်းတိၵ်း -လႅင်ႇၶၢဝ်ႇပွင်ႇမႃးၼင်ႇ ၼႆ။
ယွၼ်ႉႁၼ်ၶျူၼ်ႊ လိၵ်ႇၽႆႊလႄႈ လူတ်ႉၿၢတ်ႉသ် ထႆးလုၵ်ႉတႃႈၶီႈလဵၵ်းၵႂႃႇ ၵဵင်းတုင် လႆႈထုၵ်ႇႁၢမ်ႈ
ၽူႈယႂ်ႇ ၵူၼ်းလူင်ထႆး (ၸွမ်ၽွင်းလူင် ၵဝ်ႇ) လၼ်လိၼ် ဢႅဝ်ႇႁွတ်ႈၽႅဝ် ၵဵင်းတုင် ၼႂ်းၶၢပ်ႈၵူၼ်းတွင်ႈတဵဝ်း ဢႅဝ်ႇမိူင်းၼၼ်ႉ ၸုမ်းသိုၵ်းမၢၼ်ႈ ၼႄၼႃႈတိူဝ်ႈဝႃႈ- ၸွမ်းလၢၼ်ႇ/ ၵဵတ်ႉဢမ်ႇမီးလွင်ႈထဵတ်ႈထတ်းၵူတ်ႇ ၶႅမ်ႉၼႆသေ ႁၢမ်ႈလူတ်ႉၿၢတ်ႉသ် ထႆးတၢင်ႇၵူၼ်းဢႅဝ်ႇမိူင်း လုၵ်ႉ တႃႈၶီႈလဵၵ်းၵႂႃႇၵဵင်းတုင် မိူင်းလႃး - လႅင်ႇၶၢဝ်ႇပွင်ႇမႃးၼင်ႇၼႆ။
ၶွမ်ႊပၼီႊ ပၢႆးမၢၵ်ႈမီး သိူဝ်ၽိူၵ်ႇ မုင်ႈမွင်းပဵၼ် ႁႅင်းၵူၼ်းမိူင်း ၸိုင်ႈတႆး
ၼင်ႇႁိုဝ်တေ ပဵၼ်ၵၢၼ်မၢၵ်ႈမီး တႃႇပႃႇတီႇ သိူဝ်ၽိူၵ်ႇ SNDP မၼ်ႈ ၵိုမ်းယိုၼ်းယၢဝ်း သေ ၸၢင်ႈၸွႆႈၵၢၼ် ၸိူဝ်ႉၶိူဝ်း ၵႂႃႇ ပီယၢဝ်းၶၢဝ်းႁိုင်ၼၼ်ႉ ပႃႇတီႇသိူဝ်ၽိူၵ်ႇၶတ်းၸႂ်ႁဵတ်းၵၢၼ်မၢၵ်ႈမီး၊ ယုမ်ႇယမ်ဝႃႈ ၵူၼ်းမိူင်းၸိုင်ႈတႆးပဵၼ် ဢဵၼ်ႁႅင်း ၵမ်ႉၸွႆႈ - လႅင်ႇၶၢဝ်ႇပွင်ႇမႃးၼင်ႇၼႆ။
ၶၢဝ်းတၢင်း 10 – 20 ဝၼ်း ၵႃႈၶၼ်တီႈလိၼ် တႃႈၶီႈလဵၵ်း ၶိုၼ်ႈတူပ်ႉၼႅပ်ႇ
ၼႂ်းဝဵင်းတႃႈၶီႈလဵၵ်း ပွၵ်ႉတႃႈလေႃႉ၊ ပုင်းထုၼ်၊ သၢၼ်သၢႆးတႆး၊ သၢၼ်သၢႆး လိုဝ်ႉ၊ မၵ်ႇၵႃႇႁူဝ်ၶမ်း၊ မႄႈၶၢဝ် ၸိူဝ်းၼႆႉ လွၵ်းလိၼ် 40 x 60 ၵႃႈၶၼ် 4.5 လၢၼ်ႉဝၢတ်ႇ ၼၼ်ႉ သိပ်းသၢဝ်းဝၼ်းၵူၺ်း ၶိုၼ်ႈထိုင် 7-8 လၢၼ်ႉ။
More Articles...
Page 10 of 14


text:
General News
တပ်ႉသိုၵ်းၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ထိုင်ႁႅင်းၵၢၼ်ယၢၼ်မိူင်း
- Details
- Created on 17 June 2014
- Written by တႆးလွတ်ႈလႅဝ်း
ၸွမ်သိုၵ်းလူင် တပ်ႉသိုၵ်းၼိူဝ်လိၼ် ၸိုင်ႈထႆး ပရႃႇယုတ်ႉ ၸၼ်ႊဢူဝ်ႊၶျႃႊ ဢၼ်ပဵၼ်ႁူဝ်ၼႃႈ ၶွမ်ႇမတီႇ ပႂ်ႉပႃးလွင်ႈငမ်ယဵၼ်ၸိူဝ်ႉၸၢတ်ႈ ၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ၵဵဝ်ႇၵပ်း လွင်ႈတူၺ်းထိုင် ႁႅင်းၵၢၼ်ယၢၼ်မိူင်း။
မိူင်းၼွင်ၸတ်းႁဵတ်း ပွႆးလူင်းပၢင်သွၼ်လိၵ်ႈတႆးၶၢဝ်းမႆႈ
- Details
- Created on 16 June 2014
- Written by တႆးလွတ်ႈလႅဝ်း
ၸဝ်ႈသင်ႇၶလႄႈ ၸုမ်းၵေႃလိၵ်ႈလၢႆးၽိင်ႈငႄႈတႆးဝဵင်းမိူင်းၼွင် ဢွၼ်ႁူဝ်သေ ၸတ်းႁဵတ်းပဵၼ် ပၢင်သွၼ်လိၵ်ႈၶၢဝ်းမႆႈ တီႈဝဵင်းမိူင်းၼွင် မိူင်းတႆးပွတ်းၸၢၼ်းၵႂႃႇ လႅင်ႇၶၢဝ်ႇၼႂ်းမိူင်း ပွင်ႇလႅင်းၼႄၼင်ႇၼႆ။
ၸိုင်ႈထႆးဢမ်ႇမီးပေႃႇလသီႇ ၽႅဝ်ႈမူၺ်ႉႁႅင်းၵၢၼ်
- Details
- Created on 13 June 2014
- Written by တႆးလွတ်ႈလႅဝ်း
ၽူႈတၢင်လၢတ်ႈတပ်ႉသိုၵ်းၸိုင်ႈထႆး လၢတ်ႈတီႈႁႅင်းၵၢၼ် ယႃႇဢွၼ်ၵၼ် တူၵ်းၸႂ်ၵူဝ်ႁေ ယွၼ်ႉၸဝ်ႈၼႃႈတီႈ ဢွၵ်ႈၸႅတ်ႈ တီႉၺွပ်းႁႅင်းၵၼ် ပဵၼ်ႁိုဝ်ၵေႃႈ တေႁဵတ်းၸွမ်း ပၵ်းပိူင်မၢႆမီႈ ဢၼ်မီးဝႆႉ။
ပၢင်ပွႆး လဵၼ်ႈမၢၵ်ႇၼင်လုမ်ႈၾႃႉ တေတႄႇပိုတ်ႇမိူဝ်ႈၼႆႉ
- Details
- Created on 12 June 2014
- Written by တႆးလွတ်ႈလႅဝ်း
ပိူဝ်ႈဝႃႈ ပၢင်လဵၼ်ႈမၢၵ်ႇၼင်လူၵ်ႈ ဢမ်ႇၼၼ် လုမ်ႈၾႃႉၼႆႉ သီႇပီႊၼိုင်ႈပွၵ်ႈၼႆလႄႈ တွၼ်ႈတႃႇပီႊၼႆႉ ပၢင်ပွႆး လဵၼ်ႈမၢၵ်ႇၼင်လုမ်းၾႃႉ ဢမ်ႇၼၼ် ပၢင်လဵၼ်ႈမၢၵ်ႇၼင် တင်းလူၵ်ႈၼၼ်ႉ တေတႄႇပိုတ်ႇၵႂႃႇမိူဝ်ႈၼႆႉ တီႈမိူင်းပရႃႇသီးလ်၊ တီႈမိူင်းပရႃႇသီးလ် တေဢဝ်ပုၼ်ႈၽွၼ်းသေ ၸတ်းႁဵတ်းၵႂႃႇ တေလႆႈလၢတ်ႈဝႃႈပဵၼ်ၸဝ်ႈႁိူၼ်းၵေႃႈလၢတ်ႈလႆႈ။
သင်ႇၶၸဝ်ႈ ဢွၼ်ႁူဝ် ပိုတ်ႇၽုၺ်ႇ ႁဵတ်းႁူင်းႁဵၼ်းမႂ်ႇပၼ် လုၵ်ႈဢွၼ်ႇ တီႈဝၢၼ်ႈဢၼ်ဢမ်ႇယၢမ်ႈ မီး လူင်ပွင်ၸိုင်ႈလူင်းတူၺ်းထိုင်သေပွၵ်ႈ
- Details
- Created on 11 June 2014
- Written by တႆးလွတ်ႈလႅဝ်း
သင်ႇၶၸဝ်ႈ မူၺ်ႇတေႃႇ ဝဵင်းမိူင်းၵိုင် ဢၼ်မႃးႁဵၼ်းလိၵ်ႈ တီႈၸၼ်ႉၸွမ် မႁႃႇၸူးလႃးလူင်းၵွၼ်း ၸိုင်ႈထႆး ဢွၼ်ႁူဝ်ႁဵတ်းပၼ် ႁူင်းႁဵၼ်းပၺ်ႇၺႃႇမႂ်ႇသေ ၸတ်းပၢင်ပိုတ်ႇၽုၺ်ႇပၼ် ႁူင်းႁဵၼ်းမႂ်ႇ တႃႇလုၵ်ႈဢွၼ်ႇ ဝၢၼ်ႈမႂ်ႇလွႆသၢႆး ဢိူင်ႇႁူဝ်ၼႃး ၸႄႈဝဵင်းမိူင်းၵိုင် ႁႂ်ႈပေႃးမီးႁူင်းႁဵၼ်း လႆႈႁဵၼ်းဢဝ်ပၺ်ႇၺႃႇ တၢင်းႁူႉမေႃ ၼင်ႇႁူင်းႁဵၼ်းလူင်ပွင်ၸိုင်ႈၵႂႃႇ ယဝ်ႉတူဝ်ႈလီငၢမ်း။
More Articles...
- ပႃႇတီႇ တီႇမူဝ်ႇၶရႅတ်ႉတိတ်ႉၸၢဝ်းၶိူဝ်းတႆး (ႁိုဝ်) ပႃႇတီႇသိူဝ်ၽိူၵ်ႇ (SNDP) ဢွၼ်ႁူဝ်ၸတ်းႁဵတ်း ပၢင်ၽိုၵ်း ၼေႃႇတႅၼ်းသၽႃး တႃႇၶဝ်ႈလိူၵ်ႈတင်ႈၼႂ်းပၢင်လိူၵ်ႈတင်ႈ 2015
- ၼႃႈလိၼ်ဢုပ်ႉပိူင်ႇ (363) RCSS ၸႂ်ႉလွၵ်းတီႇမူဝ်ႇၶရေႇသီႇ ၸႅတ်ႈၸၢင်ႇ တွတ်ႈၶႅပ်းၵၢင်ၸႂ် လိူၵ်ႈႁႃ ၽူႈၵွၼ်းဢိူင်ႇ
- မေႃသွၼ်ၼႂ်းႁူင်းႁဵၼ်းလူင်ပွင်ၸိုင်ႈမၢၼ်ႈ ဢမ်ႇႁၼ်လီလွင်ႈ ၸႄႈဝဵင်းမွၵ်ႇမႆႇ ပိုတ်ႇသွၼ်ႁူင်းႁဵၼ်းၸိူဝ်ႉၸၢတ်ႈတႆး
- ဝၼ်းလုၵ်ႈႁဵၼ်း မိူင်းႁူမ်ႈတုမ်ႈမျႅၼ်ႇမႃႇ တူၵ်းၼမ်ႉတႃ ၼပ်ႉႁူဝ်သႅၼ်
- ပႃႇတီႇသိူဝ်ၽိူၵ်ႇ တၢင်ႇပၢႆႉပႃႇတီႇမႂ်ႇ တီႈဝဵင်းၼမ်ႉၶမ်း
- ၾႃႉၽႃႇၵူၼ်းမိူင်း ၸေႈဝဵင်းလွႆလႅမ်တၢႆထင်တီႈ
- ၾူၼ်လူင်လူမ်းလႅင်ႉ မၢၵ်ႇႁဵပ်း တူၵ်းလူင်းၽတ်ႉပဝ်ႇဢဝ်လင်ႁိူၼ်း ဢိူင်ႇပဵင်းၸႂ် လူႉၵွႆၼမ်
- ထုင်ႉမိူင်းပွၼ် ၸတ်းႁဵတ်းပၢင်ပွႆး ဢုပ်ႇဢူဝ်းၶူၼ်ႉၶႆႈ လိၵ်ႈလၢႆးပၢႆးႁူႉႁၼ်လႄႈ ယုၵ်ႉယွင်ႈ ၼမ်ႉၸႂ် မေႃသွၼ်၊ လုၵ်ႈႁဵၼ်း
- ပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး ဢိူင်ႇမိူင်းၵူဝ်း ၸတ်းႁဵတ်းပွႆးလူင်းပၢင်ယဝ်ႉတူဝ်ႈ
- လူင်ပွင်ၸိုင်ႈမိူင်းမၢၼ်ႈ လၵ်ႉၶၢႆၵိၼ်တီႈလိၼ် ၵူၼ်းမိူင်းတႆးပၼ်ၶႄႇ


text:
“ၽွမ်ႉႁူမ်ႈ ၽွမ်ႉႁူမ်ႈ” ဢၼ်ဝႃႈၼႆႉ ၽႂ်ၵေႃႈၵႆႉၵႆႉလၢတ်ႈ ၽႂ်ၵေႃႈၶႂ်ႈႁႂ်ႈပဵၼ်ႄလႈ ဢွၼ်ၵၼ်တူၵ်ႇလၢတ်ႈ ဢွၼ်ၵၼ် ႁဵၵ်ႈႁွင်ႉမႃးပၢၼ်သိုပ်ႇပၢၼ် တေႃႇႁၢၼ်ႉၼႆႉၵေႃႈ တုိၵ်ႉဝႃႈ ထုၵ်ႇလီလႆႈၽွမ်ႉႁူမ်ႈၵၼ် ဢမ်ႇၶၢတ်ႇဢမ်ႇဝၢႆး။ ၵူၺ်းၵႃႈ လၢတ်ႈငၢႆႈႁဵတ်းယၢပ်ႇႄတႉႄတႉ။
ၾိင်ႈဝၼ်းပီမႂ်ႇတႆး (တႆးလူင်)
ၵူၼ်းႁဝ်းၼႆႉ ဢမ်ႇဝႃႈၸိူဝ်ႉၶိူဝ်းလႂ် မိူဝ်ႈလႆႈယူႇသဝ်းႁူမ်ႈၵၼ်လႄႈ လႆႈၵေႃႇတင်ႈၾိင်ႈၵူၼ်းႁူမ်ႈၵၼ်ၸွမ်းတီႈယူႇတီႈၵိၼ် ၼႂ်းတၼ်းႁဵင်းၽႂ်မၼ်းၼၼ်ႉ ပေႃးႁိုင်တၢမ်ႁိုင်မႃး တေၵိူတ်ႇမီးၾိင်ႈဢၼ် ဝႆႉပဵၼ်တီႈယုမ်ႇယမ်ၸုင်ၸႂ်လႄႈတိုဝ်းမၼ်ႈ ႁဵတ်းၸွမ်းမႃး ပၢၼ်သိုပ်ႇပၢၼ် တွၼ်ႈတႃႇမုၵ်ႉၾုင်ၵူၼ်း ဢမ်ႇၼၼ် ၾိင်ႈၵူၼ်းၶိူဝ်းၸဝ်ႈၵဝ်ႇ တေလႆႈယူႇၵတ်းယဵၼ် ႁိၼ်ႉၼွၼ်း။ လိူဝ်ၼၼ်ႉ ၼင်ႇႁိုဝ်လွင်ႈႁႃၵိၼ်လဵင်ႉတွင်ႉ ၼႂ်းၾိင်ႈၵူၼ်း တေတဵင်ႈၼိမ်မၼ်ႈၵႅၼ်ႈၼၼ်ႉ သၢႆၽႂ်ၶိူဝ်းမၼ်း ၸင်ႇလႆႈၵေႃႇတင်ႈၾိင်ႈတိုဝႅးၵမ်လၢႆလၢႆဢၼ် ၸွမ်းၵႃႇလတေႇသမႃးၸႂ်ႉတိုဝ်း ႁဵတ်းၸွမ်းၵၼ်။ ၼႂ်းၵႃႈၾိင်ႈၸိူဝ်းလႆႈၸႂ်ႉတိုဝ်း သိုပ်ႇသိုပ်ႇၵၼ်မႃး ၼႂ်းၾိင်ႈၵူၼ်းႁဝ်းပီလႂ်ပီၼၼ်ႉၼႆႉ မီးပႃးၾိင်ႈပီမႂ်ႇ ဢမ်ႇၼၼ် ၾိင်ႈႁပ်ႉတွၼ်ႈပီမႂ်ႇ လွင်ႈၼိုင်ႈ။
တဝ်တိူဝ်ၵျိင်း ပပ်ႉဝႃႈလူၺ်ႈသဵၼ်ႈတၢင်း လႄႈ ဢူငဝ်း ၵၼ် 16-20
တဝ်တိူဝ်ၵျိင်း ပပ်ႉဝႃႈလူၺ်ႈသဵၼ်ႈတၢင်း လႄႈ ဢူငဝ်း ၵၼ် 16-20 ၶဝ်ႈၸူး ငဝ်းလၢႆး ဢၼ်ဝၢင်ႈပဝ်ႇမူတ်း ၸပ်းမၼ်ႈ ဝႆႉတီႈၼိမ်သဝ်း။
ၽွင်းတႅၼ်းမိူင်းတႆးႁၢႆၵႂႃႇလႂ်မူတ်း
ဝူင်ႈဝၢင်ႈၼႂ်းၽၢၵ်ႇလိူၼ်သၢဝ်းဝၼ်းမႃးၼႆႉ ၵၢၼ်မိူင်းမိူင်းထႆးမီးပၼ်ႁႃ ထုၵ်ႇၾၢႆႇသိုၵ်း ႁူမ်ႈပလိၵ်ႈ ႁုပ်ႈယိုတ်း ဢမ်းၼၢၸ်ႈ (ဢႃႇၼႃႇ) ပိူဝ်ႈသၢႆႇသၢင် ၽႅၼ်ထတ်းၸတ်းႄမးပၵ်းပိူင်ၵၢၼ် ၽွင်းငမ်း ႁူမ်ႈၵူႈလွင်ႈလွင်ႈ။
တဝ်တိူဝ်ၵျိင်း ဝႃႈလူၺ်ႈသဵၼ်ႈတၢင်း လႄႈဢူငဝ်း ၵၼ် 10-15
တဝ်တိူဝ်ၵျိင်း ဝႃႈလူၺ်ႈသဵၼ်ႈတၢင်းလႄႈဢူငဝ်း ၵၼ်သိပ်း-သိပ်းႁႃႈ။ ပၵ်းၸႂ်ႁႂ်ႈယူႇၵပ်းတီႈၼိုင်ႈ ၼႂ်းတူဝ်ၶိင်းၸဝ်ႈၵဝ်ႇ ဢမ်ႇပၼ်မၼ်းၽၢတ်ႇ ဢွၵ်ႇၵႂႃႇ လႆႈယူႇၼႄႇ ?။ ၵမ်ၵုမ်းလူမ်းထူၺ်ႈၸႂ်ဝႆႉ ဢူၼ်ႈဢူၼ်ႈဢွၼ်ႇဢွၼ်ႇ မိူၼ်လုၵ်ႈဢွၼ်ႇလႅင် ၸွင်ႇတေလႆႈ?။
တပ်ႉသိုၵ်းၾႅတ်ႉတရႄႊလ်
Federal Army or Multiple Army or State Protected Army
တပ်ႉသိုၵ်းၾႅတ်ႉတရႄႊလ်
ပိုၼ်ၶမ်း ၽယၵ်ႉဝူင်း 21/05/2014
ၸိုင်ႈမိူင်းၼိုင်ႈလုၵ်ႈတေလႆႈမီးတပ်ႉသိုၵ်းဢၼ်လဵဝ်ၼႆၼၼ်ႉ ၸွင်ႇၸႂ်ႈ? မိူင်းၼိုင်ႈလုၵ်ႈမီးလႆႈတပ်ႉသိုၵ်းလၢႆလၢႆ35 ဢၼ် ၼႆၼၼ်ႉ ၸွင်ႇယုမ်ႇႁိုဝ် ? ၸဵမ်ၸိူဝ်းၼႆႉ ႁဝ်းမႃးထတ်းတူၺ်းၵၼ်သေ ၸိုင်ႈမိူင်းႁူမ်ႈတုမ်မၢၼ်ႈၼႂ်းလၵ်းပိူင် ၾႅတ်ႉတရႄႊလ် ဢၼ်တေၸၢင်ႈမီးမႃးၼႂ်းပီ 2014-15 ၼႆႉ ၸွင်ႇတေၸၢင်ႈၵိူတ်ႇမီး တပ်ႉသိုၵ်းၾႅတ်ႉတရႄႊလ် ဢမ်ႇၼၼ် တပ်ႉသိုၵ်းမိူင်းႁူမ်ႈတုမ် (Federal Army or Union Army) လႆႈႁိုဝ်ၼႆၵၼ်။
ၸႃႇတႃႇလႄႈၵူၼ်းႁဝ်း
Fate and human beings
ၸႃႇတႃႇလႄႈၵူၼ်းႁဝ်း
မႁႃၸဵင်းၸိၼ် (ၵဵင်းတုင်)
ၸႃႇတႃႇမႃးတီးထွႆႈၵႂၢမ်းပႃလိ- ၸႃတ- ၸႃတိ- ဢၼ်မီးတီႈပွင်ႇဝႃႈ ၵၢၼ်ၵိူတ်ႇ (Birth) ၊ ၵၢၼ်ပဵၼ် (Life) ၊ ၸိူဝ်ႉၸၢတ်ႈ (Nativity) ၸိူင်ႉၼႆ။ တီႈၼႆႈၼႆႉ ဢဝ်တီႈပွင်ႇဝႃႈ- ပီလိူၼ် ဝၼ်း ယၢမ်း ဢၼ်သတ်းၵူၼ်း ၵိူတ်ႇလဵင်ႉမႃး ပဵၼ်သတ်း ပဵၼ်ၵူၼ်း (Date of Birth) ၼၼ်ႉယဝ်ႉ။ ၸႃႇတႃႇ (Fortune or Fate) ၼႆႉထႆး လၢဝ်း မၢင်ၵမ်းႁွင်ႉ ၻူင်း (a Circle or a spot of Life) မၢင်ၵမ်းႁွင်ႉၸႃးတႃ။
လွင်ႈငမ်းယဵၼ်ၼႂ်းမိူင်းႁူမ်ႈတုမ် မီးတီႈမိူင်းၼွၵ်ႈပႃး
ပေႃးႁဝ်းတူၺ်းမိူင်းတႆးၼႆ ထုၵ်ႇလွမ်ႉဝႆႉ လူၺ်ႈမိူင်းၶႄႇ မိူင်းလၢဝ်းလႄႈ မိူင်းထႆးဝႆႉ။ မိူၼ်ထုၵ်ႇပိူၼ်ႈဢူမ်ဝႆႉ ၼႂ်းပၢၵ်ႇၶဝ်။ ငၢႆးပွတ်းဝၼ်းဢွၵ်ႇ မိူင်းယူးၶရဵၼ်း (Ukraine) ဢၼ်ထုၵ်ႇမိူင်းရတ်ႉသျိူဝ်း ဢူမ်ဝႆႉ။ ၸၢင်ႇဝႃႈမိူင်းတေႃႇမိူင်း မီးလွင်ႈဢမ်ႇပဵင်းပေႃးၸႂ် တီႈၵၼ်မႃးၸိုင် ထုၵ်ႇမိူင်းလူင် ရတ်ႉသျိူဝ်း ပၼ်တၢင်းယၢပ်ႇ ၸႂ်လူၺ်ႈ ၵၢၼ်သႄႇယူင်း ၵူၼ်းၼႂ်းမိူင်းယူးၶရဵၼ်း လဵၵ်ႉလဵၵ်ႉဢွၼ်ႇ။ မၼ်းပဵၼ်တူဝ်ယၢင်ႇ (Example) တႃႇႁဝ်းလဵပ်ႈႁဵၼ်း ဢဝ်မႃးပဵၼ်ၶေႃႈသင်ႇသွၼ်။
More Articles...
Page 1 of 22


text:
သိလ်ထမ်းၸဝ်ႈဝိသဵသ်ႇတင်း ၶူးဝႃးလႃႈပၺ်ၺႃၸႃရ ၽိၵ်ႉ ၶုလႄႈတၵ်ႈၵႃႇသတ်ႉထႃးဝတ်ႉထၢတ်ႈပုင်ႇလူဝ်ႉ ၸႄႈဝဵင်းတႃႈၶီႈလဵၵ်း (ၸိုင်ႈတႆးပွတ်းဢွၵ်ႇ)တေသိုဝ်ႉတီႈ လိၼ်တႃႇၵေႃႇသၢင်ႈဝတ်ႉတႆးၵမ်ႇပေႃးၸဝိသဵသ်ႇဢိူင်ႇ သႃရၼၢထ်ႉ မိူင်းပႃရၼသီႇ ဢိၼ်ႊတီႊယိူဝ်ႊယွၼ်း ႁွင်ႉမွၵ်ႇၸဝ်ႈၽူႈၵူၼ်းလီတီႈၸမ်တီႈၵႆၸဵမ်ၼွၵ်ႈမိူင်း ၼႂ်းမိူင်းႁူမ်ႈပဵၼ်ၸဝ်ႈတႃႇၼ/ႁွမ်းတၢၼ်းႁဵတ်းတၢင်းလီ။
ပၢင်ပွႆးယၢတ်ႇၼမ်ႉလႄႈ ပီၵွၼ်းၶမ်းဝတ်ႉမႆႉ ၵႅင်းမူၼ်း ၸႄႈဝဵင်းလၢင်းၶိူဝ်း
ပေႃးထိုင်မႃးၼႂ်းလုၵ်ႈလိူၼ် 12 မႂ်ႇ၊ တၢင်းတၵ်ႈၵႃႇ သတ်ႉထႃးဝတ်ႉပရႁိတ မႆႉၵႅင်းမူၼ်း ဢိူင်ႇဝၢၼ်ႈႁၢတ်ႇ ၸႄႈဝဵင်းလၢင်းၶိူဝ်း၊ တေၸတ်းပၢင်ပွႆးယၢတ်ႇၼမ်ႉ ၶႂမ်ႈတဝ်ႈဝတ်ႉမႂ်ႇ၊ ယွၼ်းႁွင်ႉမွၵ်ႇၸဝ်ႈၽူႈၵူၼ်းလီ တီႈၸမ်တီႈၵႆ ၼွၵ်ႈမိူင်းၼႂ်းမိူင်းၶဝ်ႈႁူမ်ႈပဵၼ်ၸဝ်ႈ တႃႇၼ/ႁွမ်းတၢၼ်း ႁဵတ်းတၢင်းလီ။
ပွႆးဝၼ်းၵိူတ်ႇၶွပ်ႈၶူပ်ႇ 50 ပီ ၸဝ်ႈသုၶမ်း ဝတ်ႉလွႆတိုင်ၶမ်းမူႇ ၸႄႈၵိုၼ်းၶိုၵ်ႉယႂ်ႇ
ပၢင်ပွႆးၶုၵ်းထူပ်းယုၵ်ႉယွင်ႈဝၼ်းၵိူတ်ႇ ၸဝ်ႈသုၶမ်း (တၢင်ႉ ယၢၼ်း) ၶူပ်းႁွပ်ႈပီၵွၼ်းၶမ်း 50 တဵမ်၊ ဢၼ်ၸတ်း ႁႅၼ်းတီႈဝတ်ႉလွႆတိုင်ၶမ်း မူႇၸႄႈ ၵိုၼ်းၶွၼ်ႈ ၶိုၵ်ႉယႂ်။
ၵႅမ်ၸွမ်ၸိုင်ႈထိ 2 ပွၵ်ႈၸွႆႈၵၢၼ် တူင်ႇဝူင်းၵူၼ်း/ သႃသၼႃၸႄႈဝဵင်းလႃႈသဵဝ်ႈ
ၻွၵ်ႊတိူဝ်ႊၸၢႆးမွၵ်ႇၶမ်း ၵႅမ်ၸွမ်ၸိုင်ႈထိ 2 ပွၵ်ႈၶိုၼ်း ဢႅဝ်ႇယဵမ်ႈဢွင်ႈၵဝ်ႇမၼ်းၸဝ်ႈ ၶၢဝ်းတၢင်း 5-6 ဝၼ်း ၼၼ်ႉ ယိုၼ်ႈၶူဝ်းၾၢၵ်ႇၶွင်တွၼ်ႈၽူႈမီးၵုၼ်းမုၼ်၊ ၸွႆႈထႅမ်ၵၢၼ်တူင်ႇဝူင်းၵူၼ်းလႄႈတေၸွႆႈၵၢၼ်ၾၢႆႇ သႃသၼႃ။ ၼွၵ်ႈသေၼၼ်ႉလႆႈၸွႆႈဢဝ်ပၼ်တီႈလိၼ် ဝတ်ႉၸိူဝ်းလႆႈထုၵ်ႇယိုတ်းဝႆႉ-လႅင်ႇၶၢဝ်ႇပွင်ႇမႃး ၼင်ႇၼႆ။
ဝတ်ႉၾႃႉဝဵင်းဢိၼ်း မႄးၵေႃႇၵုမ်းထၢတ်ႈ လႅၼ်လိၼ်တႆး-ထႆး (မႃရၸီးၼၸေတီႇ)
ၵေႃၵမ်ၵၢၼ်ဝတ်ႉၾႃႉဝဵင်းဢိၼ်း လႅၼ်လိၼ်တႆး-ထႆး ဝၢၼ်ႈလၵ်းတႅင်ႇ ပဵင်းလူင် ဝဵင်းႁႅင် ၵဵင်းမႆႇ လႆႈၸႂ်မႄးၵေႃႇ ၵုမ်းလုမ်းလႃးထၢတ်ႈမႃရၸိၼၸေတီႇဢၼ်ၸဝ်ႈၵွၼ်း ၸိူင်း ဢွၼ်သၢင်ႈမိူဝ်ႈပူၼ်ႉမႃး 40 ပီပၢႆ၊
More Articles...
Page 10 of 13


text:
မိူဝ်ႈဢွၼ်တၢင်းၵဝ်ၶႃႈယၢမ်ႈလၢတ်ႈမႃး ၽွၼ်းလီၼမ်ႉၼဵင်ႈၶူမ် 24 ယၢင်ႇယဝ်ႉ။ ပွၵ်ႈၼႆႉ ၵဝ်ၶႃႈတေၶိုၼ်းဢဝ်ႁူဝ်ၶေႃႈ ဢၼ်ဝႃႈ ၽွၼ်းလီၼမ်ႉၽိုင်ႈ 10 ယၢင်ႇၼႆႉ တေယွၼ်းလၢတ်ႈၼႄဢိတ်းၼိုင်ႈ။ ပေႃးပဵၼ်ထုင်ႉမိူင်းသၼ်လွႆႁဝ်းၶဝ် တႄႉၵေႃႈ ၼႂ်းၵႃႈႁိူၼ်းၼိုင်ႈလင်ၼႆႉ ၵႆႉၵႆႉႁၼ်ၶဝ် ဢဝ်ၼမ်ႉၽိုင်ႈဝႆႉ ၼိုင်ႈတဝ်ႈလႂ် သွင်တဝ်ႈလႂ်ၸိူဝ်းၼႆႉႁမ်ႉၼမ်။ ပေႃးထၢမ်ဝႃႈ ၼမ်ႉၽိုင်ႈသမ်ႉဢဝ်ဝႆႉႁဵတ်းသင်ၼႆ ၵမ်ႈ ၼမ်လႆႈၶေႃႈတွပ်ႈဝႃႈ “ပိူဝ်ႈဢဝ်ႁဵတ်းယႃႈယႃ” ၼႆႉယဝ်ႉ။
ၸႂ်ႈတေႉယဝ်ႉ ၼမ်ႉၽိုင်ႈၼႆႉၵေႃႈ ၶဝ်ႈပႃးၼႂ်းယႃႈယႃသႅၼ်းၼိုင်ႈၼင်ႇၵဝ်ႇ။ ၼမ်ႉၽိုင်ႈၼႆႉ မၢင်ၸိူဝ်းတေဢဝ်လေႃး ၼမ်ႉမႆႈသေၵိၼ်။ မၢင်းၸိူဝ်းၵေႃႈ တေၶူၼ်းၶဝ်းလေႃးၼမ်ႉလၢင်ႈသေၵိၼ်။ မၢင်ၸိူဝ်းၵေႃႈ ဢဝ်သႂ်ႇၼႂ်းၽၵ်းသေၵိၼ်။ မၢင်ၸိူဝ်းၵေႃႈ ဢဝ်သႂ်ႇလေႃးယႃႈယႃတၢင်ႇၸိူဝ်ႉတၢင်ႇပိူင်သေၵိၼ်။ လၢႆးၵိၼ်မၼ်းမီးၼမ်။ ပေႃးၵႆႉၵိၼ်ပၼ်ၼမ်ႉၽိုင်ႈၸိုင် ၽွၼ်းလီမၼ်းမီးဝႆႉ 10 ယၢင်ႇ ၸိူင်ႉၼင်ႇ -
1) ၼမ်ႉၽိုင်ႈၼႆႉ ႁႄႉၵင်ႈပၼ်လႆႈတၢင်းပဵၼ်ၵႅၼ်ႊသိူဝ်ႊ Cancer လႄႈ တၢင်းပဵၼ်ႁူဝ်ၸႂ်
ၼမ်ႉၽိုင်ႈၼႆႉ ၵွပ်ႈပႃးဝႆႉထၢတ်ႈ Antioxidant flavonoid လႄႈလိူဝ်သေၸၢင်ႈႁႄႉၵင်ႈပၼ်လႆႈတၢင်းပဵၼ် Cancer မၢင်ၸိူဝ်းယဝ်ႉ တၢင်းပဵၼ်ႁူဝ်ၸႂ်ၵေႃႈ ၵႅတ်ႇၶႄႁႄႉၵင်ႈပၼ်လႆႈ။
2) ၼမ်ႉၽိုင်ႈၼႆႉ ၸၢင်ႈႁဵၼ်းႁႂ်ႈ ႁူင်းၶဝ်ႈၸဵပ်းယူပ်ႈယွမ်းလူင်း
ၸွမ်းၼင်ႇ ၾၢႆႇပၢႆးယူႇလီၶဝ်မၢင်ၸုမ်း ၶူၼ်ႉၶႂႃႉႁႃႁၼ်ၼၼ်ႉ ယၢမ်းလဵဝ် မီးၶေႃႈပိုၼ်ၽၢဝ်ႇဝႃႈ ၵဵဝ်ႇလူၺ်ႈမႅင်း Bacteria သေ ၸၢင်ႈႁဵတ်းႁႂ်ႈႁူင်းၶဝ်းႁဝ်းၵႂ်ႈၶိုၼ်ႈမႃးလႂ်၊ ထူင်းၶဝ်ႈၸဵမ်းၶိုၼ်ႈမႃးလႂ်ၸိူဝ်းၼႆႉ ၸၢင်ႈၵေႈပၼ် လႆႈယူႇ-ၼႆယဝ်ႉ။
3) ၼမ်ႉၽိုင်ႈၼႆႉ ၸၢင်ႈႁႄႉၵင်ႈလႆႈမႅင်း Bacteria တင်း Funguses
ၼမ်ႉၽိုင်ႈၼႆႉ မီးၼမ်ႉၵတ်ႉသၢၼ်ၶတ်းၵၼ်တင်း မႅင်း Bacteria လႄႈ Funguses လႆႈ။ ၼမ်ႉၽိုင်ႈလႄႈ enzyme ထႅင်ႈသႅၼ်းၼိုင်ႈၼၼ်ႉ ၶဝ်မႃးႁူမ်ႈႁွမ်းၵၼ်သေ ယဵၼ်းပဵၼ်ၵႂႃႇၼမ်ႉၵတ်ႉ Hydrogen peroxide ယဝ်ႉ။ လုၵ်ႈႁဵၼ်း ၸၼ်ႉၸွမ်ဝေႊၵႃႊ( မိူင်းၼယူႊသီႊလၼ်ႊ) ၽူႈလဵပ်းႁဵၼ်းပီႊတႃႊ လၢတ်ႈၸိူင်ႉၼႆ။
4) ၼမ်ႉၽိုင်ႈၼႆႉ ၸၢင်ႈႁဵၼ်းႁႂ်ႈထူၺ်ႈၸႂ်လူမ်
ၵူၼ်းလဵၼ်ႈႁႅင်း Olympic ၶဝ် မိူဝ်ႈၵူႈပွၵ်ႈတႄႉၵေႃႈ တႃႇႁႂ်ႈတၢင်းႁိူဝ်ႉမွႆႈ တေႁၢႆလႄႈသင် တႃႇႁႂ်ႈပေႃးထူၺ်ႈၸႂ်ငၢႆႈ/ ထူၺ်ႈၸႂ်လူမ်ၼၼ်ႉ ၶဝ်ၵႆႉၵိၼ်ပၼ်ၼမ်ႉၽိုင်ႈ-ၼႆယဝ်ႉ။
ၸွမ်းၼင်ႇၽူႈလဵပ်ႈႁဵၼ်းၶဝ် ၶိုၼ်းႁႃႁၼ်ယၢမ်းလဵဝ်တႄႉၵေႃႈ ၼမ်ႉၽိုင်ႈၼႆႉ ၵုမ်းလႆႈထိုင်ၸၼ်ႉ Glycogen သေ ၸွႆႈထႅမ်ပၼ် ႁဵတ်းႁႂ်ႈဢဵၼ်ႁႅင်းၵူၼ်းႁဝ်းတိူဝ်းၶိုၼ်ႈမႃး။
5) ၼမ်ႉၽိုင်ႈၼႆႉ ၸွႆႈၵမ်ႉပၼ် ႁႂ်ႈတၢင်းပဵၼ်ဢႆလႄႈၶေႃးၶူမ်းႁၢႆလႆႈ
ပေႃးပဵၼ်ၼမ်ႉၽိုင်ႈတႄႉတႄႉၸိုင် ၸၢင်ႈယႃပၼ်လႆႈတၢင်းပဵၼ်ဢႆ ႁၢႆလၢႆ။ ၽူႈလဵပ်ႈႁဵၼ်းၶဝ် လဵပ်ႈႁဵၼ်းတူၺ်း လုၵ်ႈဢွၼ်ႇ 110 ၵေႃႉ ပေႃးပၼ်ၶဝ်ၵိၼ်ၼမ်ႉၽိုင်ႈ ၼိုင်ႈၵွၵ်းသေ ၼွၼ်းလပ်းၵႂႃႇယဝ်ႉၸိုင် ဢၼ်ၶဝ်ၵႆႉဢႆၵၢင်ၶမ်ႈၵၢင်ၶိုၼ်းၼၼ်ႉ ၵေႃႈ ႁၢႆၵႂႃႇသေ ၼွၼ်းလပ်းလႆႈလီ။
6) ၼမ်ႉၽိုင်ႈၼႆႉ ၸၢင်ႈၵုမ်းပၼ်လႆႈ ၼမ်ႉၼၵ်းတူဝ်ၵူၼ်းႁဝ်း
ၼမ်ႉၽိုင်ႈၼႆႉ ၸွႆႈထႅမ်ပၼ်လႆႈၼႂ်းတူဝ်ၵူၼ်းႁဝ်း။ ၸၢင်ႈထႅင်ႈပၼ်လႆႈ ႁႅင်းသၢႆတႃ ႁႂ်ႈတူၺ်းလႆႈၸႅင်ႈ။ လိူဝ်သေၵုမ်း ပၼ်လႆႈၼမ်ႉၼၵ်းတူဝ်ၵူၼ်းႁဝ်းယဝ်ႉ ၼႂ်းထူင်ယဵဝ်ႈ ဢၼ်မႅင်းၸၢင်ႈၶဝ်ႈၵႂႃႇလႆႈၼၼ်ႉၵေႃႈ ၸၢင်ႈႁႄႉၵင်ႈပၼ်လႆႈ၊ တၢင်းပဵၼ်ၶႂ်ႈႁၢၵ်ႈ ၶႂ်ႈဢေႃႉၼၼ်ႉၵေႃႈ ၸၢင်ႈႁၢႆၼႆယဝ်ႉ။
7) ၼမ်ႉၽိုင်ႈၼႆႉ ၸၢင်ႈၵုမ်းပၼ်လႆႈ ထၢတ်ႈၵိူဝ်ဝၢၼ်ၼႂ်းၼိူဝ်ႉလိူတ်ႈ
ၼႂ်းတူဝ်းၵူၼ်းႁဝ်းၼႆႉ ပေႃးထၢတ်ႈၵိူဝ်ဝၢၼ် ၼမ်ၶိုၼ်ႈမႃးၸိုင် ၸၢင်ႈပဵၼ်တၢင်းပဵၼ်လိူတ်ႈသုင်သေ ၵိုင်ႉၵၢင်ႉတႃလပ်း သိင်ႇမဝ်းလူမ်ႉ။ ၼႂ်းၼမ်ႉၽိုင်ႈၼႆႉ တေၶဝ်ႈပႃးဝႆႉ ၽရႅတ်ႉတူတ်ႉသ် လႄႈ Glucose ။ ၵွပ်ႈၼႆ ၸၢင်ႈၵုမ်းပၼ်လႆႈ ထၢတ်ႈၵိူဝ်ဝၢၼ်ၼႂ်းၼိူဝ်ႉလိူတ်ႈ။
8) ၼမ်ႉၽိုင်ႈၼႆႉ ၸွႆႈထႅမ်ပၼ်လႆႈ ႁွႆးၸဵပ်းမၢတ်ၼိူဝ်ၼိူဝ်ႉၼင်
ၼိူဝ်ၼိူဝ်ႉၼင်ႁဝ်းၼႆႉ ၽွင်းမိူဝ်ႈတိူဝ်ႉၺႃးဝၢတ်ႇပဵၼ်ႁွႆးၸဵပ်းလႄႈသင် ထုၵ်ႇၺႃးၾႆးမႆႈလႄႈပဵၼ်ၸဵပ်းဝႆႉ ၼၼ်ႉလႄႈသင် ပေႃးဢဝ်ၼမ်ႉၽိုင်ႈတႃးပၼ်ၼႆၸိုင် ႁွႆးဝၢတ်ႇၸဵပ်းၸိူဝ်းၼၼ်ႉ တေၸဵဝ်းႁၢႆ ၶႅၼ်းဢိၵ်ႇတင်း ႁွႆးၸဵပ်းဝၢတ်ႇၵေႃႈ တေၸဵဝ်းႁႅင်ႈ။
(9) ၼမ်ႉၽိုင်ႈၼႆႉ ၶဝ်ႈၼႂ်းယႃႈယႃ
ၼႂ်းၼမ်ႉၽိုင်ႈၼႆႉ ၶဝ်ႈပႃးဝႆႉ Lactobacilli 6 ယၢင်ႇၶိုၼ်ႈၼိူဝ်လႄႈသင် Bifidobacteria 6 ယၢင်ႇ ၸိူဝ်းၼႆႉ ၶဝ်ႈပႃး ဝႆႉတဵမ်တဵမ်ထူၼ်ႈထူၼ်ႈလႄႈ ၸင်ႇဝႃႈၼမ်ႉၽိုင်ႈၼႆႉ ဢဝ်ႁဵတ်းယႃႈယႃၵေႃႈ လႆႈၼႆယဝ်ႉ။
(10) ၼမ်ႉၽိုင်ႈၼႆႉ ၸၢင်ႈႁဵတ်းႁႂ်ႈၽိဝ်ၼိူဝ်ႉၽိဝ်ၼင် ႁၢင်ႈလီ
ၼမ်ႉၽိုင်ႈၼႆႉ ၵွပ်ႈဝႃႈမီးၼမ်ႉၵတ်ႉၶတ်းၶႂၢင်လႆႈ မႅင်း Bacteria လႄႈ ၸၢင်ႈႁဵၼ်းႁႂ်ႈၽိဝ်ၼိူဝ်ႉၼင် ႁၢင်ႈလီ ဢူၼ်ႈၼူၼ်း။ သင်ဢဝ်တၢင်ႇၸိူဝ်ႉတၢင်ႇပိူင် ဢၼ်ထုၵ်ႇမႅၼ်ႈၵၼ်တင်းၼမ်ႉၽိုင်ႈၼၼ်ႉ မႃးၶူၼ်းၶဝ်းလေႃးၵၼ်သေ ဢဝ်တႃးၽိဝ် ၼိူဝ်ၽိဝ်ၼင် ၼႆၸိုင် ၸၢင်ႈႁဵတ်းႁႂ်ႈၽိဝ်ၼိူဝ်ႉၼင်ႁဝ်း ၽဵင်ႇပဵင်းၵၼ်သေ တူၺ်းႁၢင်ႈလီၼႆယဝ်ႉ။
ၺၢၼ်ႇၸွမ်လႅင်း
23/11/2012


text:
Welcome to Taifreedom
ထုင်ႉမိူင်းပွၼ် ၸတ်းႁဵတ်းပၢင်ပွႆး ဢုပ်ႇဢူဝ်းၶူၼ်ႉၶႆႈ လိၵ်ႈလၢႆးပၢႆးႁူႉႁၼ်လႄႈ ယုၵ်ႉယွင်ႈ ၼမ်ႉၸႂ် မေႃသွၼ်၊ လုၵ်ႈႁဵၼ်း
- Created on 03 June 2014
- Written by တႆးလွတ်ႈလႅဝ်း
ၼႃႈတီႈ မၢႆ(5) တပ်ႉၵွင်(365) ၶွင်ႇသီႇဢဝ်ၶိုၼ်းၸိုင်ႈတႆး(RCSS) ထုင်ႉမိူင်းပွၼ် မိူင်းတႆးပွတ်းၸၢၼ်း မူႇဝၢၼ်ႈ (26)ဝၢၼ်ႈ ႁူမ်ႈၵၼ်သေ ၸတ်းႁဵတ်းပၢင်ပွႆး ပၢင်ဢုပ်ႇဢူဝ်းၶူၼ်ႉၶႆႈလိၵ်ႈလၢႆး ပၢႆးႁူႉႁၼ် ပွၵ်ႈၵမ်း(1)ႄလႈ ပွႆးယုၵ်ႉယွင်ႈၼမ်ႉၸႂ် မေႃသွၼ်လႄႈ လုၵ်ႈႁဵၼ်း ၾိင်ႈငႄႈပုတ်ႉထလိၵ်ႈလၢႆးတႆး ပွၵ်ႈၵမ်း(9) ႁူမ်ႈၵၼ်ၵႂႃႇ မီးၵူၼ်းၶဝ်ႈႁူမ်ႈ 3,500ၵေႃႉပၢႆပၢႆ။
ပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး ဢိူင်ႇမိူင်းၵူဝ်း ၸတ်းႁဵတ်းပွႆးလူင်းပၢင်ယဝ်ႉတူဝ်ႈ
- Created on 02 June 2014
- Written by တႆးလွတ်ႈလႅဝ်း
ပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး ဢိူင်ႇမိူင်းၵူဝ်း တူင်ႇဝဵင်းတႃႈၶီႈလဵၵ်း ႁူမ်ႈ11ဝၢၼ်ႈ ဢၼ်ပိုတ်ႇၽုၺ်ႇ ႁိုင်46ဝၼ်းၼၼ်ႉ လႆႈၸတ်းႁဵတ်း ပွႆးလူင်းပၢင်သွၼ် တွၼ်ႈသူး လုၵ်ႈႁဵၼ်း ၵတ်ႉၶႅၼ်ႇ ဢွင်ႇပူၼ်ႉၸၼ်ႉၵႂႃႇ ယဝ်ႉတူဝ်ႈလီငၢမ်း။
လူင်ပွင်ၸိုင်ႈမိူင်းမၢၼ်ႈ လၵ်ႉၶၢႆၵိၼ်တီႈလိၼ် ၵူၼ်းမိူင်းတႆးပၼ်ၶႄႇ
- Created on 02 June 2014
- Written by တႆးလွတ်ႈလႅဝ်း
လူင်ပွင်ၸိုင်ႈမၢၼ်ႈ လၵ်ႉၶၢႆၵိၼ်တီႈလိၼ် ၸေႈဝဵင်းၼမ်ႉၶမ်း ပၼ်လူင်ပွင်ၸိုင်ႈမိူင်းၶႄႇ တွၼ်ႈတႃႇတေၵၢႆႇၶူဝ် လုၵ်ႉမိူင်းၶႄႇၵပ်းၶဝ်ႈမိူင်းမၢၼ်ႈ ၵူၼ်းမိူင်းဢမ်ႇလႆႈႁူႉၸွမ်း။
ငဝ်ႈၸိုင်ႈလွႆတႆးလႅင်း ၸတ်းပၢင် ပိုတ်ႇႁူင်းႁဵၼ်းလႄႈ ႁူပ်ႉထူပ်းပေႃႈမႄႈလုၵ်ႈႁဵၼ်း ပွၵ်ႈ(1)
- Created on 02 June 2014
- Written by တႆးလွတ်ႈလႅဝ်း
ႁူင်းႁဵၼ်းၸိူဝ်ႉၸၢတ်ႈ ငဝ်ႈၸိုင်ႈလွႆတႆးလႅင်း ၸတ်းႁဵတ်း ပၢင်ပိုတ်ႇႁူင်းႁဵၼ်းလႄႈ ပၢင်ႁူပ်ႉထူပ်းပေႃႈမႄႈလုၵ်ႈႁဵၼ်း ပွၵ်ႈၵမ်းၼိုင်ႈ ၼႂ်းပီႊသွၼ်လိၵ်ႈ 2014 - 2015။
ၽိုၼ်ၶၢဝ်ႇ "သဵင်သၼ်လွႆ" ပိုၼ်ၽႄႈ ၸွတ်ႇၼႂ်းမိူင်း
- Created on 31 May 2014
- Written by တႆးလွတ်ႈလႅဝ်း
ၽိုၼ်ၶၢဝ်ႇ "သဵင်သၼ်လွႆ" ႁိုဝ် "ၽိုၼ်ၶၢၼ်တႅၼ်းတၢင် သဵင်ႁူဝ်ၸႂ်ၵူၼ်းမိူင်း" ဢၼ်လုၵ်ႉတီႈ ႁွင်ႈၵၢၼ်လူင် ၽၢႆႇပိုၼ်ၽၢဝ်ႇ ၶွင်ႇသီႇဢဝ်ၶိုၼ်းၸိုင်ႈတႆး RCSS ဢိတ်ႇဢွၵ်ႇပိုၼ်ၽႄႈၼၼ်ႉ မီးပႃးၾၢႆႇတႆး၊ ၾၢႆႇမၢၼ်ႈ ၼႂ်းၽိုၼ်းၶၢဝ်ႇသေ ၼင်ႇႁိုဝ် ပေႃႈမႄႈပီႈၼွင်ႉၵူၼ်းမိူင်း ၵူႈတီႈၵူႈလႅၼ် ပေႃးတေလူဢၢၼ်ႇ ႁူႉၶၢဝ်ႇလႆႈ ငၢႆႈငၢႆႈလူမ်လူမ်ၼၼ်ႉ လႆႈပိုၼ်ဢွၵ်ႇ ႁွတ်ႈထိုင်ၵႂႃႇ ၵူႈၸႄႈဝဵင်းယူႇယဝ်ႉ။
More Articles...
- ပႃႇတီႇတႆးသွင်ပႃႇတီႇသၢၼ်ၶတ်း လွင်ႈၶွမ်ႇပၼီႇလႃႉတႃႇတႃႇ တေမႃးလူင်းထုၼ်း တိုတ်ႉဢဝ်ၼမ်ႉမၢဝ်းသေ ၶိုၼ်းလဵင်ႉၵူၼ်းဝဵင်းၼမ်ႉၶမ်း
- ၸုမ်းသိုၵ်းမၢၼ်ႈတင်ႈၸႂ် ထူၵ်းၵွင်ႈယိုဝ်းၵူၼ်းမိူင်း ၸေႊလၢၼ်ႉတၢႆ
- “လႃႈသဵဝ်ႈ ၊ ယွင်ႁူၺ်ႈ” ၸိုဝ်ႈၼႆႉ ပွင်ႇဝႃႈသင်?
- RCSS၊ သိူဝ်ၽိူၵ်ႇ၊ ၵေႃလိၵ်ႈလၢႆးတႆး လူင်းပၼ်ႁႅင်းၸႂ် ၵူၼ်းမိူင်းလႄႈ လုၵ်ႈႁဵၼ်း
- ၸုမ်းၶိုင်ပွင်လွင်ႈငမ်းယဵၼ် ၸၼ်ႉၸိုင်ႈမိူင်းႁူမ်ႈတုမ်ႈ(UPWC) လႄႈ ၸုမ်းဢုပ်ႇဢူဝ်း ၵၢၼ်ၵိုတ်းယိုဝ်းပတ်းပိုၼ်ႉၸိုင်ႈမိူင်း(NCCT) ႁူမ်ႈၵၼ်ဢွၵ်ႇၶေႃႈပိုၼ်ၽၢဝ်ႇ


text:
ၼႂ်းပိုၼ်ႉတီႈၸၢဝ်းၶိူဝ်းပဢူဝ်းယူႇသဝ်းၼမ် ၼႂ်းၸိုင်ႈတႆးၼၼ်ႉ တင်ႈတႄႇပီ 2010 မႃး ၵၢၼ်ၽုၵ်ႇသွမ်ႈယႃႈ တိူဝ်းၼမ်ၶိုၼ်ႈမႃး၊ ၸုမ်းၵူၼ်းၼုမ်ႇပဢူဝ်း လၢတ်ႈၼႂ်းၽိုၼ်ႁၢႆးငၢၼ်း။
ပိုၼ်ႉတီႈၵူၼ်းၸၢဝ်းၶိူဝ်းပဢူဝ်းယူႇသဝ်းၵမ်ႈၼမ် ၼႂ်း 3 ၸေႈဝဵင်း ၼႂ်းၸိုင်ႈတႆး၊ မိူၼ်ၼင်ႇၸေႈဝဵင်းႁူဝ်ပူင်း/သီႇသႅင်ႇလႄႈ ပၢင်လွင်း ပႃးၸဵမ်ၼႂ်းၸေႈဝဵင်းႁိမ်းႁွမ်းၼၼ်ႉ ပူၼ်ႉမႃးမိူဝ်ႈၼႂ်းပီ 2006-2010 လႆႈထုၵ်ႇတဵၵ်းႁႂ်ႈလူတ်းယွမ်း လွင်ႈၽုၵ်ႇ ယႃႈၾိၼ်ႇ။ ၵူၺ်းၵႃႈ ဝၢႆးသေပၢင်လိူၵ်ႈတင်ႈပီ 2010 ယဝ်ႉ ၵၢၼ်ၽုၵ်ႇသွမ်ႈယႃႈၾိၼ်ႇတိူဝ်းၼမ်မႃးႁၢဝ်ႈႁႅင်း- ၵူၼ်းၼုမ်ႇပဢူဝ်း ဢမ်ႇၶႂ်ႈဢွၵ်ႇၸိုဝ်ႈၵေႃႉၼိုင်ႈလၢတ်ႈ။
ၽွင်းတႅၼ်းဢၼ်ၶဝ်ႈပႃးၼႂ်းၸုမ်းသၢင်ႇသီႈလၢတ်ႈဝႃႈ- တွတ်ႈၶႅပ်းၵၢင်ၸႂ်ပၼ်ႁဝ်းလႄႈ ပေႃးသူၶႂ်ႈၽုၵ်ႇယႃႈၾိၼ်ႇလွတ်ႈလႅဝ်း။ ၼႆႉပဵၼ်ၶေႃႈၵႂၢမ်းဢၼ်တိုၵ်းသူၼ်းမိူဝ်ႈ ပၢင်လိူၵ်ႈတင်ႈပီ 2010 ။
ၵၢၼ်ၽုၵ်ႇသွမ်ႈတူၼ်ႈယႃႈၾိၼ်ႇ (ၼႂ်းၼႃႈလိၼ်ပဢူဝ်းယူႇသဝ်း ၵမ်ႈၼမ်)ၼႆႉ မိူဝ်ႈဢွၼ်တၢင်းပီ 1991 ၼၼ်ႉ မီးၵမ်ႈဢေႇၵူၺ်း။ ၵူၺ်းၵႃႈ ဝၢႆးသေမုၵ်ႉၸုမ်းၸိူဝ်ႉၸၢတ်ႈပဢူဝ်း (PNO) ဢွၼ်ဢွင်ႇၶမ်းထီႇဢွၼ်ႁူဝ် ဢဝ်လွင်ႈငမ်းယဵၼ်/ၵိုတ်းယိုဝ်းၵၼ် တင်းလူင်ပွင်ၸိုင်ႈယဝ်ႉ ၵၢၼ်ၽုၵ်ႇသွမ်ႈယႃႈၼမ်ၶိုၼ်ႈမႃးလိူဝ်ၵဝ်ႇ။
ၵူၼ်းၼုမ်ႇပဢူဝ်းလၢတ်ႈဝႃႈ- ၸွမ်းၼင်ႇလွင်ႈတၢင်းပႃႈတႂ်ႈၼႆႉ- မီးၵၢၼ်ၵဵပ်းၶွၼ်ႇၼိူဝ်ၵူၼ်းႁႆႈၵူၼ်းသူၼ်၊ ၵူၼ်းၵႃႉၵူၼ်းၶၢႆ၊ ဢဝ်လွင်ႈႁူမ်ႇလူမ်ႈပၼ်ၵူၼ်းၽုၵ်ႇသွမ်ႈယႃႈ၊ ပေႃႊလသီႊၵၢၼ်ၽဵဝ်ႈမူၺ်ႉယႃႈမဝ်းၵမ် ဢမ်ႇလႆႈလွင်ႈ၊ ၵၢၼ်တေႃႉသူင်ႇၵေႃႈ ဢမ်ႇလီ။ ၵၢၼ်ႁုပ်ႈယိုတ်းတီႈလိၼ် ဢၼ်မီးမႃးတင်ႈတႄႇ ပၢၼ်လူင်ပွင်ၸိုင်ႈသိုၵ်း ပီ 1962 ၵေႃႈ ထိုင်ပၢၼ်လူင်ပွင်ၸိုင်ႈ ဢၼ်လိူၵ်ႈတင်ႈၶိုၼ်ႈမႃးပီ 2011 ၶႅၼ်းမီးၵၢၼ်ယိုတ်းတီႈလိၼ်ၼမ်မႃး။ ၵၢၼ်ႁဵတ်း ဢမ်ႇသိုဝ်ႈသႂ် (ၶေႃႊရပ်ႊသျိၼ်ႊ) ၵေႃႈ ဢမ်ႇမီးမၢႆမီႈပၼ်တၢင်းၽိတ်းလႆႈတဵမ်ထူၼ်ႈ၊ ၵၢၼ်ၵဵပ်းၶွၼ်ႇ ဢၼ်ဢမ်ႇၶဝ်ႈ ပိူင်ထမ်း/တြႃးၵေႃႈမီး၊ မိူၼ်ၼင်ႇ ႁဵတ်းႁႆႈႁဵတ်းသူၼ် ၶုတ်း 5 ၵမ်း၊ ၵမ်းလိုၼ်းသုတ်း ၸင်ႇပဵၼ်တႃႇတူဝ်ၵဝ်ႇ။
ၼၼ်ႉပွင်ႇဝႃႈ ၶုတ်းလိၼ် 5 ၵမ်းၼႆႉ 1.တႃႇၸုမ်းသိုၵ်းမၢၼ်ႈ။ 2.တႃႇၸုမ်းပီႇတုၸိတ်ႉ။ 3.တႃႇၸုမ်းလုၵ်ႉၽိုၼ်ႉၶဝ်။ 4.တႃႇလွင်ႈပူၵ်းပွင် ၼႂ်းမူႇဝၢၼ်ႈ။ 5.တႃႇတူဝ်ၸဝ်ႈၵဝ်ႇၵူၺ်း။ ၼွၵ်ႈသေၼၼ်ႉ ဢမ်ႇမီးၵၢတ်ႇတႃႇၶၢႆၵုၼ်ႇ/သိၼ်ၵႃႉလိပ်း ဢၼ်ၽုၵ်ႇသွမ်ႈ၊ မိူၼ်ၼင်ႇၼဵင်ႈ ၽၵ်းမီႇၸိူဝ်းၼႆႉၵေႃႈ ဢမ်ႇမီးၵၢတ်ႇတီႈၶၢႆ၊ လွင်ႈတဵၵ်းတဵင်ၼိူဝ်ၸၢဝ်းႁႆႈ ၸၢဝ်းၼႃး ၸိူဝ်းၼႆႉၵေႃႈတိုၵ်ႉမီးယူႇ။
ၽိုၼ်ႁၢႆးငၢၼ်းၸုမ်းၵူၼ်းၼုမ်ႇပဢူဝ်း လၢတ်ႈၼႄလွင်ႈတုမ်ႉတိူဝ်ႉဝႃႈ လွင်ႈၼႆႉ ႁဵတ်းႁႂ်ႈသၽႃဝလုလႅဝ်၊ လွင်ႈပၢႆးၸႂ် ၵူၼ်းတူၵ်းယွမ်း၊ လွင်ႈပူၼ်ႉပႅၼ်သုၼ်ႇလႆႈၵူၼ်းၵေႃႈ တေၼမ်ၶိုၼ်ႈမႃး၊ ၾိင်ႈငႄႈဢၼ်ၵဝ်ႇၵႄႇ ၵေႃႈတေႁၢႆလၢႆ၊ တေႁဵတ်းႁႂ်ႈတူင်ႇဝူင်းပဢူဝ်းဢူၼ်ႈဢွၼ်ႇၵႂႃႇ၊ လွင်ႈတၢင်းႁဵတ်းဢမ်ႇသိုဝ်ႈသႂ် (Corruption) ၵေႃႈ တေၼမ်ၶိုၼ်ႈမႃး၊ တေမီးၵၢၼ်ၵႃႉၶၢႆၵူၼ်း ၸိူဝ်းၼႆႉ။
လၢမ်းဝႃႈ ၵူၼ်းပဢူဝ်း ဢၼ်လုၵ်ႉၼႂ်းၸိုင်ႈမိူင်းႁူမ်ႈတုမ်မၢၼ်ႈ ၶဝ်ႈႁဵတ်းၵၢၼ်ၼႂ်းမိူင်းထႆး မိူင်းၵွၵ်ႇ (ၵုင်းထဵပ်ႈ) ၸိူဝ်းၼႆႉ မီးဢမ်ႇယွမ်းမွၵ်ႈ 3 မိုၼ်ႇ။ ယွၼ်ႉပိူဝ်ႈၼႂ်းၼႃႈလိၼ်ပဢူဝ်း ယႃႈမဝ်းၵမ်လိူင်ႇၼမ်လႄႈ ပေႃႈမႄႈၸၢဝ်းပဢူဝ်း ၸိူဝ်းပဵၼ်ႁႅင်း ၵၢၼ်ယၢၼ်မိူင်းယူႇၼႂ်းမိူင်းထႆး ဢမ်ႇသိူဝ်းၸႂ်လႆႈ၊ ပေႃးလုၵ်ႈလၢင်းၶဝ် ပွၵ်ႈမိူဝ်းသေ မိူဝ်းတိတ်းၸပ်းယႃႈ- ၽိုၼ်ႁၢႆးငၢၼ်း ၸုမ်းၵူၼ်းၼုမ်ႇပဢူဝ်း (PYO) ဢၼ်ၵဵပ်းၶေႃႈမုလ်းဝႆႉ ၼႂ်းၶၢဝ်းတၢင်း 2 ပီ၊ ဢၼ်တေပိုၼ်ဢွၵ်ႇၼႂ်းလိူၼ်ၵျူၼ်ႊ ပီ 2014 ၼႆႉ လၢတ်ႈၼင်ႇၼႆ။


text:
ပႃႇတီႇႁူဝ်သိူဝ် (SNLD) တင်း ၸုမ်းယၢင်း (KNU) ႁူပ်ႉထူပ်းၵၼ်တီႈ ဝဵင်းလူင်တႃႈၵုင်ႈ၊ ဢုပ်ႇဢူဝ်းၵုမ်ၵၼ် ပိူဝ်ႈတႃႇ ၸၢဝ်းၶိူဝ်းႁူမ်ႈမိုဝ်းၵၼ် သိုပ်ႇႁဵတ်းသၢင်ႈၼႃႈၵၢၼ် တႃငၢၼ်း ၵႂႃႇမိူဝ်းၼႃႈထႅင်ႈ။
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး ႁွင်ႉပၢင်ၵုမ် တေႁဵတ်းၸွမ်းၵၢင်ၸႂ်ၵူၼ်းမိူင်း
ဢိင်ၼိူဝ်သင်ၶ တင်းၵူၼ်းဝၢၼ်ႈၵူၼ်းမိူင်း ၼပ်ႉႁူဝ်ႁဵင်၊ တုၵ်းယွၼ်းႁႂ်ႈပႃႇတီႇၵၢၼ်မိူင်းတႆး၊ တပ်ႉသိုၵ်းတႆး ၽွမ်ႉႁူမ်ႈၵၼ်သေ ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး ႁွင်ႉပၢင်ၵုမ်၊ ပိုၼ်ၽၢဝ်ႇ တေႁဵတ်းၸွမ်းၵၢင်ၸႂ်ၵူၼ်းမိူင်း ၸိုင်ႈတႆး။ ပႃႇတီႇၵၢၼ်မိူင်းတႆးၵေႃႈ ဢုပ်ႇၵၼ်တီႈ ဝဵင်းတူၼ်ႈတီး။
တႃႇၵၢၼ်ႁူမ်ႈႁွမ်းပႃႇတီႇ ၽူႈၼမ်းသုင်သုတ်းၼႂ်းတႆး 5 ၸဝ်ႈထူပ်းၵၼ်
ၵေႃႁူမ်ႈသၢင်ႈၸိုင်ႈတႆး SSJAC လႄႈၵူၼ်းမိူင်း 500 ပၢႆ ၼႂ်း 20 ၸႄႈဝဵင်းပၢႆႁူပ်ႉထူပ်းဢုပ်ႇဢူဝ်းၵၼ်တီႈငဝ်ႈငုၼ်း တပ်ႉသိုၵ်းၸိုင်ႈတႆးလႄႈပႃႇတီႇမႂ်ႇသုင်ၸိုင်ႈတႆး SSA/SSPP တီႈဝၢၼ်ႈႁႆး ပိူဝ်ႈတႃႇႁူမ်ႈႁွမ်းၵၼ် ၸွမ်းၼင်ႇ ၵၢင်ၸႂ် သင်ၶၸဝ်ႈလႄႈၵူၼ်းမိူင်း တုၵ်းယွၼ်း။ ၶုၼ်ထုၼ်းဢူး ႁူဝ်ပဝ်ႈပႃႇတီႇ ၻီႇမူဝ်ႇၶရေႇသီႇၸိူဝ်ႉၶိူဝ်းတႆး ပိုတ်ႇလၢတ်ႈ - တိုၼ်းႁပ်ႉတွၼ်ႈ ၽွမ်ႉဢုပ်ႇဢူဝ်းၵူႈၶၢဝ်းယၢမ်း။
တေသိုပ်ႇတိုၵ်းႁႂ်ႈပေႃးလႆႈသုၼ်ႇလႆႈ ၸွမ်သိုၵ်းပၢင်ႇၾႃႉ ပိုတ်ႇလၢတ်ႈၼႂ်းပၢင်ပွႆးပီၵွၼ်းၶမ်း
တေသိုပ်ႇၶဝ်ႈပၢင်တိုၵ်း ပိူဝ်ႈတႃႇႁႂ်ႈပေႃးလႆႈသုၼ်ႇလႆႈ ထၢင်ႇႁၢင်ႈလွတ်ႈလႅဝ်းၸိုင်ႈတႆး - ၸဝ်ႈပၢင်ၾႃႉ ႁူဝ်ပဝ်ႈ တပ်ႉသိုၵ်းၸိုင်ႈတႆးပိုတ်ႇလၢတ်ႈ ၼႂ်းပၢင်ပွႆးပီၵွၼ်းၶမ်း ဢၼ်ၶွပ်ႈႁွတ်ႈ 50 ပီ တီႈငဝ်ႈၸိုင်ႈ ဝၢၼ်ႈႁႆး။
သင်ၶၸဝ်ႈ တုၵ်းယွၼ်း ႁွမ်းပၼ်ႈပဵၼ်တပ်ႉသိုၵ်းလဵဝ် ပႃႇတီႇလဵဝ်
ဢမ်ဢွင်းၶမ်ၸႂ်မႃးႁိုင် ၵူၼ်းမိူင်းတုၵ်ႉယၢၵ်ႈၵိၼ်းၸႂ် ႁူမ်ႈဝႃႈၵိုတ်းယိုဝ်းယဝ်ႉၵေႃႈ ပေႃႈမႄႈၵူၼ်းမိူင်း တိုၵ်ႉထုၵ်ႇ ၵဵပ်းလုၵ်ႈၵဵပ်းလၢၼ်ႁဵတ်းသိုၵ်းႁဵတ်းသိူဝ်၊ သင်ၶၸဝ်ႈ ၼွၵ်ႈမိူင်းၼႂ်းမိူင်း လူင်းလၢႆးမိုဝ်းတုၵ်းယွၼ်း ႁဵၵ်ႈႁွင်ႉ ႁႂ်ႈႁွမ်းပဵၼ်ပႃႇတီႇလဵဝ် တပ်ႉသိုၵ်းလဵဝ်။
More Articles...
Page 9 of 206


text:
General News
ၸုမ်းၵူၼ်းၼုမ်ႇတႆး လႆႈၵႂႃႇၸွႆႈထႅမ် ၵူၼ်းပၢႆႈၽႄးသိုၵ်း ဢၼ်လႆႈၶၢမ်ႇတၢမ်ႇသိုၵ်းသိူဝ်
- Details
- Created on 21 July 2014
- Written by တႆးလွတ်ႈလႅဝ်း
ပီႈၼွင်ႉတႆး ဢၼ်မီးယူႇၼႂ်းဝၢၼ်ႈဝၢပ်ႈ ၸႄႈဝဵင်းၵေးသီးၼၼ်ႉ တေႃႈလဵဝ်လႆႈ ၶၢမ်ႇတၢမ်ႇသိုၵ်းသိူဝ်၊ ဢၼ်သိုၵ်းမၢၼ်ႈတင်း တပ်ႉသိုၵ်းၸိုင်ႈတႆး ယိုဝ်းၵၼ်ယူႇၼၼ်ႉ မူႇၸုမ်းၵူၼ်းၼုမ်ႇၸိုင်ႈတႆး ၸႄႈဝဵင်းတူၼ်ႈတီး လႆႈၵႂႃႇၸွႆႈထႅမ် ၶိူင်ႈၸႂ်ႉတၢင်းတိုဝ်းတင်းၼမ် ၼႆယဝ်ႉ။
ပူၼ်ႉမႃးမိူဝ်ႈဝၼ်းထီႈ 15 တေႃႇ 17 လိူၼ် July 2014 ၼၼ်ႉ ၸၢႆးသိူဝ်လူင် ၸုမ်းၵူၼ်းၼုမ်ႇတႆး ဢွၼ်ႁူဝ်ၸုမ်းၵူၼ်းၼုမ်ႇတႆး ၸႄႈဝဵင်းတူၼ်ႈတီး(9)ၵေႃႉသေ လႆႈၵႂႃႇၸွႆႈထႅမ် ပီႈၼွင်ႉတႆး ဢၼ်လႆႈပၢႆႈၽႄးသိုၵ်းသိူဝ် တီႈဝၢၼ်ႈဝၢပ်ႈ ၸႄႈဝဵင်းၵေးသီး မိူင်းတႆးပွတ်းၸၢၼ်းၼၼ်ႉ ၼႆယဝ်ႉ။
ယူႇတီႈ ၵူၼ်းၼုမ်ႇတႆးသေ လႆႈၵႂႃႇၸွႆႈထႅမ် ပီႈၼွင်ႉတႆးၸိူဝ်းလႆႈပၢႆၽႄးသိုၵ်းသိူဝ် ဢၼ်မီးယူႇတီႈဝၢၼ်ႈဝၢပ်ႈ ၸႄႈဝဵင်းၵေးသီးၼၼ်ႉ ၵႂႃႇၸွႆႈထႅမ် ၶဝ်ႈသၢၼ်၊ ၼမ်ႉမၼ်းၵိၼ်၊ ၽႃႈယၢင်(မူဝ်းၵႃႇ) ယဝ်ႉၵေႃႈ ယႃႈယႃ ၸိူဝ်းၼႆႉ ၼႆႉယဝ်ႉ။
ဝၢႆးသေၵႂႃႇၸွႆႈ ၵူၼ်းပၢႆႈၽႄးမႃးယဝ်ႉၼၼ်ႉ ထိုင်မႃး ဝၼ်းထီႈ 18 လိူၼ် July 2014 ၼႆႉ လႆႈၵႂႃႇႁူပ်ႈထူပ်း လဵပ်ႈႁဵၼ်း တီႈလုမ်းမိတ်ႉတႃႇ( Metta Development Foundation) ၸႄႈဝဵင်းတူၼ်ႈတီး၊ ၼႂ်းၼၼ်ႉ ဢၼ်လုင်းမျႃႉတိၼ်ႇ လုမ်းမိတ်ႉတႃႇ လၢတ်ႈဝႃႈ “သင်ၸုမ်းႁဝ်းမီးၽႅၼ်ၵၢၼ် တွၼ်ႈတႃတေၸွႆႈ ပီႈၼွင်ႉ ၵူၼ်းပၢႆႈၽႄးၼႂ်းတႆးၼႆ ႁဝ်းၶႃႈတေၵပ်းသိုပ်ႇႁူမ်ႈမိုဝ်း မႃးတင်း ၸုမ်းၵူၼ်းၼုမ်ႇတႆးႁဝ်းသေ ႁဵတ်းၵႂႃ” ဝႃႈၼႆ။
တႆးလွတ်ႈလႅဝ်း


text:
ၵေႃႁူမ်ႈသၢင်ႈၵူၼ်းၼုမ်ႇတႆး ၶိုၼ်ႈလွႆၶိူဝ်း၊ ပိူဝ်ႈတႃႇႁႂ်ႈ ပဵၼ်ၵၢၼ်တူင်ႉၼိုင် မေႃႁၵ်ႉသႃသၽႃႇဝၾိင်ႈတိုၼ်းပဵၼ်၊ သိင်ႇဝႅတ်ႉလွမ်ႉ၊ ပူၵ်းပွင်ပၢႆးယူႇလီ လႄႈငိူင်ႉဝႄႈၽေးၶဵၼ်လူင် ယႃႈမဝ်းၵမ်။
ၶူဝ်လဵၵ်းမႂ်ႇ ၼိူဝ်ၼမ်ႉတၢမ်ၽၢၵ်ႇ ဝၢၼ်ႈၼွင်ၸၢင်ႉ ထုင်ႉပူင်း ပိုတ်ႇၸႂ်ႉၵၢၼ်
ဢိင်ၼိူဝ် ၵၢၼ်သၢင်ႈၶူဝ်လဵၵ်းမႂ်ႇ ၼိူဝ်မႄႈၼမ်ႉတၢမ်ၽၢၵ်ႇ တီႈဝၢၼ်ႈၼွင်ၸၢင်ႉ ဢိူင်ႇထုင်ႉပူင်းယဝ်ႉတူဝ်ႈယဝ်ႉလႄႈ ၵူၼ်းဝၢၼ်ႈၸတ်းပၢင်ၵႅဝ်ႈပိုတ်ႇၶူဝ်မႂ်ႇ၊ ၸဝ်ႈၼႃႈတီႈပဢူဝ်း မႃးပိုတ်ႇပၢင်ၵႅဝ်ႈၵႅတ်းမႆလၢႆႈ။
လူတ်ႉၶိူင်ႈၵူၼ်းမိူင်းတီႈၼမ်ႉၶမ်း ႁၢႆၵူႈဝၼ်း
ၼ်ႂ်းၸိုင်ႈတႆးပွတ်းႁွင်ႇ ၸႄႈဝဵင်းၼမ်ႉၶမ်းၼႆႉ လူတ်ႉၶိူင်ႈသႅၼ်းလီ ၶွင်ၵူၼ်းမိူင်း တီႈဢေႇသုတ်း ၼိုင်ႈဝၼ်း ႁၢႆ ဢမ်ႇယွမ်း 2 လမ်း၊ ဢမ်ႇတိလႆႈ ၵူၼ်းလၵ်ႉ။
ၵူၼ်း NLD ထုၵ်ႇၶႃႈတၢႆသွင်ၵေႃႉ ၼႂ်းၶၢဝ်းတၢင်း ၽၢၵ်ႇလိူၼ်
ၼႂ်းၸိုင်ႈတႆးပွတ်းၸၢၼ်းၼႆႉ ၼႂ်းၶၢဝ်းတၢင်း ၽၢၵ်ႇလိူၼ် ပီ 2014 ၼႆႉၵူၺ်း၊ ၽူႈယႂ်ႇၵူၼ်းလူင်ၼႂ်း ပႃႇတီႇ NLD သွင်ၵေႃႉ ထုၵ်ႇၶႃႈတၢႆ။
မၢၵ်ႇတႅၵ်ႇတီႈယေးငိုၼ်းၵမ်ႇပေႃးၸ ဝဵင်းလႃႈသဵဝ်ႈ
မၢၵ်ႇတႅၵ်ႇတီႈယေးငိုၼ်း ၵမ်ႇပေႃးၸ တီႈဝဵင်း လႃႈသဵဝ်ႈ ၵၢင်ၼႂ်ၸဵမ်ၸဝ်ႉ၊ ႁဵတ်းႁႂ်ႈၶိူင်ႈၵုမ်းၾႆး လုၵွႆလႄႈ ယေးငိုၼ်းၵွႆၵမ်ႈၽွင်ႈ။
More Articles...
Page 2 of 92


text:
ၸၢႆးၸိူင်းႁၢၼ် (ၽူႈႁွင်ႉၽဵင်းၵႂၢမ်းတႆးၸိုဝ်ႈသဵင်ယႂ်ႇ) ဢိင်ဢၢင်ႈတူဝ်ၵဝ်ႇ ပဵၼ်ၶုၼ်သၢမ်လေႃး (ၵဵင်းတွင်း) မႃးၵိူတ်ႇ ပဵၼ်ၼႆသေ ပဵၼ်ၽေးၶဵၼ် ယႃႉၵႂၢမ်းသွၼ်ပုတ်ႉထသႃသၼႃ၊ သင်ၶၸဝ်ႈၸႄႈဝဵင်းၵေးသီး တုၵ်းယွၼ်းၵူႈၾၢႆႇ ႁႂ်ႈဢဝ်လိူင်ႈ။
ၵဵဝ်ႇၵပ်းလွင်ႈၼႆႉ သင်ၶတၢင်းၵေးသီး ၸိုင်ႈတႆးပွတ်းၸၢၼ်း ယွၼ်းမဵတ်ႉတႃႇထိုင် ႁႂ်ႈဢဝ်လိူင်ႈဢၼ် ၸၢႆးၸိူင်းႁၢၼ် ၽၢမ်းတူဝ်ပဵၼ်ၶုၼ်သၢမ်လေႃး။ ၵွပ်ႈပိူဝ်ႈမၼ်းၸၢႆး ႁဵတ်းႁႂ်ႈၵူၼ်းမိူင်းယုမ်ႇယမ်ၽိတ်းပိူင်ႈ၊ ႁဵတ်းႁႂ်ႈပုတ်ႉထသႃသၼႃ ၵဝ်ႇသဝ်ႈဝဝ်းမွင်လႄႈ လူလၢႆသင်ၶၸဝ်ႈ၊ ယႃႉၸိုဝ်ႈသဵင်ပိုၼ်းတႆး၊ ယႃႉၸိုဝ်ႈသဵင် ၵူၼ်းမိူင်းတႆး- ၼႆယဝ်ႉ။
ၵွပ်ႈတၢင်းႁဵတ်းတၢင်းလၢတ်ႈ ၸၢႆးၸိူင်းႁၢၼ်ၼႆႉ 1.ႁဵတ်းၵၢင်ႇထိူၵ်း၊ ႁဵတ်းပိုၼ်ၵၢင်ႇမႃး 8 လႅမ်ႈသေ လၢတ်ႈၼႄ ပိူၼ်ႈဝႃႈ ပဵၼ်မၢၵ်ႇၵၢင်ႇပႅတ်ႇပႃး)။ 2.လၢတ်ႈၼႄၵူၼ်းဝၢၼ်ႈၵူၼ်းမိူင်းဝႃႈ သိလ် (သိၵ်ႈၶႃႇ) ၸဝ်ႈသင်ၶ (ရႁၢၼ်း) တိုဝ်းၵမ် (227)ၼႆႉ ယူႇတီႈႁူးၽၢႆႉၵူၺ်း၊ ပေႃးပိူၼ်ႈတေႃႇၽၢႆႇလႄႈဢွၵ်ႇမႃးသုၵ်ႉတုၺ်ႇၼႆ သင်ၶ တေသုၵ်ႉသဵင်ႈ။ 3.ဢဝ်ထမ်းမ(တြႃး) ပုတ်ႉထ (ၽြႃး) ပဵၼ်ၸဝ်ႈ ထၢတ်ႈ 4 ပိူင် (လိၼ်၊ ၼမ်ႉ၊ ၾႆး၊ လူမ်း)ၼၼ်ႉ ႁေႃးလၢတ်ႈဝႃႈ ပဵၼ် သၸ်ႉၸႃႇ 4 ပိူင် (တုၵ်ႉၶ၊ သမုတယ၊ ၼိရေႃးထ၊ မၵ်ၵ)။ 4.ယႃႉၸိုဝ်ႈသဵင်ပိုၼ်းတႆး (ၶုၼ်သၢမ်လေႃး ၼၢင်းဢူဝ်ႈပဵမ်ႇ)။ 5.ယႃႉၸိုဝ်ႈသဵင် ပီႈၼွင်ႉၵူၼ်းမိူင်းၵိုင်။ 6.ယႃႉၸိုဝ်ႈသဵင် ပီႈၼွင်ႉၵူၼ်းၵဵင်းတွင်း- ၼႆယဝ်ႉ။
ၼႂ်းလိၵ်ႈ ၶေႃႈမဵတ်ႉတႃႇ သင်ၶၸဝ်ႈ လၢတ်ႈဝႃႈ- ဢိင်ၼိူဝ်ၶေႃႈၵႂၢမ်း ၸၢႆးၸိူင်ႉႁၢၼ် လၢတ်ႈၸိူဝ်းၼႆႉသေ ႁဝ်းမူႇၸုမ်းသင်ၶ ၸႄႈဝဵင်းၵေးသီးတင်းသဵင်ႈ ႁၼ်ထိုင်ဝႃႈ မၼ်းတေပဵၼ်ၽေးၶဵၼ်သႃသၼႃပုတ်ႉထၸဝ်ႈ ၵူၺ်း ဢမ်ႇၵႃး တေႁဵတ်းႁႂ်ႈတၢင်းယုမ်ႇယမ်ၵူၼ်းမိူင်းတႆး (ၸိူဝ်းပဵၼ်ၸၢဝ်းပုတ်ႉထ) ယုမ်ႇၽိတ်းယုမ်ႇပိူင်ႈ၊ ၵူဝ်လႆႈပႃးၵၼ် ပဵၼ်ၵူၼ်းမိတ်ႉသႃတိတ်ႉထိလႄႈ ယူႇတီႈမူႇၸုမ်းသင်ၶဝဵင်းၵေးသီး မဵတ်ႉတႃႇထိုင် ၽူႈမီးပုၼ်ႈၽွၼ်းၾၢႆႇၽွင်းငမ်း ၼႂ်းတပ်ႉသိုၵ်းၸိုင်ႈတႆး ႁႂ်ႈဢဝ်လိူင်ႈ ဢၼ်ၸၢႆးၸိူင်းႁၢၼ် မႃးၽၢမ်းႁဵတ်း ၶုၼ်သၢမ်လေႃး ယႂ်ႇယႂ်ႇၼမ်ၼမ်- ဝႃႈၼႆ။
ၵဵဝ်ႇၵပ်းလွင်ႈၼႆႉ သင်ၶၸဝ်ႈၵေးသီးတူၼ်ၼိုင်ႈ ဢၼ်ၵႂႃႇႁဵၼ်းလိၵ်ႈလၢႆးတီႈမိူင်းသီရိလင်းၵႃ (သီႇႁူဝ်ႇ) လၢတ်ႈဝႃႈ- လွင်ႈၶုၼ်သၢမ်လေႃး ၼၢင်းဢူဝ်ႈပဵမ်ႇ/ၼၢင်းဢူးပႅမ်းၼႆႉ မၼ်းပဵၼ်ဢပုမ်ႇၵူၺ်း။ ၶူးမေႃတႅမ်ႈလိၵ်ႈ တႆးႁဝ်းၵတ်ႉၶႅၼ်ႇ လိၵ်ႈသေၶူင်တႅမ်ႈဢွၵ်ႇမႃးၵူၺ်း၊ ၵူၺ်းၵႃႈဢပုမ်ႇမၼ်းၶႅမ်ႉၶိုၵ်ႉလႄႈ ႁဵတ်းႁႂ်ႈၵူၼ်းမိူင်း ဝူၼ်ႉထၢင်ႇဝႃႈ ပဵၼ်လိူင်ႈ တႄႉ။ မိူၼ်ၼင်ႇၵၢပ်ႇမႃႉၶုၼ်သၢမ်လေႃးၼၼ်ႉ ပဵၼ်မွၵ်ႇဢၼ်မီးၼိူဝ်တူၼ်ႈမႆႉ။ ၵူၺ်းၵႃႈ ပေႃးၵႂႃႇႁၼ်ၼႆ ထၢင်ႇဝႃႈ ပဵၼ်ဢၼ်တႄႉမၼ်း၊ တီႈတႄႉမၼ်းပဵၼ်ဢပုမ်ႇၵူၺ်း၊ ဢမ်ႇၸႂ်ႈလိူင်ႈတႄႉ။ ၽီဢၼ်မီးၼႂ်းဢပုမ်ႇၼႆႉ တေႁဵတ်းႁိုဝ် ဢွၵ်ႇမႃးၶဝ်ႈၼႂ်းတူဝ်ၵူၼ်းလႆႈ။ မၼ်းဢမ်ႇပဵၼ်လႆႈ၊ လွင်ႈၼႆႉ ပဵၼ်ဢၼ်ၵဝ်းၵိၼ်ၵူၼ်းမိူင်းၵူၺ်း- ဝႃႈၼႆ။
တင်ႈတႄႇလိူၼ်ႁႃႈသွၼ်းၼမ်ႉမႃး (2014) မႃးၼႆႉ ဢိင်ၼိူဝ်ၵူၼ်းမိူင်းဢွၼ်ၵၼ်ယုမ်ႇယမ်သေ ဢွၼ်ၵၼ် ၵႂႃႇဝႆႈသႃ ၵူႈဝၼ်း။ ၵူၺ်းၵႃႈ ၵူၼ်းတင်းၼမ်ထတ်းသၢင်ဝႃႈ ၸၢႆးၸိူင်းႁၢၼ်ၼႆႉ ယွၼ်ႉပိူဝ်ႈၵဵဝ်ႇၶွင်ႈယႃႈမႃႉသေ ဢဝ်ဢွၵ်းဢေႃ ဢမ်ႇလီ (ၵႂင်မႃႈ) ၵႂႃႇပႅတ်ႈ- ဝႃႈၼႆ။
မေႃႁွင်ႉၵႂၢမ်းၸိုဝ်ႈသဵင်ယႂ်ႇ ၼႂ်းတူင်ႇဝူင်းတႆးၵေႃႉၼိုင်ႈလၢတ်ႈဝႃႈ- ဢၼ်မီးၶၢဝ်ႇဢွၵ်ႇမႃးဝႃႈ ၸၢႆးၸိူင်းႁၢၼ် ၵိၼ်ယႃႈမႃႉသေဢွၵ်းေဢႃၵႂင်ယွင်ႇမႃႈ ၵႂႃႇၸိူင်ႉၼႆ ပဵၼ်ဢၼ်လီသေးလၢႆလူင်လၢင်။ မိူၼ်တင်းဝႃႈ လၢဝ်ၼႂ်းမိူင်းတႆး ႁူင်ႈၵႂႃႇလုၵ်ႈၼိုင်ႈ၊ ၵွပ်ႈဝႃႈၸၢႆးၸိူင်းႁၢၼ်ၼႆႉ ၵဵဝ်ႇၵပ်းၵၢၼ်ႁွင်ႉၵႂၢမ်း မၼ်းၸၢႆးၵေႃႈမီးၸိုဝ်ႈသဵင်ယႂ်ႇဝႆႉတႄႉတႄႉ။ ပေႃးပဵၼ်မႃး ပိူင်ပဵၼ်ဢၼ်ပဵၼ်ယူႇမိူဝ်ႈလဵဝ်ၼႆႉ ၵူၼ်းၼုမ်ႇၸိူဝ်းႁၵ်ႉသူင်ၽဵင်းၵႂၢမ်းမၼ်းလႄႈသင်၊ ၽူႈသူင်မိုတ်ႈ ၵၢၼ်ႁွင်ႉၽဵင်းၵႂၢမ်းမၼ်းၸိူဝ်းၼႆႉ လူတ်းယွမ်းလူင်းၵႂႃႇမွၵ်ႈၶိုင်ႈပၢႆယဝ်ႉ၊ ပိူၼ်ႈဢမ်ႇႁုမ်သူင်မၼ်းယဝ်ႉ။ ၵွပ်ႈပိူဝ်ႈမၼ်း လႃႈလီႈႁဵတ်းၵႂႃႇၸိူင်ႉၼႆ- ဝႃႈၼႆ။
ၾၢႆႇၼိုင်ႈၵေႃႈ တူဝ်ၸၢႆးၸိူင်းႁၢၼ်ၵေႃႈ လၢတ်ႈဝႃႈ- ပေႃးပဵၼ်ၵႂၢမ်းဢၼ်ဢွၵ်ႇမူၼ်ႉ/ဢွၵ်ႇၽႅၼ်ႇႁင်းၵူၺ်းၼႆႉ တူဝ်ၵဝ်ႇတေဢမ်ႇႁဵတ်းဢွၵ်ႇမႃးထႅင်ႈယဝ်ႉ၊ ပဵၼ်ပွႆးပဵၼ်လၢမ်းသင်ၵေႃႈ တေဢမ်ႇၵႂႃႇႁွင်ႉၽဵင်းၵႂၢမ်းယဝ်ႉ။ ၵူၺ်းၵႃႈ ပေႃးၵဵဝ်ႇၵပ်းၵၢၼ်သႃသၼႃ ႁဵတ်းတၢင်းလီၼႃးမုၼ် ၵုသူလ်မႃးၸိူဝ်းၼႆႉတႄႉ တေၵႂႃႇၸွႆႈထႅမ် ႁွင်ႉၽဵင်းၵႂၢမ်းပၼ်ယူႇ- ဝႃႈၼႆ။
ၸၢႆးၸိူင်းႁၢၼ် (ၶုၼ်သၢမ်လေႃးၽုတ်းမႅၼ်းမႃးမႂ်ႇ)ၼႆႉ တေမီးမေးၼၢင်း 2 ၼၢင်း၊ ၼၢင်းဢူဝ်ႈပဵမ်ႇ တင်း ၼၢင်း ဢူဝ်ႈပႅမ်း။ ၵေႃႉဢၼ်မႃးႁဵတ်းၼၢင်းဢူဝ်ႈပဵမ်ႇ တင်းၼၢင်းဢူဝ်ႈပႅမ်းၼၼ်ႉ ပဵၼ်ၼၢင်းလိူၼ် တင်း ၼၢင်းလၢဝ်၊ ၼၢင်းလိူၼ် ပဵၼ်ၵူၼ်းထုင်ႉမၢဝ်း ၼမ်ႉၶမ်း။ ဢႃယုသွင်ၶႃၼၢင်းတိုၵ်ႉလႆႈ 18-19 ပီ။ ပိူဝ်ႈတႃႇႁဵတ်းလႆႈၸိူင်ႉၼႆ ဢိင်ၼိူဝ်ဢွၼ်ၼႃႈၼႆႉ ၸၢႆးၸိူင်းႁၢၼ် မီးဝႆႉလုၵ်ႈမေးသေ ၵေႃႉပဵၼ်မေးလူင်မၼ်းၸၢႆး တင်းလုၵ်ႈလၢင်း လႆႈလူင်းလၢႆးမိုဝ်းပၼ်ဝႃႈ ဢမ်ႇၵဵဝ်ႇၶွင်ႈၵၼ်သင်ယဝ်ႉ၊ ပႅတ်ႈၵၼ်ယဝ်ႉ- ဝႃႈၼႆ။
ပေႃးႁဵတ်းသၢင်ႈႁေႃသႅင်ယဝ်ႉတူဝ်ႈယဝ်ႉ တေၸတ်းပၢင်ပွႆးၵူပ်ႉၵူႈ ဢၽိသိၵ်ႈ ၶိုၼ်ႈႁၢင်ႈႁေႃ။ လၢႆးႁဵတ်း ၸၢႆးၸိူင်းႁၢၼ် ၼႆႉ မၢင်ၵေႃႉထတ်းသၢင်ဝႃႈ ပဵၼ်လၢႆးဢဝ်မေးၼွႆႉပၢၼ်မႂ်ႇ- ဝႃႈၼႆ။
ၸၢႆးၸိူင်းႁၢၼ် မီးၵၢၼ်တွပ်ႇထဵင်ၵၼ်တင်း သင်ၶ (ၼႂ်းၶလိပ်ႉဝီးၻီးဢူဝ်း ဢၼ်ပိုၼ်ၽႄႈဢွၵ်ႇတၢင်း ၾဵတ်ႉၿုၵ်ႉၶျ်) ၸၢႆးၸိူင်းႁၢၼ်လၢတ်ႈဝႃႈ- ၸဝ်ႈဝုၼ်းၸုမ်ႉလၢတ်ႈဝႃႈ ပေႃးၶုၼ်သၢမ်လေႃးတင်းၼၢင်းဢူဝ်ႈပဵမ်ႇ ပႆႇၶွႆႈၵၼ်ၼႆႉ မိူင်းတႆး တေဢမ်ႇလႆႈၵတ်းယဵၼ်။ ၸဝ်ႈဝုၼ်းၸုမ်ႉလၢတ်ႈဝႃႈ မႂ်းၼႆႉယဝ်ႉပဵၼ်ၶုၼ်သၢမ်လေႃး။ ၵွပ်ႈၼႆ ၸၢႆးၸိူင်းႁၢၼ် ၵေႃႈ လႆႈႁဵတ်းၸွမ်းၵႂၢမ်းၸဝ်ႈဝုၼ်းၸုမ်ႉ၊ ၵွပ်ႈမိူင်းယိူင်းဢၢၼ်း ၼင်ႇႁိုဝ်ၵူၼ်းမိူင်းတေလႆႈၵတ်းယဵၼ်- ၼႆယဝ်ႉ။
ၵဵဝ်ႇၵပ်းလွင်ႈၼႆႉ ၼႂ်းတူင်ႇဝူင်းသင်ၶၸဝ်ႈၵမ်ႈၽွင်ႈလၢတ်ႈဝႃႈ- ၸဝ်ႈတူၼ်ၶူးဝႃးဝုၼ်းၸုမ်းၼႆႉ ပဵၼ်ၸဝ်ႈထွတ်ႈ ၸဝ်ႈမျၢတ်ႈ၊ မၼ်းၸဝ်ႈဢမ်ႇလႆႈလၢတ်ႈၸိူင်ႉၼႆယူဝ်ႉ။ ဢမ်ႇၵိုင်ႇလီယုမ်ႇၵေႃႈ ယႃႇႁႂ်ႈလႆႈယုမ်ႇၵၼ်- ဝႃႈၼႆ။
ၵူၼ်းၼႂ်းပိုၼ်ႉတီႈၵေႃႉၼိုင်ႈၵေႃႈလၢတ်ႈဝႃႈ- ဢၼ်ၸၢႆးၸိူင်းႁၢၼ်၊ ၼၢင်းလိူၼ် ၼၢင်းလၢဝ်ၶဝ်မႃးႁဵတ်း ၸဝ်ႈဝူင်ႉ ႁေႃသႅင်ၼႆႉ ၸဝ်ႈဢွၼ်ႇပွတ်းၵဵင်းတွင်း၊ ၸဝ်ႈတူၼ်ၶူးလူင်မိူင်းၼွင် ၽတ်ႉတၼ်တသီႁၼႃတႃလင်ၵႃရ (ထမ်မၸႃရိယ) ဢၼ်ၵႂႃႇႁဵတ်းယဝ်ႉ B.A, M.A တီႈမိူင်းသီရိလင်းၵႃ မႃးၵေႃႈၵႂႃႇ ၵမ်ႉယၼ်ပၼ်ႁႅင်း။ ၵွပ်ႈၼၼ် ပိူဝ်ႈတႃႇၵႄႈလိတ်ႈလွင်ႈၼႆႉ မၼ်းဢမ်ႇငၢႆႈငၢႆႈ၊ ၵွပ်ႈဝႃႈ ၵူၼ်းမိူင်းႁဝ်းၼႆႉ 1.လႆႈယုမ်ႇယမ်ဢပုမ်ႇၶုၼ်သၢမ်လေႃး ၼၢင်းဢူဝ်ႈပဵမ်ႇဝႃႈ ပဵၼ်လိူင်ႈတႄႉ။ 2.ၸၢႆးၸိူင်းႁၢၼ်ၵေႃႈ သမ်ႉပဵၼ်ၽူႈႁွင်ႉၵႂၢမ်းၸိုဝ်ႈသဵင်ယႂ်ႇ။ 3.မႅၵ်ႇၶႃၸဝ်ႈၶူးဝႃး ဝုၼ်းၸုမ်ႉ။ 4.မီးၽူႈၵမ်ႉယၼ်ပၼ်ႁႅင်း ဢၼ်ၸိုဝ်ႈသဵင်ႈယႂ်ႇ- ဝႃႈၼႆ။
သင်ၶၸဝ်ႈၵေးသီး လၢတ်ႈထႅင်ႈဝႃႈ- ပိူဝ်ႈတႃႇၵႄႈလိတ်ႈပၼ်ႁႃၼႆႉ ႁဝ်းၵေႃႉလဵဝ်ၵူၺ်း၊ ၾၢႆႇသိုဝ်ႇၾၢႆႇလဵဝ်၊ ၵူၼ်းမိူင်း ၾၢႆႇလဵဝ်၊ တပ်ႉသိုၵ်းၾၢႆႇလဵဝ်ၸိူဝ်းၼႆႉႁဵတ်းဢမ်ႇလႆႈ။ လၢႆလၢႆၾၢႆႇထုၵ်ႇလႆႈႁူမ်ႈၵၼ်သေ တွင်ႈထၢမ်တူၺ်းတီႈ ၸဝ်ႈသင်ၶၸိူဝ်းၸိုဝ်ႈသဵင်ယႂ်ႇ၊ ႁူမ်ႈၵၼ်လႆႈၸႂ် ႁဵတ်းၶေႃႈတႅပ်းတတ်း ဢွၵ်ႇမႃးသေႁဵတ်းၸွမ်းၶေႃႈတႅပ်းတတ်းၵွၼ်ႇ ၸင်ႇတေၸၢင်ႈၵႄႈလိတ်ႈလႆႈ။
သင်ၶၸဝ်ႈၵေးသီး လၢတ်ႈထႅင်ႈဝႃႈ- လွင်ႈႁဵတ်းၸိူင်ႉၼႆ မိူဝ်ႈပၢၼ်ၵူႈပွၵ်ႈၵေႃႈမီးယူႇ၊ ၵူၺ်းၵႃႈ မၼ်းဢမ်ႇႁၢဝ်ႈႁႅင်း ၸိူင်ႉၼႆႉ။ ပိူင်ပဵၼ်ပွၵ်ႈၼႆႉ ဢဝ်သႃသၼႃႁဵတ်းၼႃႈတိူဝ်ႈ၊ ဝႅၵ်ႇၶႃ သႃသၼႃ၊ လူလၢႆၸဝ်ႈထွတ်ႈၸဝ်ႈမျၢတ်ႈ (ၸဝ်ႈဝုၼ်းၸုမ်ႉ) ။ လွင်ႈဢၼ်ၵူၼ်းမိူင်းဢွၼ်ၵၼ်ယုမ်ႇယမ်၊ ထိုင်တီႈၵႂႃႇဝႆႈသႃ ၵႂႃႇလူႇၵႂႃႇတၢၼ်းတႄႉတႄႉ ဝႃႈဝႃႈ ၼၼ်ႉ ၵွပ်ႈမၼ်းဝႅၵ်ႇၶႃၸဝ်ႈဝုၼ်းၸုမ်ႉ။ ၸဝ်ႈဝုၼ်းၸုမ်ႉၼႆႉ ပီႈၼွင်ႉတႆး ႁဝ်းယုမ်ႇယမ်မိူၼ်ၼင်ႇၼေႃႇတူၼ်လွင်း (ၽြႃးဢလွင်း) တူၼ်ၼိုင်ႈ။
ၾၢႆႇၼိုင်ႈၵေႃႈ လွင်ႈၶုၼ်သၢမ်လေႃးၼႆႉ ပဵၼ်ၵၢၼ်တႅမ်ႈၸိူင်း/ဝုတ်ႉထုဢွၵ်ႇမႃးၵူၺ်း၊ ပဵၼ်ဢပုမ်ႇၵူၺ်း၊ ဢမ်ႇၸႂ်ႈ လွင်ႈတႄႉမၼ်းၼႆၼၼ်ႉ ပီႈၼွင်ႉၵူၼ်းမိူင်းတႆးၵမ်ႈၼမ်ဢမ်ႇလႆႈလဵပ်ႈႁဵၼ်းႁူႉ၊ ၵိူဝ်းဝူၼ်ႉထၢင်ႇဝႃႈ ပဵၼ်လွင်ႈတႄႉ ပိုၼ်းတႄႉ။ မိူၼ်ၼင်ႇၶူးမေႃလိၵ်ႈလၢႆးၼၢင်းၶမ်းၵူႇ တႅမ်ႈဝႆႉဝႃႈ ပႃႇဝူဝ်းၵိၼ်ယိူဝ်ႈတီႈမိူင်းၵိုင်။ ပႃႇဝူဝ်းၵိၼ်ယိူဝ်ႈၼၼ်ႉ ပေႃးယူႇၵႆၵႆတူၺ်း မၼ်းမိူၼ်တႄႉ၊ တီႈတႄႉမၼ်းပဵၼ်မၢၵ်ႇႁိၼ်ၵူၺ်း။ တီႈမိူင်းၵိုင်ၼႆႉ ၼၢင်းၶမ်းၵူႇ တႅမ်ႈဝႆႉဝႃႈ- ၶုၼ်သၢမ်လေႃး တင်းၼၢင်းဢူဝ်ႈပဵမ်ႇယုမ်ႉတေႃႇၵၼ်ၼႂ်းၵၢတ်ႇ လိၼ်မိူင်းပေႃးၵိူင်း၊ လွင်ႈၼႆႉ ပေႃးၵႂႃႇတူၺ်း လိၼ်မိူင်းသမ်ႉ ၵိူင်းတႄႉ။ လွင်ႈၼႆႉ ႁဵတ်းႁႂ်ႈၵူၼ်းမိူင်းယုမ်ႇယမ်တဵမ် 100% ဝႃႈဢပုမ်ႇၼႆႉ ပဵၼ်လွင်ႈတႄႉ။
ၵွပ်ႈယုမ်ႇယမ်ဝႃႈ ဢပုမ်ႇၶုၼ်သၢမ်လေႃးၼၢင်းဢူဝ်ႈပဵမ်ႇ ပဵၼ်လွင်ႈတႄႉ။ ထႅင်ႈၾၢႆႇၼိုင်ႈၵေႃႈ ၵွပ်ႈၵူၼ်းမိူင်းႁဝ်း ယုမ်ႇယမ်ၸဝ်ႈသိလ်ထမ်းဝုၼ်းၸုမ်ႉမိူၼ်ၽြႃးဢလွင်း။ ဢိင်ၼိူဝ်သွင်လွင်ႈၼႆႉသေ ပိူၼ်ႈၵေႃႈယုမ်ႇယမ်ၼိူဝ် ၸၢႆးၸိူင်းႁၢၼ်- သင်ၶၸဝ်ႈၵေးသီး လၢတ်ႈၼႄထႅင်ႈၼင်ႇၼႆ။
တင်ႈတႄႇၽွင်းသွၼ်းၼမ်ႉ/လိူၼ်ႁႃႈမႃးၼႆႉ မီးၵူၼ်းၵႂႃႇတၢၼ်းၵႂႃႇဝႆႈ ၶုၼ်သၢမ်လေႃးၵူႈဝၼ်း၊ မိူဝ်ႈၶုၼ်သၢမ်လေႃး တိုၵ်ႉၽုတ်းမႅၼ်းမႃးမႂ်ႇၼၼ်ႉ ၼိုင်ႈဝၼ်းမီးၵူၼ်းၵႂႃႇလူႇၵႂႃႇဝႆႈမွၵ်ႈ 300 ၊ ဝၢႆးမႃးၵေႃႈမီးၼိုင်ႈဝၼ်း ဢမ်ႇယွမ်းမွၵ်ႈ 100 ၵေႃႉ။ ၸၢႆးၸိူင်းႁၢၼ်လၢတ်ႈသင်ၵေႃႈ ၵူၼ်းမိူင်းၸိူဝ်းၵႂႃႇလူႇၵႂႃႇတၢၼ်း ၵႂႃႇဝႆႈသႃၼၼ်ႉ ဢွၼ်ၵၼ်လၢတ်ႈဝႃႈ သႃထုၼႆ ႁႃႇယႂ်ႇႁႃႇလူင်- ၼႆယဝ်ႉ။
ဢိင်ၼိူဝ်လွင်ႈၼႆႉလိုဝ်းလင်မႃးသေ မီးသင်ၶၸဝ်ႈလၢႆတူၼ်လၢႆၸဝ်ႈ ၵႂႃႇတွင်ႈထၢမ်တီႈ ၸၢႆးၸိူင်းႁၢၼ် (ၶုၼ်သၢမ် လေႃး)။ ၵူၺ်းၵႃႈ မၼ်းၸၢႆးဢမ်ႇပေႃးဝႆႉၼၵ်းၼိူဝ်သင်ၶ၊ ၸိၼႃႈတမ်တႃသေ လၢတ်ႈတေႃႇသင်ၶၸဝ်ႈ၊ ပဵၼ်လွင်ႈ ႁၢႆႉၸႃႉလိူဝ်ႁႅင်း၊ လွင်ႈၼႆႉမၼ်းဢမ်ႇထုၵ်ႇလီပဵၼ်- ၼႂ်းဝူင်းသင်ၶၸဝ်ႈ လၢတ်ႈၵၼ်ၼင်ႇၼႆ။
ဢွင်ႈတီႈၸၢႆးၸိူင်းႁၢၼ် ၵေႃႇတင်ႈႁေႃသႅင်ၼႆႉ ပဵၼ်တီႈဝၢၼ်ႈၼႃးပၢင်ႇ ဢိူင်ႇႁႃႈဝၢၼ်ႈ၊ ၸႄႈဝဵင်းၵေးသီး ၸိုင်ႈတႆး ပွတ်းၸၢၼ်း။ ပဵၼ်တီႈလိၼ်သူၼ်ၵူၼ်းဝၢၼ်ႈ၊ ၵွပ်ႈၵူၼ်းဝၢၼ်ႈယုမ်ႇယမ်ၼပ်ႉထိုဝ်ႄလႈ မီးၼမ်ႉၸႂ်ၸေႇတၼႃႇ သတ်ႉထႃႇၸိူမ်ႈလိူမ်ႈသႂ်သေဢဝ်လူႇတၢၼ်းပၼ်၊ ၼင်ႇႁိုဝ်မၼ်းၸၢႆး တေလႆႈႁဵတ်းႁေႃသႅင်။ ယၢမ်းလဵဝ် တိုၵ်ႉႁဵတ်းႁေႃၶႃးဝႆႉၵူၺ်း၊ မီးၵူၼ်းမိူင်းမႃးလူႇတၢၼ်းတင်းၼမ်။ ၸၢႆးၸိူင်းႁၢၼ် လၢတ်ႈဝႃႈ ပေႃးႁဵတ်းႁေႃသႅင်ယဝ်ႉ ၸဝ်ႈဝုၼ်းၸုမ်ႉတေမႃးယၢတ်ႇၼမ်ႉၶႂမ်ႈတဝ်ႈပၼ်- ဝႃႈၼႆ။
ၸၢႆးၸိူင်းႁၢၼ် ႁဵတ်းၵႂႃႇၸိူင်ႉၼႆၼႆႉ ဢိင်ၼိူဝ်မၼ်းၸၢႆး 1.ပဵၼ်ၵူၼ်းၸိုဝ်ႈသဵင်ယႂ်ႇၼႂ်းၵၢၼ်ႁွင်ႉၽဵင်းၵႂၢမ်းတႆး ၵေႃႉၼိုင်ႈ။ 2.မၼ်းၸၢႆးၵေႃႈပဵၼ်ၵူၼ်းႁၢင်ႈလီၾၢင်ငၢမ်းၵေႃႉၼိုင်ႈ၊ သၢဝ်သၢဝ်ၶဝ်ၵေႃႈၶႂ်ႈႁၼ်မၼ်းၵေႃႈတၢင်းၼိုင်ႈ။ 3.လွင်ႈမၼ်းပဵၼ်ဝႆႉၸိူင်ႉႁိုဝ်တႄႉတႄႉ။ 4.လွင်ႈမႃးၵိူတ်ႇပဵၼ်လွင်ႈလၢၵ်ႇလၢႆးၸိူင်ႉၼႆသေ မီးၵူၼ်းၼုမ်ႇတၢင်းမိူင်းတႆး ပွတ်းႁွင်ႇ၊ မီးၵူၼ်းၸိူဝ်းလုၵ်ႉတီႈပၢင်ပွႆးပီၵွၼ်းၶမ်း (ဝၢၼ်ႈႁႆး)ၸိူဝ်းၼႆႉ ဢွၼ်ၵၼ်ၵႂႃႇလဵပ်ႈႁဵၼ်းတူၺ်း ပဵၼ်ၾုင် ပဵၼ်ၵႄ- လႆႈႁူႉထႅင်ႈၼင်ႇၼႆ။
ၵႂၢမ်းသွၼ်ပုတ်ႉထၸဝ်ႈၼႆႉမၵ်ၵ 8 ပိူင် (ဢၼ်တႆးႁွင်ႉဝႃႈမၢၵ်ႇၵၢင်ႇ 8 ပႃး) 1.မီးပၺ်ၺႃ ဢၼ်ႁၼ်ထုၵ်ႇမႅၼ်ႈ။ 2.ပၢႆးဝူၼ်ႉထုၵ်ႇမႅၼ်ႈ။ 3.လၢတ်ႈၸႃထုၵ်ႇမႅၼ်ႈ။ 4.ႁဵတ်းသၢင်ႈၼႃႈၵၢၼ်တႃငၢၼ်းထုၵ်ႇမႅၼ်ႈ။ 5.ႁဵတ်းႁႃလဵင်ႉတွင်ႉ ထုၵ်ႇမႅၼ်ႈ။ 6.မီးတၢင်းၵႆႉ တၢင်းၶတ်းၸႂ်ထုၵ်ႇမႅၼ်ႈ။ 7.မီးလွင်ႈၾၢင်ႉၵႅမ်း တင်ႈသတိထုၵ်ႇမႅၼ်ႈ။ 8.လွင်ႈတင်ႈၸႂ် ထုၵ်ႇမႅၼ်ႈ ၸိူဝ်းၼႆႉ။ မၵ်ၵ 8 ပိူင်ၼႆႉ ပဵၼ်သဵၼ်ႈတၢင်းလပ်းမွတ်ႇ ပႅတ်ႈတၢင်းတုၵ်ႉၶ တၼ်ႁႃယဝ်ႉ။


text:
မႂ်ႇသုင်ၶႃႈ ပီႈၼွင်ႉတႆးလႄႈပီႈၼွင်ႉၵူၼ်းမိူင်းတႆးတင်းသဵင်ႈ ! ၵဵဝ်ႇလူၺ်ႈလွင်ႈၶွင်ႊသီႊဢဝ်ၶိုၼ်းၸိုင်ႈတႆးလႄႈ တပ်ႉသိုၵ်း ၸိုင်ႈတႆး ( RCSS-SSA) ယိပ်းမိုဝ်း ဢမ်ႇၼၼ် ၵိုတ်းသိုၵ်းၵၼ်တင်းလူင်ပွင်ၸိုင်ႈမိူင်းႁူမ်ႈတုမ်မၢၼ်ႊဢူးတဵင်းသဵင်ႇ မိူဝ်ႈဝၼ်းတီႈ 19/11/2011 လႄႈလူင်းလၢႆးမိုဝ်းၵၼ်ပဵၼ်တၢင်းၵၢၼ် မိူဝ်ႈဝၼ်းတီႈ 02/12/2011 ၵႂႃယဝ်ႉၼၼ်ႉ ဢဝ်ၸဵမ် သင်ၶဢရႁၼ်ၸဝ်ႈလႄႈၵူၼ်းႁိူၼ်းၽူႈႁၵ်ႉၸၢတ်ႈၶဝ် ၵမ်ႈၽွင်ႈၵေႃႈႁၼ်လီ၊ ၵမ်ႈၽွင်ႈၵေႃႈသၢၼ်ၶတ်း၊ ၵမ်ႈၽွင်ႈသမ်ႉၵူဝ် ပဵၼ်ၵႂႃႇမိူၼ်ၶွင်ႊသီႊဢဝ်ၶိုၼ်းမိူင်းတႆး_တပ်ႉသိုၵ်းမိူင်းတႆး (SSRC/MTA) မိူဝ်ႈပီ 1996 ၼၼ်ႉလႄႈၼွၼ်းဢမ်ႇလပ်း/ၵိၼ် ဢမ်ႇဝၢၼ်ၵၼ်၊ ႁူမ်ႈထိုင်ၵူၼ်းလူင်မၢင်ၸဝ်ႈၼႂ်းၸုမ်းငမ်းယဵၼ် ၸုမ်းပျီႇတူႉၸိတ်ႉ/ၸုမ်းသိုၵ်းပႂ်ႉလႅၼ်လိၼ်လႄႈ ပႃႊတီႊ ၵၢၼ်မိူင်းတင်းၼမ်ယဝ်ႉ ဢၼ်ၸႂ်ဢမ်ႇလီၸွမ်းၼႆႉ။
ၵွပ်ႈသင်လႄႈ ၵမ်ႈပႃႈၼမ်ၼႆႉ ၽႂ်ၽႂ်ၵေႃႈဢမ်ႇၶႂ်ႈႁႂ်ႈပဵၼ်ၸိူင်ႉၼႆလႃႇပေႃးၼႆ ၵွပ်ႈမီးလွင်ႈၾင်ယူႇၼႂ်းၸႂ်သုၼ်ႇလိုၵ်ႉလိုၵ်ႉ ဝႆႉဝႃႈ ၾၢႆႇသိုၵ်းမၢၼ်ႊၶဝ်ၼႆႉ ၵွပ်ႈၶဝ်တမ်းဝၢင်းဝႆႉမႁႃႇပျိဝ်ႇႁႃႇၸိူဝ်ႉၸၢတ်ႈၶိူဝ်းမၢၼ်ႊၶဝ်သေ ႁဵတ်းသၢင်ႇတႃႇၸၢဝ်းၶိူဝ်းမၢၼ်ႊ ၶဝ်ပဵၼ်ပိူင်လူင်လႄႈ ႁဵတ်းႁိုဝ်ၵေႃႈၶဝ်တေဢမ်ႇသိုဝ်ႈယူဝ်း တေႃႇၸၢဝ်းၶိူဝ်းဢိုၼ်ႇ၊ ယူႇၸွမ်းၵၼ်ပူၼ်ႉမႃးၶၢဝ်းတၢင်း 5-6 သိပ်းပီယဝ်ႉ၊ ဢမ်ႇႁၼ်သိုၵ်းမၢၼ်ႊၶဝ် သိုဝ်ႈယူဝ်းတေႃႇၸၢဝ်းၶိူဝ်းသေပွၵ်ႈ။ ၵူဝ် RCSS/SSA ၵႂႃႇတူၵ်းလွၵ်းႁႅဝ်ႉၵၢၼ်မိူင်း
ဢၼ်ၶဝ်ႁၢင်ႈဝႆႉၼၼ်ႉသေ သုမ်းဝၢၼ်ႈမိူင်းယဝ်ႉၵွႆးဢမ်ႇၵႃး ၵူဝ်သုမ်းပႃးၸိူဝ်ႉၶိူဝ်းၾိင်ႈငႄႈထႅင်ႈ။ ၾၢႆႇၼိုင်ႈတၢင်းၼိုင်ႈ
ၵေႃႈ ၼႂ်းၽွင်းယၢမ်းမိူဝ်ႈလဵဝ်ၼႆႉ ဢၼ်ၵူၼ်းမိူင်းတႆးႁဝ်း တေလႆႈၸႂ်ယႂ်ႇ၊ တေလႆႈပိုင်ႈဢိင်၊ တေႁတ်းၸိုၼ်ႇၼႃႈၵိုဝ်း
တႃသေ ၶဵင်ႇတႃႉတေႃႈၸုမ်းသိုၵ်းမၢၼ်ႊလႄႈႁတ်းတေႃႇၼႃႈတူၺ်းၼႃႈလုမ်ႈၾႃႉၼႆႉ လိူဝ်သေၸုမ်း RCSS/SSA ၵႂႃႇ
ဢမ်ႇႁၼ်မီးၸုမ်းလႂ်ထႅင်ႈ။ ၼႆႉပဵၼ်လွင်ႈဢၼ်ဢမ်ႇၶႂ်ႈႁႂ်ႈ RCSS/SSA ပဵၼ်ၵႂႃႇမိူၼ်ၸိူင်ႉမိူဝ်ႈလဵဝ်။
လွင်ႈၼႆႉ ၵမ်ႈၼမ်ၼႆႉ ဢမ်ႇလႆႈႁူႉယိၼ်းမႃးဢွၼ်တၢင်း၊ ၵွပ်ႈလႆႈယိၼ်းၵႃႈသဵင်ႁွင်ႉပၢဝ်ႇလွင်ႈလွတ်ႈလႅဝ်းၵွၼ်းၶေႃမႃး ယူႇတႃႇသေႇသေ မိူဝ်ႈၵိုင်ႉၵၢင်ႉပဵၼ်မႃးၸိူင်ႉၼႆၼၼ်ႉ ထၢင်ႇဝႃႈ RCSS/SSA ႁဵတ်းၵႂႃႇႁင်းၵွႆး၊ ဢမ်ႇတိူင်ႇပၢင်ႇၽႂ်၊ ဢမ်ႇ တင်ႈၸုမ်းဢုပ်ႇဢူဝ်းဝႆႉဢွၼ်တၢင်းသေ ပေႃးတိုဝ်ႉတၢင်းပၼ်ၵေႃႈၵႂႃႇဢုပ်ႇၵမ်းလဵဝ်ၼႆယူႇ။ လွင်ႈၼႆႉ ဢၼ်ၵဝ်ၶႃႈလႆႈႁူႉ ၸွမ်းတႄႉ ၶဝ်ၸဝ်ႈလႆႈတင်ႈၶွမ်ႊမတီႊႁူပ်ႉထူပ်းဢုပ်ႇဢူဝ်း တင်းလူင်ပွင်ၸိုင်ႈမၢၼ်ႊဝႆႉႁိုင်ယဝ်ႉ၊ ဢမ်ႇၸႂ်ႈၵႃႈၼႂ်းၸုမ်း RCSS/SSA ၵွႆး၊ ၵူၼ်းလႅၼ်ႇၵၢၼ်မိူင်းတၢင်း ၼွၵ်ႈ(ႁူမ်ႈတင်းၼႂ်းမိူင်း-ၼွၵ်ႈမိူင်းလၢႆလၢႆၸဝ်ႈ) ၵေႃႈၶဝ်ႈပႃးဝႆႉယူႇ။ လွင်ႈၼႆႉ လီယွင်ႈယေႃးၼမ်ႉၸႂ်ႁူဝ် ပဝ်ႈလူင်လႄႈလုၵ်ႈၸုမ်းတင်းၵူၼ်းလူင် RCSS/SSA ၶဝ်ဢၼ်မေႃတူၺ်းၵႆၼၼ်ႉယူႇ -ၶႃႈႁဝ်း တႄႉႁၼ်ထိုင်ၼင်ႇၼႆ။
ၶႃႈႁဝ်းႁၼ်ထိုင်တႄႉ မိူဝ်ႈလဵဝ်ၼႆႉ၊ ၽွင်းယၢမ်းၼႆႉ မၼ်းပဵၼ်ၽွင်းယၢမ်းဢၼ်ၶိုၵ်ႉၶမ်ႇလမ်ႇလွင်ႈတႄႉတႄႉ တႃႇမိူင်းတႆး၊ တႃႇၶိူဝ်းတႆးလႄႈတႃႇၵူၼ်းမိူင်းတႆးတင်းသဵင်ႈ၊ ပိူင်လူင်သေပိူၼ်ႈၼႆႉတႃႇၵၢၼ်မိူင်း-မိူင်းတႆး။ ၼႂ်းၵႃႈၶေႃႈလႆႈၸႂ်ၵၼ် (လွႆတႆးလႅင်း-မၢၼ်ႊ) တင်းသွင်ၾၢႆႇ 4 ၶေႃႈၼၼ်ႉ 1) လွင်ႈၵိုတ်းသိုၵ်းၵေႃႈ ၵိုတ်းယဝ်ႉ၊ 2) လွင်ႈၵပ်းသၢၼ်ၵၼ်ၶဝ်ႈဢွၵ်ႇ ၵၼ်ၵေႃႈ ၶဝ်ၸဝ်ႈတႄႇဝၢင်းၽႅၼ်ႁဵတ်းၵႂႃႇယဝ်ႉ၊ 3)လွင်ႈ ပူၵ်းပွင်ငဝ်ႈငုၼ်း ဢမ်ႇၼၼ် ပူၵ်းပွင်ႈပိုၼ်ႉတီႈလႄႈလွင်ႈႁူမ်ႈ မိုဝ်းၵၼ်ၽဵဝ်ႈမူၺ်ႉယႃႈမဝ်းၵမ်ၵေႃႈ ၶဝ်ၸဝ်ႈတေဝၢင်းၽႅၼ်သေ ႁဵတ်းၵႂႃႇႁင်းၶဝ်ၸဝ်ႈၵွႆး။ ႁုပ်ႈပဵၼ်သၢမ်ယိူင်ႈၼႆႉပဵၼ်ၵၢၼ် RCSS/SSA ၶဝ် ၸဝ်ႈလုမ်းလုမ်းယဝ်ႉ၊ ပဵၼ်ႁိုဝ်မီးႁိုဝ်မႃးၵေႃႈတႃႇၸုမ်း၊ တႃႇတပ်ႉသိုၵ်းတႄႉ တေဢမ်ႇမီးပၼ်ႁႃ၊ တေဢမ်ႇ ပဵၼ်လွင်ႈမႆႈလွင်ႈၶီသင်လူင်လၢင်၊ ၵွပ်ႈဢဵၼ်ႁႅင်းတပ်ႉသိုၵ်းၶဝ်ၸဝ်ႈပဵင်းပေႃးယူႇတႃႇတေႁဵတ်းသၢင်ႈၵၢၼ်ငၢၼ်းသၢမ် ယိူင်ႈပႃႈၼိူဝ်ၼႆႉၶႃႈႁဝ်းႁၼ်ထိုင်ၼင်ႇၼႆ။
ဢၼ်ႁဝ်းၶႃႈထုၵ်ႇလီဝူၼ်ႉ_မႃးႁူမ်ႈၵၼ်ဝူၼ်ႉ၊ ထုၵ်ႇလီႁဵတ်း_မႃးႁူမ်ႈၵၼ်ႁဵတ်း၊ ထုၵ်ႇလီဝၢင်းၽႅၼ်/မႃးႁူမ်ႈၵၼ်ဝၢင်းၽႅၼ် (ႁူမ်ႈတင်းၶဝ်ၸဝ်ႈ RCSS/SSA ) ၼႆႉ ပဵၼ်ၶေႃႈတီႈ 4 ဢၼ်ဝႃႈႁူမ်ၵၼ်ႁႃ/တတ်းမၵ်းၶၢဝ်းယၢမ်းလႄႈဢွင်ႈတီႈဢုပ်ႇဢူဝ်း ၵၼ်ၸၼ်ႉငဝ်ႈငုၼ်းၼေႇပျီႇတေႃႇ ပိူဝ်ႈတႃႇတေဢုပ်ႉဢူဝ်းၵၢၼ်မိူင်း ၵၼ်တီႈၼႄႇပျီႇတေႃႇ မိူၼ်ၾၢင်ႁၢင်ႈဢုပ်ႇဢူဝ်း ၵၼ်တီႈပၢင်လူင်ၵမ်းၼိုင်ႈ (Development and Panglong like Conference) ၼႆၼၼ်ႉယဝ်ႉ။ ၶႃႈႁဝ်းႁၼ်ထိုင်ဝႃႈ- ၾၢႆႇႁူဝ်ပဝ်ႈလူင် RCSS/SSA ၸွမ် သိုၵ်းယွတ်ႈသိုၵ်းၵေႃႈ ၽွင်းၼႆႉ မၼ်းၸဝ်ႈလူဝ်ႇၵူၼ်းၸိူဝ်းမီးဢွၵ်းၵၢၼ်မိူင်းသုင် ႁူမ်ႈပႃးတင်းပၢႆးဝူၼ်ႉ ပၢႆးႁၼ်ၽူႈႁၵ်ႉၸၢတ်ႈတင်းလၢႆ ဢဝ်ၸဵမ်ၵူၼ်းၼုမ်ႇၵူၼ်းၵမ်၊ ၽူႈယိင်းၼၢင်းသၢဝ်တေႃႇထိုင်ၵူၼ်း ထဝ်ႈ ၸဝ်ႈမုၼ်သင်ၶလႄႈ ပေႃႈမႄႈၵူၼ်းမိူင်း၊ ပႃႊတီႊၵၢၼ်မိူင်းၵူႈၸၢဝ်းၶိူဝ်းသၢမ်ပၢၼ်ၸဵတ်းသႅၼ်းတင်းသဵင်ႈၼၼ်ႉ ယူႇတႄႉတႄႉ။
ယွၼ်ႉၼၼ်လႄႈ ဢွၵ်ႇမႃးၶႃႈလႄႈ၊ လုၵ်ႉမႃးၶႃႈလႄႈ ပီႈၼွင်ႉတႆး၊ ပီႈၼွင်ႉၸၢဝ်းၶိူဝ်းမိူင်းတႆးၵူႈတီႈတီႈ၊ ၽွင်းၼႆႉပဵၼ်ၽွင်း ႁဝ်းၶႃႈမႃးႁူမ်ႈႁႅင်းၵၼ်ႁဵတ်းၵၢၼ်မိူင်းၶႃႈယဝ်ႉ။ ယႃႇပေၵုမ်ႇပွင်ႉၶၢင်းဝႃႈ- ၶဝ်ဢမ်ႇလၢတ်ႈႁဝ်းၼႆသေ ၸႂ်လဵၵ်ႉယူႇ၊ ဢဝ်ၽႃႈ ၵူမ်ႁူဝ်သေလၵ်ႉႁႆႈယူႇ။ ၵႂၢမ်းၼၢင်းယိင်း၊ ၵႂၢမ်းလုၵ်ႈဢွၼ်ႇၼႆႉ ၶဝ်ဢမ်ႇဝႆႉၼၵ်းၼႆသေ ဝႄႈႁူဝ်ၵၼ်ယူႇ။ ၶဝ်ဢမ်ႇပိုၵ်းသႃ ၽႂ်သေ ႁဵတ်းႁင်းၵွႆးၶဝ်ၵူၺ်းလူင်ၼႆယဝ်ႉ ၸႂ်လမ်ၵွင်လင်ပႅတ်ႈယူႇၼႆႉ ဢမ်ႇပဵၼ်ၶႃႈယဝ်ႉ၊ ဢမ်ႇၸႂ်ၶၢဝ်းယၢမ်းယဝ်ႉ။ ဢၼ်ထုၵ်ႇလီဢဝ်သႂ်ႇၸႂ်ၼၵ်းၼၵ်းၼႆႉ ၶၢဝ်းယၢမ်းမၼ်းမီးမွၵ်ႈ 5-6 လိူၼ်မိူဝ်းၼႃႈၼႆႉၵွႆးၼႆၼၼ်ႉယူႇ။ ပေႃးပွႆႇလွတ်ႈ တၢင်ႉ၊ ပွႆႇလုတ်ႈ တိုဝ်ႉတၢင်းဢၼ်ၼႆႉၵေႃႈ ဢမ်ႇၸၢင်ႈမီးလႆႈထႅင်ႈယဝ်ႉ။ ၽွင်းၼႆႉၶႃႈႁဝ်းႁၼ်ထိုင်ဝႃႈမၼ်းပဵၼ်ၽွင်း ယၢမ်းဢၼ် ၵၢၼ်မိူင်း-မိူင်းတႆးႁဝ်း တေၶိုၼ်ႈပူၼ်ႉတၢင်ႉၼႄႇ ? တေလုတ်ႈတူၵ်းတၢင်ႉၼႄႇ ? ၼႆၼၼ်ႉယဝ်ႉ။
ၶဝ်ႁဵတ်းႁင်းၶဝ်လူး ပုၼ်ႈၽွၼ်းမၼ်းမီးတီႈၶဝ်ဢိူဝ်ႈၼႆၼၼ်ႉ ဝႃႈဢမ်ႇလႆႈယဝ်ႉၶႃႈ။ ၵၢၼ်မိူင်း-မိူင်းတႆးၼႆႉ ပဵၼ်ၵၢၼ် ႁဝ်းၵူၼ်းမိူင်းတႆးတင်းသဵင်ႈယဝ်ႉ။ ႁဝ်းၶႃႈလူဝ်ႇႁူမ်ႈၵၼ်ႁၢင်ႈႁႅၼ်းယဝ်ႉ။ ႁၢင်ႈႁႅၼ်းဝၢင်း ၽႅၼ်ၵၢၼ်မိူင်းပိူဝ်ႈတႃႇႁဵတ်းႁႂ်ႈ ၵူၼ်းမိူင်းတႆးႁဝ်း လႆႈၸၢမ်ႇပူၺ်ႈလွၵ်းပိူင်တီႊမူဝ်ႊၶရေႊသီႊတဵမ်ဝႂ် မိူၼ်ပိူၼ်ႈၼႂ်းလုမ်ႈၾႃႉၼၼ်ႉယဝ်ႉ။ ဢမ်ႇဝႆႉတႃၸင်း ၵၼ်၊ ယိုၼ်းမိုဝ်းၸွႆႈထႅမ်ၵၼ်၊ မၵ်းမၼ်ႈၸူမ်းၸွမ်း ၵၢၼ်ႁဵတ်းၵၼ်၊ ဝႆႉၸႂ်မၼ်ႈတဵင်ႈသေ ၵႄႈလိတ်ႈပၼ်ႁႃလူၺ်ႈၵၼ် ၸိူဝ်းၼႆႉ ပဵၼ်ၵၢၼ်ဢၼ်ႁဝ်းထုၵ်ႇလီ ႁဵတ်းၼႂ်းၽွင်းၼႆႉယဝ်ႉ။ မိုၼ်းတႃႇၵႂၢင်ႈၵႆလႄႈ၊ ဝူၼ်ႉလူၺ်ႈၺၢၼ်ႇလိုၵ်ႉလိုၵ်ႉလႄႈ၊ တူၺ်းႁႂ်ႈႁၼ်ငဝ်ႈႁၢၵ်ႈ မၼ်းလႄႈ၊ ၼမ်ႉၵတ်ႉဢၼ်မီးၼၼ်ႉဢဝ်ဢွၵ်ႇမႃးၸႂ်ႉလႄႈ၊ တူၺ်းႁႂ်ႈႁူႉပွင်ႇႁၼ်ၸႅင်ႈသဵၼ်ႈတၢင်း ႁဵတ်းၵၢၼ်မၼ်းလႄႈ၊ ယဝ်ႉၵေႃႈတႅမ်ႈဢွၵ်ႇမႃးလႄႈ၊ သူင်ႇၽၢၼ်ႇဢီႊမေလ်ႊ(E-mail) ၶႃႈႁဝ်းလႄႈ၊ ပွၵ်ႉသ်လိၵ်ႈ (PO.Box) ၶႃႈႁဝ်းလႄႈ၊ ၶႃႈႁဝ်းတေႁဵတ်းပဵၼ်ၽူႈၵပ်းသၢၼ်ပၼ်၊ တေထတ်းသၢင်ဢဝ်ဢၼ်တေပဵၼ်ၵၢၼ်တႃႇသဵၼ်ႈ တၢင်းၵၢၼ်မိူင်း (Political Road Map) ၼၼ်ႉသေ သူင်ႇႁႂ်ႈႁွတ်ႈႁူဝ်ပဝ်ႈလူင် လႄႈၸုမ်းပွင်ၵၢၼ်ဢုပ်ႇဢူဝ်း RCSS/SSA ၶဝ်ၸဝ်ႈႁႂ်ႈလႆႈၶႃႈဢေႃႈ။
ၶႃႈႁဝ်းႁၼ်ထိုင်ဝႃႈ- တင်ႈဢဝ်မိူဝ်ႈလဵဝ်ၼႆႉၵႂႃႇ ႁဝ်းၶႃႈလူဝ်ႇတင်ႈၸုမ်းတီႈပိုၵ်းသႃၵၢၼ်မိူင်း-မိူင်းတႆး Shan State Political Advisory Board (SSPAB) သေ ႁူမ်ႈၵၼ်ႁဵတ်းၸွႆႈၶဝ်ၸဝ်ႈ RCSS/SSA ၶႃႈ ယဝ်ႉ။ မိူဝ်ႈလဵဝ် ဝႆးဝႆးၼႆႉႁဝ်းၶႃႈ လူဝ်ၵေႃႇတင်ႈဝႆႉၼႂ်းၼႅင်ႈၼႂ်းၼႅတ်ႊ/ၼႂ်းဝႅပ်ႉသၢႆႇတ်ၼႂ်းဢီႊမေလ်ႊ ဢွၼ်တၢင်း။ ယဝ်ႉသူင်ႇၸိုဝ်ႈတင်းဢီႊမေလ်ႊ၊ မၢႆၾူၼ်းၶဝ်ႈမႃးပဵၼ်လုၵ်ႈၸုမ်းၵၼ်၊ လူဝ်ႇမီးလုၵ်ႈၸုမ်း ၼမ်ၼမ်၊ ႁႂ်ႈမီးဢၢၼ်ႇႁူဝ်ႁဵင်/ႁူဝ်မိုၼ်ႊတေႃႇထိုင်ႁူဝ်သႅၼ်၊ ယဝ်ႉၼၼ်ႉတႅမ်ႈတၢင်းႁၼ်ထိုင်ၵၢၼ်မိူင်း-ၼိူဝ်မိူင်းတႆးႁဝ်းၶဝ်ႈမႃးၼမ်ၼမ် ပိူဝ်ႈတႃႇပဵၼ်ၵၢၼ်ၵမ်ႉထႅမ်ရူတ်ႉမႅပ်ႊၵၢၼ် မိူင်း-မိူင်းတႆး ဢၼ်တေ ပဵၼ်၊ တေၸၢင်ႈဢဝ်ႁဵတ်းပိုၼ်ႉထၢၼ်ၸုၵ်းမၼ်ႊပၢႆးၵၢၼ်မိူင်းမိူဝ်ႈမီးပၢင်ဢုပ်ႇဢူဝ်းၵၢၼ်မိူင်း ၵၼ် ဢၼ်တေပဵၼ်မႃးဢမ်ႇဝၼ်းၼိုင်ႈၵေႃႈယၢမ်းၼိုင်ႈၼၼ်ႉ။ ၼႆႉ ပဵၼ်ၵၢၼ်ႁၢင်ႈႁႅၼ်းႁႂ်ႈတူဝ်ႈတၼ်းဝႆႉထႃႈ ပိူဝ်ႈတႃႇ မႃးၶတ်းလိူၵ်ႈႁႂ်ႈလႆႈၽူႈၵွၼ်းတပ်ႉၵၢၼ်မိူင်း-မိူင်းတႆး ဢၼ်ၵႅၼ်ႇၶႅင်လႄႈၵတ်ႉၶႅၼ်ႇၼၼ်ႉယဝ်ႉ။ ၸိုဝ်ႈၸုမ်းၼႆႉ ႁဝ်းၶႃႈ တင်ႈမႂ်ႇထႅင်ႈလႆႈ၊ ႁူဝ်ပဝ်ႈၸုမ်းၵေႃႈ မီးလုၵ်ႈၸုမ်းၼမ်မႃးယဝ်ႉ ၸင်ႇၶတ်းလိူၵ်ႈ ၵၼ်ပၢႆးလင်ၵေႃႈလႆႈ၊ ပိူင်လူင်မၼ်းတၢင်း ဢိၼ်းဢၢၼ်းၼႆႉ ႁႂ်ႈပဵၼ်တီႈပိုၵ်းသႃၵၢၼ်မိူင်း-မိူင်းတႆး၊ ႁႂ်ႈ ပၼ်လႆႈတၢင်းႁၼ်ထိုင်ၼိူဝ်ၵၢၼ်မိူင်းမိူင်းတႆး ဢၼ်တေဢဝ် ၸႂ်ႉၵၢၼ်လႆႈသိုဝ်ႈၼႃႈတၼ်းတႃၼၼ်ႉၼၼ်ႉ ပဵၼ်ပိူင်ၶိုၵ်ႉမၼ်း။
တႅမ်ႈတၢင်းႁၼ်ထိုင်သူင်ႇမႃးၼမ်ၼမ်ၶႃႈလႄႈ၊ လိၵ်ႈတႆး၊ လိၵ်ႈၶိုၼ်၊ လိၵ်ႈထႆး၊ လိၵ်ႈမၢၼ်ႊ၊ ဢင်ႊၵိသျ်ႊတႅမ်ႈမႃးၶႃႈလႄႈ။ ပဵၼ်ၽွင်းႁဝ်းလူဝ်ႇၸႂ်ႉဢွၵ်း (သမွင်) ႁူမ်ႈၵၼ်ယဝ်ႉၶႃႈ။ မႂ်ႇသုင်ၶႃႈ !
Tel: 66-81-7846290
E-mail: This e-mail address is being protected from spambots. You need JavaScript enabled to view it
Post: PK. P.O. Box 42, Maesai PO. Chiangrai 57130 (Thailand)


text:
Battle News
တပ်ႉသိုၵ်းမၢၼ်ႈ တင်ႈၸႂ်ဢွၼ် တပ်ႉပႂ်ႉလႅၼ်လိၼ် ၸုမ်းလႃးႁူႇ ၵႂႃႇတိုၵ်းယိုဝ်း တပ်ႉသိုၵ်းၸိုင်ႈတႆး
- Details
- Created on 26 March 2014
- Written by တႆးလွတ်ႈလႅဝ်း
တပ်ႉသိုၵ်းမၢၼ်ႈ တပ်ႉၶမယ 519 ႄလႈ 522 တင်ႈၸႂ်ဢွၼ်ဢဝ် တပ်ႉပႂ်ႉလႅၼ်လိၼ် ၸုမ်းလႃးႁူႇ 1007 ဢၼ်ၸဝ်ႈႁၢၼ် ၵျႃႇပိၵွႆႇ ဢွၼ်ႁူဝ် (တပ်ႉပႂ်ႉလႅၼ်လိၼ် ပုင်ႇပႃႇၶႅမ်လႄႈ မိူင်းတူၼ်)ၼၼ်ႉ ၵႂႃႇတိုၵ်းယိုဝ်း တပ်ႉသိုၵ်းၸိုင်ႈတႆး (RCSS/SSA) ဢၼ်တူင်ႉၼိုင်ၸွမ်း ၼႂ်းတူင်ႇ ၸႄႈတွၼ်ႈ မိူင်းတူၼ်ဝႆႉ ၸူဝ်ႈၶၢဝ်းၼၼ်ႉ ႁၢဝ်ႉႁႅင်း။
မိူဝ်ႈ ဝၼ်းထီႉ (23.February.2014) ၶၢဝ်းယၢမ်း ဝၢႆးဝၼ်း 15:00 မူင်းပၢႆၼၼ်ႉ တပ်ႉသိုၵ်းမၢၼ်ႈ ၶမယ 519 / 522 တင်ႈၸႂ်ဢွၼ်ဢဝ် တပ်ႉပႂ်ႉလႅၼ်လိၼ် ၸုမ်းလႃးႁူႇ မၢႆတပ်ႉ 1007 လုၵ်ႉတီႈ ၵိဝ်ႇၵေႃႇ ၵိင်ႇၸႄႈဝဵင်းမိူင်းထႃး ၶိုၼ်ႈၵႂႃႇ တၢင်းလွႆလဵၵ်းၵျီး ဢၼ်မီး ၼႂ်းၸႄႈတွၼ်ႈ မိူင်းတူၼ်သေ တင်ႈၸႂ် ၵႂႃႇတိုၵ်းယိုဝ်း တပ်ႉသိုၵ်းၸိုင်ႈတႆး RCSS/SSA ဢၼ်တူင်ႉၼိုင်ယူႇ ၼႂ်းတူင်ႇၼၼ်ႉ ဝႆႉၸူဝ်ႈၶၢဝ်း။
ဝၼ်းလဵဝ်ၵၼ်ၼႆႉ ၼင်ႇၵဝ်ႇ တပ်ႉသိုၵ်းမၢၼ်ႈ 519 ၶိုၼ်းဢွၼ်ဢဝ် တပ်ႉပႂ်ႉလႅၼ်လိၼ် ၸုမ်းလႃးႁူႇ 1007 လုၵ်ႉမူိင်းၵွျတ်ႈသေ ၶိုၼ်ႈၵႂႃႇ တၢင်းလွႆပၢၼ်းတုင်း ဢၼ်မီး ၼႂ်းၸႄႈတွၼ်ႈ မိူင်းတူၼ်ထႅင်ႈသေ ၵႂႃႇလမ်းယိုဝ်း တပ်ႉသိုၵ်းၸိုင်ႈတႆး RCSS/SSA ဢၼ်တူင်ႉၼိုင်ဝႆႉယူႇ ၼႂ်းပိုၼ်ႉတီႈၼၼ်ႉ တေႃႇထိုင်မိူဝ်ႈလဵဝ်တင်းသွင်ၽၢႆႇ ယင်းတိုၵ်ႉငႃ ၵၼ်ဝႆႉယူႇ။
ၽၢႆႇတပ်ႉ သိုၵ်းၸိုင်ႈတႆး (RCSS/SSA) လၢတ်ႈဝႃႈ “ၽၢႆႇႁဝ်းၶႃႈ ဢမ်ႇလႆႈပၵ်းတပ်ႉသေ ယူႇသဝ်းဝႆႉလႃးလႃး၊ ၵဵဝ်ႇၵပ်းလွင်ႈၼႆႉ ႁႂ်ႈတပ်ႉသိုၵ်းမၢၼ်ႈၶဝ် ၵပ်းသၢၼ်တင်း ၸုမ်းၵေႃႇသၢင်ႈ လွင်ႈငမ်းယဵၼ် ၶွင်ႇသီႇ ဢဝ်ၶိုၼ်းၸိုင်ႈတႆးသေ ဢွၼ်တင်းၽၢႆႇ “ၽယၽ”ၶဝ် ၶဝ်ႈမႃးတူၺ်းၵေႃႈလႆႈ၊ တပ်ႉသိုပ်းၸိုင်ႈတႆး ဢမ်ႇလႆႈၵေႃႇတင်ႈ တပ်ႉမႂ်ႇသင်၊ ၵူၺ်းၵႃႈၽၢႆႇ တပ်ႉသိုၵ်းမၢၼ်ႈၶဝ် ဢမ်ႇထွမ်ႇသီႇ ထွမ်ႇႁႃႈသင်သေ တင်ႈၸႂ် တိုၵ်းယိုဝ်း ၽၢႆႇတပ်ႉသို်ၵ်း ၸိုင်ႈတႆး၊ လႆႈပဵၼ်ပၢင်တိုၵ်းၵၼ် တင်ႈတႄႇ ၶၢဝ်းယၢမ်း (15:30)မူင်း တေႃႇထိုင်မိူဝ်ႈလဵဝ် တင်းသွင်ၽၢႆႇ ယင်းတိုၵ်ႉငႃၵၼ်ဝႆႉယူႇ”ၼႆ။
ၵဵဝ်ႇၵပ်း ၼႂ်းပိုၼ်ႉတီႈ ၵိဝ်ႇၵေႃႇၸိူဝ်းၼႆႉ ၽၢႆႇငမ်းယဵၼ် လူင်ပွင်ၸိုင်ႈၶဝ် လႆႈဢၢပ်ႈပၼ် ၼႂ်းမိုဝ်း ၶွင်ႇသီႇဢဝ်ၶိုၼ်းၸိုင်ႈတႆး ဝႆႉယဝ်ႉ၊ ၼႂ်းပိုၼ်ႉတီႈၸိူဝ်းၼႆႉ ၽၢႆႇတပ်ႉသိုၵ်းၸိုင်ႈတႆးၵေႃႈ ဢမ်ႇလႆႈၵႂႃႇပၵ်းတပ်ႉသင်ဝႆႉ လုမ်းၵပ်းသၢၼ် ၶွင်ႇသီႇဢဝ်ၶိုၼ်း ၸိုင်ႈတႆးၼႆၵေႃႈ ပိုတ်ႇဝႆႉတီႈ မိူင်းတူၼ်လႄႈ မိူင်းသၢတ်ႇ ဝႆႉယူႇသေတႃႉ ၵူၺ်းၵႃႈ ၽၢႆႇတပ်ႉသိုၵ်းမၢၼ်ႈၶဝ် တင်ႈၸႂ် ဢွၼ်တပ်ႉ ပႂ်ႉလႅၼ်လိၼ်ၸိူဝ်းၼႆႉ ၵႂႃႇတိုၵ်းယိုဝ်း တပ်ႉသိုၵ်းၸိုင်ႈတႆးသေ ႁဵတ်းႁႂ်ႈ ၸၢဝ်းၶိူဝ်း ၼႂ်းၸိုင်ႈတႆး လႆႈၽၢတ်ႇၽႄၵၼ် ယူႇယဝ်ႉ။
တပ်ႉပႂ်ႉလႅၼ်လိၼ် ဢၼ်ယူႇတႂ်ႈၵုမ်းၵမ် တပ်ႉသိုၵ်းမၢၼ်ႈသေ တပ်ႉသိုၵ်းမၢၼ်ႈၶဝ် လႆႈၶွတ်ႇၽွတ်ႈပၼ်မႃး တင်ႈတႄႇၼႂ်းပီႊ 2009ၼၼ်ႉ တေႃႇမိူဝ်ႈလဵဝ် မီး23ၸုမ်းယဝ်ႉ၊ လိူဝ်သေၼၼ်ႉ ၼႂ်းၼႃႈတီႈၸိူဝ်းၼၼ်ႉ မီးၸုမ်းပီႇတုၸိတ်ႉ (ဢၼ်မီးမၢႆတပ်ႉ ယဝ်ႉလႄႈ ဢၼ်ပႆႇမီး မၢႆတပ်ႉၸိူဝ်းၼၼ်ႉ) ထႅင်ႈ 21ၸုမ်း ဝႃႈၼႆ။
တႆးလွတ်ႈလႅဝ်း


text:
General News
မေႃသွၼ်ၼႂ်းႁူင်းႁဵၼ်းလူင်ပွင်ၸိုင်ႈမၢၼ်ႈ ဢမ်ႇႁၼ်လီလွင်ႈ ၸႄႈဝဵင်းမွၵ်ႇမႆႇ ပိုတ်ႇသွၼ်ႁူင်းႁဵၼ်းၸိူဝ်ႉၸၢတ်ႈတႆး
- Details
- Created on 09 June 2014
- Written by တႆးလွတ်ႈလႅဝ်း
လွင်ႈဢၼ်ၸႄႈဝဵင်းမွၵ်ႇမႆႇ ပိုတ်ႇပၢင်သွၼ်ႁဵၼ်း ႁူင်းႁဵၼ်းၸိူဝ်ႉၸၢတ်ႈတႆးၼႆႉ ဢၼ်ပဵၼ်မေႃသွၼ် ႁူင်းႁဵၼ်းလူင်ပွင်ၸိုင်ႈမၢၼ်ႈ ဢမ်ႇႁၼ်လီသေဢမ်ႇၵႃး ပၢႆႈလၢတ်ႈဝႃႈ ႁူင်းႁဵၼ်းၸိူဝ်ႉၸၢတ်ႈတႆးၼႆႉ ပိုတ်ႇသၢၼ်ၶတ်း ႁူင်းႁဵၼ်းလူင်ပွင်ၸိုင်ႈၼႆ။
ပူၼ်ႉမႃးမိူဝ်ႈဝၼ်းထီႈ 2.5.2014 ၼၼ်ႉ ၸဝ်ႈြသႃႇ ၵေႃးသလ ဢွၼ်ႁူဝ်ၼမ်းၼႃး ၵူၼ်းၼႂ်းပိုၼ်ႉတီႈ ၸႄႈဝဵင်းမွၵ်ႇမႆႇသေ တႄႇပိုတ်ႇႁူင်းႁဵၼ်းၸိူဝ်ႉၸၢတ်ႈတႆးၶေႃၶေႃ တီႈဝတ်ႉသၢႆလႅင်း ဝၢၼ်ႈၵုၼ်မၢၵ်ႇၶိူဝ် ဢိူင်ႇၼမ်ႉလွတ်ႇ ၸႄႈဝဵင်းမွၵ်ႇမႆႇ မိူင်းတႆးပွတ်းၸၢၼ်းၼၼ်ႉ ၼႆယဝ်ႉ။
ၼႂ်းပၢင်သွၼ်ႁူင်းႁဵၼ်းၸိူဝ်ႉၸၢတ်ႈတႆးၼႆႉ မေႃသွၼ်မီး(9)ၵေႃႉ ၊လုၵ်ႈႁဵၼ်းမီး(50)ၵေႃႉသေ ၶိုၼ်ႈႁဵၼ်း ပႅတ်ႇမွင်းၵၢင်ၼႂ် တေႃႇဝၢႆးဝၼ်း သၢမ်မွင်းၶိုင်ႈ၊ ၼႂ်းပၢႆးသွၼ်ၼၼ်ႉ သွၼ်ပၢႆးပိုၼ်း၊ ပၢႆးၼပ်ႉ လႄႈ ဢၢင်းၵဵတ်ႉ ၸိူဝ်းၼႆႉ ၼႆယဝ်ႉ။
ၼွၵ်ႈသေၼၼ်ႉ ပေႃးထိုင်ၶၢဝ်းယၢမ်း ႁူဝ်ၶမ်ႈ (6)မူင်း တေႃႇထိုင် (8)မူင်းၼႆ တေမီးပၢင်သွၼ် တွၼ်ႈတူင်ႇဝူင်းၵူၼ်း ၸႃႉၸိူဝ်းၵူၼ်းသႅၼ်း ဢႃႇယူႉယႂ်ႇၶဝ်လႄႈ ၵူၼ်းဢၼ်ဢမ်ႇတၼ်း မႃးႁဵၼ်းၵၢင်ဝၼ်းၸိူဝ်းၼၼ်ႉ ၼင်ႇႁိုဝ်တေလႆႈၶိုၼ်ႈ သွၼ်ႁဵၼ်း မိူၼ်ပိူၼ်ႈလႆႈၼၼ်ႉ လႆႈပၼ်ၶဝ်ၶၢဝ်းယၢမ်းၶဝ်ၵၢင်ၶမ်ႈ၊ လိူဝ်ၼၼ်ႉၵေႃႈ ယူႇတီႈႁူင်းႁဵၼ်းသေ ၵမ်ႉထႅမ်ၸွႆႈပပ်ႉ ဢမ်ႇမီးလွင်ႈသဵင်ႈငိုၼ်းသင်လႄႈ လႆႈႁၼ် ပေႃႈမႄႈလုၵ်ႈႁဵၼ်းၵမ်ႉၼမ်ၼမ် ပဵၼ်ဢၼ်ၸူမ်းၸူမ်းသိူဝ်းသိူဝ်း မႃးသူင်ႇလုၵ်ႈလၢင်းၶဝ် ၶဝ်ႈသွၼ်ႁဵၼ်း ၼႂ်းႁူင်းႁဵၼ်းၸိူဝ်ႉၸၢတ်ႈတႆးၼႆႉ ၼႆယဝ်ႉ။
ၵဵဝ်ႇၵပ်းလွင်ႈၼႆႉသေ ယူႇတီႈႁူင်းႁဵၼ်းလူင်ပွင်ၸိုင်ႈ ဢၼ်ပဵၼ်ၽူႈၵွၼ်းႁူင်းႁဵၼ်း ၸၼ်ႉငဝ်ႈ(ဢမၵ)ၼိုင်ႈ မေႃသွၼ်မျႃႉတီႇတႃႇ တီႈဢိူင်ႇၼမ်ႉလွတ်ႇ ဢမ်ႇပဵင်းပေႃးၸႂ် ၵွပ်ႈဝႃႈလုၵ်ႈႁဵၼ်းၼႂ်းႁူင်းႁဵၼ်းမၼ်း ယွမ်းၵႂႃႇၼမ်လႄႈ မၼ်းၵႂႃႇလၢတ်ႈတီႈ ၸဝ်ႈြသႃႇ လႄႈၵူၼ်းဝၢၼ်ႈ ၼႂ်းဢိူင်ႇၼမ်ႉလွတ်ႇဝႃႈ ႁူင်းႁဵၼ်းၸိူဝ်ႉၸၢတ်ႈၼႆႉ ပိုတ်ႇၽုၺ်ႇသၢၼ်ၶတ်းလူင်ပွင်ၸိုင်ႈ ၼွၵ်ႈသေၼၼ်ႉ ၶိုၼ်းလၢတ်ႈပႃးဝႃႈ တႆးသူၼႆႉယၢမ်ႈလႆႈဢုပ်ႉမိူင်းမႃးမိူဝ်ႈလႂ် ဝႃႈၼႆ။
ၵဵဝ်ႇၵပ်းလွင်ႈတၢင်းၼႆႉသေ တီႈမိူင်းတႆးပွတ်းႁွင်ႇ ၸႄႈဝဵင်းၼမ်ႉတူႈၼၼ်ႉၵေႃႈ ၵဵဝ်ႇၵပ်းသွၼ် ပၢင်သွၼ်လိၵ်ႈတႆး ၶၢဝ်းမႆႈသေ ထိုင်တီႈၶူးသွၼ်ႁူင်းႁဵၼ်းလူင်ပွင်ၸိုင်ႈ ပေႃးလႆႈပေႃႈႁႅမ်လုၵ်ႈႁဵၼ်းၸိူဝ်းသွၼ်လိၵ်ႈတႆးၶၢဝ်းမႆႈလႄႈ ၶူးသွၼ်လိၵ်ႈတႆး ၶၢဝ်းမႆႈ ယွၼ်ႉဢမ်ႇပဵင်းပေႃးၸႂ် လွင်ႈတႆးပိုတ်ႇပၢင်သွၼ်လိၵ်ႈတႆးၶေႃၶေႃၼႆ လႆႈႁၼ်ၶၢဝ်ႇၼႂ်းပၢင်လူင် ဢွၵ်ႇၼႄဝႆႉ။
တႆးလွတ်ႈလႅဝ်း


text:
ယိင်းၸၢႆးသွင်ၵေႃႉ ဝၢၼ်ႈၼမ်ႉၸၢင်ႉ ဢိူင်ႇၸႄႈလၢၼ်ႉ၊ ဢၼ်ပဵၼ်ၸူႉႁၵ်ႉၵၼ် ၼတ်ႉၽတ်း (ၶိၼ်း) ႁူပ်ႉဢုပ်ႇၵၼ်ၵၢင်ၶိုၼ်း ႁိမ်းဝၢၼ်ႈ၊ ပီႇတုၸိတ်ႉ 2 ၵေႃႉမႃးႁၼ်မႅၼ်ႈသေ တီႉၺွပ်းၵႂႃႇပေႃႉထုပ်ႉ ၸူၼ်ဢဝ်ငိုၼ်းၶမ်း၊ ဢၢင်ႈၵၼ်ႉၸၼ်ပႃး။
ၸၢႆးယိင်းသွင်ၵေႃႉ၊ ၸၢႆးၸိုဝ်ႈ လေႃႇၵျႃႇ၊ ယိင်းၸိုဝ်ႈမႃႇပၼ်ႇ ယူႇဝၢၼ်ႈၼမ်ႉၸၢင်ႉ ဢိူင်ႇၸႄႈလၢၼ်ႉ၊ ၸႄႈဝဵင်းမူႇၸႄႈ ၸိုင်ႈတႆးပွတ်းႁွင်ႇ။ ၸၢႆးယိင်း 2 ၵေႃႉၼႆႉ ပဵၼ်ၸူႉႁၵ်ႉၵၼ်သေ ပူၼ်ႉမႃးမိူဝ်ႈဝၼ်းတီႈ 21/05/2014 ၶၢဝ်းယၢမ်းၵၢင်ၶိုၼ်းမွၵ်ႈ 10 မူင်းပၢႆ ၶႃသွင်ၵေႃႉၼတ်ႉၽတ်း(ၶိၼ်း) ႁူပ်ႉဢုပ်ႇၵၼ်တီႈ ထဵင်လင်ၼိုင်ႈ ႁိမ်းလႅၼ်ဝၢၼ်ႈ။ ၽွင်းသွင်ၶႃႈတိုၵ်ႉဢုပ်ႇၵၼ် ယူႇၼၼ်ႉ မီးၵူၼ်းၼုင်ႈၶူဝ်းပီႇတုၸိတ်ႉ ၼႂ်းပိုၼ်ႉတီႈ 2 ၵေႃႉ မႃးႁၼ်မႅၼ်ႈၶႃသွင်ၵေႃႉသေ တီႉၺွပ်းဢဝ်ၵႂႃႇပေႃႉထုပ်ႉ ၸူၼ်ႁိမ်ဢဝ်ငိုၼ်းၶမ်း- ၼႆယဝ်ႉ။
ပီႇတုၸိတ်ႉသွင်ၵေႃႉၼၼ်ႉ တီႉဢဝ်ၶႃသေၵႂႃႇၶတ်းသေႃးမိုဝ်း၊ ဢဝ်ၽႃႈဢိုတ်းပၢၵ်ႇဢိုတ်းတႃ ၵေႃႉပဵၼ် ၵူၼ်းၸၢႆးၼၼ်ႉသေ မတ်ႉဝႆႉ၊ ဢဝ်ၵႂႃႇပေႃႉထုပ်ႉၵူၺ်းပႆႇပေႃး ထွတ်ႇဢဝ်ၶူဝ်းငိုၼ်းၶူဝ်းၶမ်းတီႈ ၵူၼ်းၸၢႆး ၼၼ်ႉၵႂႃႇ၊ လႆႈၵႂႃႇငိုၼ်း 30,000 (ၵျၢတ်ႈ)ပၢႆ၊ ၶမ်းသမ်ႉၵႂၢင်းသႅင် 3 ဢၼ်။ ပီႇတုၸိတ်ႉ 2 ၵေႃႉၼႆႉ ပဵၼ်ပီႇတုၸိတ်ႉဢၼ်မီးၼႂ်းဝၢၼ်ႈၼွင်ႉၸၢင်ႉၵူၺ်း၊ ယၢမ်ႈႁၼ်ၶဝ် မိုတ်ႈၼႃႈမိုတ်ႈတႃၶဝ်ယူႇ။ ၶဝ် 2 ၵေႃႉၼႆႉ လၢတ်ႈၵႂၢမ်းမၢၼ်ႈတင်းသွင်ၵေႃႉ၊ ၵူၺ်းၵႃႈ ၵေႃႉၼိုင်ႈလၢတ်ႈၵႂၢမ်း မၢၼ်ႈပီႇပႅတ်ႉ၊ ထႅင်ႈၵေႃႉၼိုင်ႈတႄႉ လၢတ်ႈၵႂၢမ်းမၢၼ်ႈဢမ်ႇပေႃးပီႇ- လုင်းဢၢႆႈၵျေႃႇ ၵူၼ်းဝဵင်းမူႇၸႄႈ လၢတ်ႈၼင်ႇၼႆ။
ပီႇတုၸိတ်ႉ 2 ၵေႃႉၼႆႉ ၸၼ်ဢဝ်ၼၢင်းယိင်းၵေႃႉၼႆႉ ၵႂႃႇဝႆႉတီႈထဵင်၊ ႁိမ်းဝၢၼ်ႈၼွင်ၶၢင်သေ ဢၢင်ႈၵၼ်ႉၸၼ်။ ဢၢႆႈၵေႃႉဢၼ် ဢမ်ႇလၢတ်ႈၵႂၢမ်းမၢၼ်ႈလႅၼ်ႇၼၼ်ႉ လၢတ်ႈၼႄတီႈဢၢႆႈၵေႃႉလၢတ်ႈ ၵႂၢမ်းမၢၼ်ႈလႅၼ်ႇၼၼ်ႉဝႃႈ- ၼၢင်းယိင်းဢွၼ်ႇၵေႃႉၼႆႉမၼ်းတိုၵ်ႉလဵၵ်ႉယူႇ၊ ယႃႇပေႁဵတ်းၸိူင်ႉၼၼ် မၼ်းဢမ်ႇလီ။ ၵူၺ်းၵႃႈ ၵေႃႉမေႃၵႂၢမ်းမၢၼ်ႈ လႅၼ်ႇၼၼ်ႉ ဢမ်ႇထွမ်ႇသေ ဢၢင်ႈၵၼ်ႉၸၼ်ႉ။ ၼၢင်းယိင်း ဢွၼ်ႇၼၼ်ႉသမ်ႉ တဵၼ်ႈတဵၼ်ႈထုပ်ႉထုပ်ႉထိပ်ႇထိပ်ႇသေ လႅၼ်ႈပၢႆႈ။ ပီႇတုၸိတ်ႉ 2 ၵေႃႉၼၼ်ႉၵေႃႈ လမ်းပေႃႉ၊ ပေႃႉၺႃးၼႃႈတႃမၼ်းၼၢင်းပေႃးမၢၼ်ႉပေႃးလွၵ်ႈၵႂႃႇ၊ ၵူၺ်းၵႃႈ ဢမ်ႇတၼ်းလႆႈၵၼ်ႉၸၼ် ၼင်ႇၵဝ်ႇ- ၵူၼ်းဝဵင်းမူႇၸႄႈ လၢတ်ႈၼင်ႇၼႆ။
ဝၢၼ်ႈၼမ်ႉၸၢင်ႉ ဢိူင်ႇၸႄႈလၢၼ်ႉၼႆႉ မီးၼိူဝ်သဵၼ်ႈတၢင်းလူင် မူႇၸႄႈ-ၼမ်ႉၶမ်း။ ပွတ်းတွၼ်ႈၼၼ်ႉ ပီႇတုၸိတ်ႉၵၢင်ဝဵင်း (မျူဝ်ႉမ) ဢၼ်ပၵ်းတီႈဝဵင်းၼမ်ႉၶမ်း ၵႂႃႇတူင်ႉၼိုင်ထိုင်ဝႆႉ။ ၵူၺ်းၵႃႈ လွင်ႈၼႆႉ ပဵၼ်ၼမ်ႉမိုဝ်းပီႇတုၸိတ်ႉၼမ်ႉၶမ်းၸႂ်ႈ ဢမ်ႇၸႂ်ႈၼၼ်ႉ ၸုမ်းၶၢဝ်ႇၽူႈတွႆႇႁွၵ်ႈၵေႃႈ ပႆႇလႆႈၶေႃႈယိုၼ်ယၼ်။


text:
57 пoHpaBилocb 3 He пoHpaBилocb
ပီမႂ်ႇတႆး ปีใหม่ไตย ၽဵင်းၵႂၢမ်းတႆး เพลงไทใหญ่ shan song
တႅမ်ႈ-ႁွင်ႉ ၸၢႆးၸၢမ်ႇၶိူဝ်း တႆးမႂ်ႇ
V1-ထိုင်ႁွတ်ႈမႃးလိူၼ်ၸဵင်ဝၼ်းၼိုင်ႈ မွင်းသႅင်ႇၵွင်လင်တူဝ်ႈမိူင်းလွႆ ၸၢႆးလႄႈယိင်းၼေၾိင်ႈထုင်းၵႃႈ တူဝ်းၼူၵ်ႉလႄႈလၢႆးဝႅၼ် V2-မွၵ်ႇၵွၼ်ၵီႈမူၺ်ၽွင်ႁူင်ႈတူၵ်းယွႆး တူၺ်းဝၢႆႇမုင်ႈၵႂႃႇတီႈတၢင်းလႂ် ၼႂ်းဢူၵ်းႁူဝ်ၸႂ်ၵျေႃႇမူၼ်ႈသိူဝ်းယဝ်ႉ ငဝ်းႁၢင်ႈလီမိူင်းႁဝ်း CHO-လိူင်ၶဵဝ်လႅင်ၵၢင်ၶၢဝ်မူၼ်းၸွမ်ပိဝ်ႁဝ်း ၵိုၵ်းမိူင်းတႆးမႃးတေႃႇမိူဝ်ႈလဵဝ် လိူၼ်ၸဵင်မႂ်ႇၼိုင်ႈၶမ်ႈဝၼ်း ပီမႂ်ႇတႆး ၵိုၵ်းၶိူဝ်းတႆးမႃးတေႃႇမိူဝ်ႈလဵဝ် သိုပ်ႇသၢင်ႈႁဵတ်းၵႂႃႇ ထုင်းႁဝ်းမီးဝႆႉဢမ်ႇပၼ်ႁၢႆ ၽႅဝ်ႁွတ်ႈဝၼ်းလႂ် တႆးတိုၼ်းတွင်းဝႆႉယူႇၵူႈမိူဝ်ႈ ---INTRO---V1-ထိုင်ႁွတ်ႈမႃးလိူၼ်ၸဵင်ဝၼ်းၼိုင်ႈ မွင်းသႅင်ႇၵွင်လင်တူဝ်ႈမိူင်းလွႆ ၸၢႆးလႄႈယိင်းၼေၾိင်ႈထုင်းၵႃႈ တူဝ်းၼူၵ်ႉလႄႈလၢႆးဝႅၼ် V2-မွၵ်ႇၵွၼ်ၵီႈမူၺ်ၽွင်ႁူင်ႈတူၵ်းယွႆး တူၺ်းဝၢႆႇမုင်ႈၵႂႃႇတီႈတၢင်းလႂ် ၼႂ်းဢူၵ်းႁူဝ်ၸႂ်ၵျေႃႇမူၼ်ႈသိူဝ်းယဝ်ႉ ငဝ်းႁၢင်ႈလီမိူင်းႁဝ်း CHO-လိူင်ၶဵဝ်လႅင်ၵၢင်ၶၢဝ်မူၼ်းၸွမ်ပိဝ်ႁဝ်း ၵိုၵ်းမိူင်းတႆးမႃးတေႃႇမိူဝ်ႈလဵဝ် လိူၼ်ၸဵင်မႂ်ႇၼိုင်ႈၶမ်ႈဝၼ်း ပီမႂ်ႇတႆး ၵိုၵ်းၶိူဝ်းတႆးမႃးတေႃႇမိူဝ်ႈလဵဝ် သိုပ်ႇသၢင်ႈႁဵတ်းၵႂႃႇ ထုင်းႁဝ်းမီးဝႆႉဢမ်ႇပၼ်ႁၢႆ ၽႅဝ်ႁွတ်ႈဝၼ်းလႂ် တႆးတိုၼ်းတွင်းဝႆႉယူႇၵူႈမိူဝ်ႈ ---SOLO---CHO-လိူင်ၶဵဝ်လႅင်ၵၢင်ၶၢဝ်မူၼ်းၸွမ်ပိဝ်ႁဝ်း ၵိုၵ်းမိူင်းတႆးမႃးတေႃႇမိူဝ်ႈလဵဝ် လိူၼ်ၸဵင်မႂ်ႇၼိုင်ႈၶမ်ႈဝၼ်း ပီမႂ်ႇတႆး ၵိုၵ်းၶိူဝ်းတႆးမႃးတေႃႇမိူဝ်ႈလဵဝ် သိုပ်ႇသၢင်ႈႁဵတ်းၵႂႃႇ ထုင်းႁဝ်းမီးဝႆႉဢမ်ႇပၼ်ႁၢႆ ၽႅဝ်ႁွတ်ႈဝၼ်းလႂ် တႆးတိုၼ်းတွင်းဝႆႉယူႇၵူႈမိူဝ်ႈ ---CHO-လိူင်ၶဵဝ်လႅင်ၵၢင်ၶၢဝ်မူၼ်းၸွမ်ပိဝ်ႁဝ်း ၵိုၵ်းမိူင်းတႆးမႃးတေႃႇမိူဝ်ႈလဵဝ် လိူၼ်ၸဵင်မႂ်ႇၼိုင်ႈၶမ်ႈဝၼ်း ပီမႂ်ႇတႆး ၵိုၵ်းၶိူဝ်းတႆးမႃးတေႃႇမိူဝ်ႈလဵဝ် သိုပ်ႇသၢင်ႈႁဵတ်းၵႂႃႇ ထုင်းႁဝ်းမီးဝႆႉဢမ်ႇပၼ်ႁၢႆ ၽႅဝ်ႁွတ်ႈဝၼ်းလႂ် တႆးတိုၼ်းတွင်းဝႆႉယူႇၵူႈမိူဝ်ႈ ---


text:
ၸုမ်းဢူၺ်းလီၸၢဝ်းၶိူဝ်းၽွမ်ႉႁူမ်ႈ တင်း ၶွမ်ႇမတီႇၵပ်းသၢၼ် ၵၢၼ်ၵိုတ်းယိုဝ်းပတ်းပိုၼ်ႉၸိုင်ႈမိူင်း ႁူပ်ႉထူပ်းဢုပ်ႇဢူဝ်း လႅၵ်ႈလၢႆႈၵၼ် လွင်ႈၵၢၼ်မိူင်း တီႈဝဵင်းတႃႈၵုင်ႈ။
တႆးတင်းဝႃႉၵိုတ်းယိုတ်းပၢင်တိုၵ်း ပွတ်းႁူဝ်ပၼ်ႇႁူဝ်ၶဵၼ်း
ပၢင်တိုၵ်းဝႃႉတင်းတႆး ပွတ်းႁူဝ်ပၼ်ႇႁူဝ်ၶဵၼ်းယဝ်ႉတူဝ်ႈၵႂႃႇ၊ ၵူၺ်းၵႃႈ တင်းသွင်ၾၢႆႇယင်းပႆႇထွၼ်သိုၵ်း။ ၾၢႆႇဝႃႉၸႅင်ႈ တီႈတႆးဝႃႈ ပၢင်တိုၵ်းဢၼ်ပဵၼ်ၵႂႃႇၼၼ်ႉ ဢမ်ႇလႆႈတင်ႈၸႂ်။
ပႃႇတီႇႁူဝ်သိူဝ် / သိူဝ်ၽိူၵ်ႇ / ၶွင်ႇသီႇဢဝ်ၶိုၼ်း ၸိုင်ႈတႆး ႁူပ်ႉၵၼ်တီႈတူၼ်ႈတီး
ပႃႇတီႇႁူဝ်သိူဝ် (SNLD) ၊ ပႃႇတီႇသိူဝ်ၽိူၵ်ႇ (SNDP) ၊ ၶွင်ႇသီႇဢဝ်ၶိုၼ်းၸိုင်ႈတႆး (RCSS) ႁူပ်ႉထူပ်းဢုပ်ႇ ဢူဝ်းၵၼ် ဢမ်ႇပဵၼ်တၢင်းၵၢၼ် တီႈဝဵင်းတူၼ်ႈတီး။
ၸွမ်ၸိၵ်းသိုၵ်းမၢၼ်ႈႁူပ်ႉထူပ်းသူၼ်းတုမ် ပႃႇတီႇမႂ်ႇသုင်ၸိုင်ႈတႆး
ၸွမ်သိုၵ်းလူင် မိၼ်းဢွင်ႇလႅင်ႇ ႁူပ်ႉထူပ်းပႃႇတီႇမႂ်ႇသုင် ၸိုင်ႈတႆး/တပ်ႉသိုၵ်းၸိုင်ႈတႆး မွၵ်ႇလၢတ်ႈၶေႃႈၵႂၢမ်းတိုၵ်းသူၼ်း ႁႂ်ႈဢွၼ်ၵၼ်ၵေႃႇသၢင်ႈဝၢၼ်ႈမိူင်း ၸွမ်းၼင်ႇပၵ်းပိူင်တမ်း ဝၢင်းမီးမႃး၊ ပႆၼိူဝ်သဵၼ်ႈတၢင်းတီႇမူဝ်ႇၶရေႇၸီႇ ဢၼ်ၸွမ်ၸိုင် တဵင်းၸဵင်ႇဢွၼ်ႁူဝ်။
ၵူၼ်းမိူင်းမီးလွင်ႈထၢင်ႇထိူမ် ၼိူဝ်ၵၢၼ်ၵဵပ်းသဵၼ်ႈသၢႆမၢႆႁူဝ်ၵူၼ်း
ၵၢၼ်ၵဵပ်းသဵၼ်ႈသၢႆမၢႆႁူဝ်ၵူၼ်း ဢၼ်တင်ႈတႄႇၵဵပ်းမႃး ၸဵမ်မိူဝ်ႈႁၢင်လိူၼ်မၢတ်ႊၶျ်သေ တေယဝ်ႉၵႂႃႇၼႆႉ ၵွပ်ႈထၢမ် ၸေးထၢမ်ၸွတ်ႇလႄႈ ၵူၼ်းမိူင်းၵမ်ႈၽွင်ႈ ဢမ်ႇယုမ်ႇယမ်၊ ဢမ်ႇဝၢင်းၸႂ်။
More Articles...
Page 10 of 206


text:
မၢၵ်ႇတႅၵ်ႇတီႈဝၢၼ်ႈၵႆႇထဝ်ႈ ၼႂ်းၸႄႈဝဵင်းမိူင်းၶၢင်၊ ပိုၼ်ႉတီႈၼႃႈလိၼ်ဢၼ်သိုၵ်းမၢၼ်ႈ ၵုမ်းၵမ်၊ ၵူၼ်းတၢႆ ထင်တီႈ 1 ၵေႃႉ၊ ဝၢတ်ႇၸဵပ်း 3 ၵေႃႉ။ ပွတ်းၶူဝ်ၼမ်ႉဝၼ်းၵေႃႈ မၢၵ်ႇၵႆႉတႅၵ်ႇ။
ပူၼ်ႉမႃးမိူဝ်ႈဝၼ်းတီႈ 30/04/2014 ၵူၼ်းဝၢၼ်ႈၵူၼ်းမိူင်း ၼႂ်းၸိုင်ႈတႆးပွတ်းႁွင်ႇ 4-5 ၵေႃႉ ၶီႇလူတ်ႉၶိူင်ႈ ဢွၵ်ႇတၢင်းၵႂႃႇတၢင်းမိူင်းၶၢင်၊ လူတ်ႉၶိူင်ႈလမ်းၼိုင်ႈ ၵႂႃႇၽႃႇၺႃးသၢႆမၢၵ်ႇတႅၵ်ႇ ဢၼ်မီးၵူၼ်းဢမ်ႇႁူႉၸၵ်းမူႇ ၸၵ်းၸုမ်း ႁၢင်ႈၵၢင်ဝႆႉၸွမ်းတၢင်း၊ ႁဵတ်းႁႂ်ႈၵူၼ်းၶီႇလူတ်ႉၶိူင်ႈလမ်းၼၼ်ႉ တၢႆထင်တီႈ 1 ၵေႃႉ၊ ၵူၼ်းၸိူဝ်းၵႂႃႇၸွမ်းၵၼ် တိူဝ်ႉဝၢတ်ႇၸဵပ်း 3 ၵေႃႉ၊ ထႅင်ႈၵေႃႉၼိုင်ႈလွတ်ႈၽေး- ၼႆယဝ်ႉ။
မွင်ႇၽူင်းသျုၼ်ႇ ၵူၼ်းၸၢဝ်းၶိူဝ်းၶႄႇ၊ ၵေႃႉတိူဝ်ႉဝၢတ်ႇၸဵပ်း ဢၼ်ႁွတ်ႈဝႆႉတီႈႁူင်းယႃဝဵင်းၼမ်ႉၶမ်း လၢတ်ႈဝႃႈ- ႁဝ်းၶႃႈႁႃႈၵေႃႉ ၶီႇလူတ်ႉၶိူင်ႈသေဢွၵ်ႇတၢင်းၵႂႃႇ၊ မိူဝ်ႈႁဝ်းပႆႇၵႂႃႇၽႅဝ်တီႈမၢၵ်ႇတႅၵ်ႇၼၼ်ႉ ၵႂႃႇႁၼ်သိုၵ်းမၢၼ်ႈပႂ်ႉႁူမ်ႇလူမ်ႈၸွမ်းတၢင်း။ ၸိူဝ်းႁဝ်းထၢမ်တူၺ်းဝႃႈ သဵၼ်ႈတၢင်းၼႆႉပိူၼ်ႈၵႂႃႇမႃးယူႇႁႃႉ၊ ၸွင်ႇမီးၽေး၊ ႁဝ်းတေၵႂႃႇဝၢၼ်ႈတၢင်းၼႃႈၼႆႉ ၸွင်ႇတေၵႂႃႇလႆႈ။ ၾၢႆႇသိုၵ်းမၢၼ်ႈတွပ်ႇဝႃႈ- ပေႃးၵႂႃႇဝၢၼ်ႈ ၵႆႇထဝ်ႈၵူၺ်း၊ ဢမ်ႇပူၼ်ႉဝၢၼ်ႈၵႂၢႆးထိုၵ်းတႄႉလႆႈယူႇ။ ၵူၺ်းၵႃႈ ၽိူဝ်ႇႁဝ်းသိုပ်ႇၵႂႃႇ ယင်းပႆႇၵႂႃႇၽႅဝ်ဝၢၼ်ႈ ၵႆႇထဝ်ႈၵေႃႈ ၵႂႃႇယဵပ်ႇၺႃးသၢႆမၢၵ်ႇဢၼ်ပိူၼ်ႈၾင် ႁၢင်ႈၵၢင်ဝႆႉသေ မၢၵ်ႇတႅၵ်ႇ၊ ၵေႃႉၶီႇလူတ်ႉၶိူင်ႈ လမ်းဢၼ်ယဵပ်ႇၺႃးမၢၵ်ႇၼၼ်ႉ တၢႆထင်တီႈ၊ ပဵၼ်လိူတ်ႈပဵၼ်ယၢင်ၵႂႃႇသဵင်ႈ- ဝႃႈၼႆ။
ဝၢႆးမၢၵ်ႇတႅၵ်ႇယဝ်ႉ သိုၵ်းမၢၼ်ႈဢၼ်ပႂ်ႉႁူမ်ႇလူမ်ႈၸွမ်းတၢင်းၼၼ်ႉ လႆႈငိၼ်းသေၵႂႃႇဢဝ်ၸိူဝ်းၶဝ် သူင်ႇႁူင်းယႃၼမ်ႉၶမ်း၊ ဢၼ်ဝၢတ်ႇၸဵပ်းလိူဝ်ႁႅင်း 2 ၵေႃႉၼၼ်ႉ သူင်ႇႁူင်းယႃဝဵင်းမူႇၸႄႈယဝ်ႉ- ၸဝ်ႈၼႃႈတီႈ ၾၢႆႇပၢႆးယူႇလီဝဵင်းၼမ်ႉၶမ်း ၵေႃႉၼိုင်ႈလၢတ်ႈ။
သိုပ်ႇလၢတ်ႈထႅင်ႈဝႃႈ- တီႈႁူင်းယႃၼမ်ႉၶမ်းၼႆႉတႄႉ ၵိုတ်းၵူၼ်းဝၢတ်ႇၸဵပ်းဢိတ်းဢွတ်း။ ဢၼ်ဝၢတ်ႇၸဵပ်း ၸွမ်းဢူၵ်း ၸွမ်းၶႃလူင်ၸိူဝ်းၼႆႉ၊ ၸၢၵ်ႇမၢၵ်ႇၼႆႉ မၼ်းၶဝ်ႈလိုၵ်ႉဝႆႉလႄႈ တေလႆႈၽႃႇဢွၵ်ႇယူႇ။ ဢၼ်မႃးဢႅဝ်ႇမႃးၸႂ်းၵူၼ်းဝၢတ်ႇၸဵပ်းၸိူဝ်းၼႆႉ မီးပႃႇတီႇၵၢၼ်မိူင်း လႄႈ ပီႈပီႈၼွင်ႉၼွင်ႉၸိူဝ်းႁူႉၸၵ်းၵၼ်၊ တင်းထဝ်ႈဝၢၼ်ႈထဝ်ႈၼႃး- ဝႃႈၼႆ။
မိူဝ်ႈလဵဝ် ၼႂ်းပိုၼ်ႉတီႈဢၼ်သိုၵ်းမၢၼ်ႈႁၢင်ႈႁႅၼ်းသိုၵ်း ၶဝ်ႈသွၵ်ႈတဝ် ၸုမ်းၸၢဝ်းၶိူဝ်းယိပ်းၵွင်ႈၵၢင်ႇယူႇ ပွတ်းမိူင်းၶၢင်ၼႆႉ မၢၵ်ႇၵမ်းၵမ်းတႅၵ်ႇ - ၵူၼ်းၼႂ်းပိုၼ်ႉတီႈလၢတ်ႈ။
ၵူၼ်းႁႃႈၵေႃႉၸိူဝ်းဢွၵ်ႇတၢင်းၵႂႃႇတၢင်းမိူင်းၶၢင်၊ ၵႂႃႇၽႃႇၺႃးမၢၵ်ႇတႅၵ်ႇၼၼ်ႉ 1.မွင်ႇယိၼ်ႇထူၺ်းႁေႃႇ (ၸၢဝ်းၶိူဝ်းၶႄႇ) ဢႃႇယု 33 ပီ၊ ယူႇပွၵ်ႉဢွင်ႇမဵတ်ႉတႃႇ ဝဵင်းၼမ်ႉၶမ်း၊ မၼ်းၸၢႆးၼႆႉ တၢႆထင်တီႈ။ 2.မမူၺ်းၵျူႇ။ 3.ယဵၼ်ႇထူၺ်းၽႃႉ၊ ယူႇဝၢၼ်ႈပၢင်မူ ၸႄႈဝဵင်းၵူတ်ႉၶၢႆ။ 4.မွင်ႇၽူင်းသျုၼ်ႇ ယူတ်းယႃတူဝ်ဝႆႉ တီႈႁူင်းယႃၼမ်ႉၶမ်း။ တႃႇၵေႃႉၼိုင်ႈ လွတ်ႈၽေး- ၵူၼ်းဝဵင်းၼမ်ႉၶမ်းၵေႃႉၼိုင်ႈလၢတ်ႈ။
ဢွၼ်ၼႃႈၼႆႉ မိူဝ်ႈဝၼ်းတီႈ 29/04/14 ၵၢင်ၼႂ်ယၢမ်း 11 မူင်း ၵေႃႈ မၢၵ်ႇတႅၵ်ႇတီႈႁိမ်း ၶူဝ်ၼမ်ႉဝၼ်း၊ လႅၼ်လိၼ်ၶႄႇ-မၢၼ်ႈ၊ ဢၼ်မီးႁိမ်းဝၢၼ်ႈၼွင်မူၼ်း ၸႄႈဝဵင်းမၢၼ်ႈၸႄႈ၊ ဢိူင်ႇဝၢၼ်ႈမေႃႇ မိူင်းၶၢင်။ မီးၵူၼ်းဝၢတ်ႇၸဵပ်းၵေႃႉၼိုင်ႈ၊ ပဵၼ်ၼၢင်းယိင်း ဢႃႇယု 20 ပီ၊ ပဵၼ်ၵူၼ်းဝၢၼ်ႈၼမ်ႉႁီး။
ၶူဝ်ၼမ်ႉဝၼ်းၼႆႉ ဢွၼ်ၼႃႈၼႆႉ ပဵၼ်သိုၵ်းၶၢင် (KIA) ၵုမ်းယိပ်း တူင်ႉၼိုင်ဝႆႉ။ တပ်ႉသိုၵ်းၸိုင်ႈတႆး ၼႃႈလိၼ်သိုၵ်း 701 ၵေႃႈ တူင်ႉၼိုင်ၸွမ်းပွတ်းတွၼ်ႈၼၼ်ႉ။ ၵူၺ်းၵႃႈ ဢိင်ၼိူဝ်သိုၵ်းမၢၼ်ႈႁၢင်ႈသိုၵ်း ၶိုၼ်ႈလေႃႇသိုၵ်းၶၢင် (KIA) ပူၼ်ႉမႃးမိူဝ်ႈ 11/04/2014 သေ ယိုတ်းလႆႈပႃးၶူဝ်ၼမ်ႉဝၼ်း။ တင်ႈတႄႇ ၼၼ်ႉမႃး ပွတ်းၶူဝ်ၼမ်ႉဝၼ်းၼႆႉ မၢၵ်ႇၵေႃႈၵႆႉၵႆႉတႅၵ်ႇ။
ၶူဝ်ၼမ်ႉဝၼ်းၼႆႉ ပဵၼ်သဵၼ်ႈတၢင်းတေႃႉတၢင်ႇသူင်ႇၶူဝ်းၽိတ်း ပၵ်းပိူင်မၢႆမီႈၶဝ်ႈမိူင်းၶႄႇ၊ မိူၼ်ၼင်ႇ လၵ်ႉတေႃႉၶူဝ်းမိုတ်း ႁိၼ်ႁႄႈ၊ မႆႉ၊ တူၼ်ႈမႆႉတူၼ်ႈတွၵ်ႇ၊ ၶီႈလိၼ်ၶီႈသၢႆး ၸိူဝ်းၼႆႉ။


text:
ဝၢႆးၸုမ်းမိူင်းလႃးၵႂႃႇလူင်းလၢႆးမိုဝ်း/တူၵ်းလူင်းလွင်ႈငမ်း ယဵၼ် ဢၼ်ၾၢႆႇမၢၼ်ႈယိုၼ်ႈမိုဝ်းႁွင်ႉဢုပ်ႇတီႈၵဵင်းတုင် ၼၼ်ႉ ႁဵတ်းႁႂ်ႈၵၢၼ်ၶဝ်ႈဢွၵ်ႇ/ၵႃႉၶၢႆ ၶိုၼ်းၵိုၼ်းမႃး ပႅၵ်ႇႁူပႅၵ်ႇတႃ။ ၾၢႆႇၼိုင်ႈ ၸၼ်ႉပႃႈတႂ်ႈၵမ်ႈၽွင်ႈ သမ်ႉဢမ်ႇၶႂ်ႈႁၢၼ်ႉၸႂ်- လႅင်ႇၶၢဝ်ႇပွင်ႇမႃးၼင်ႇၼႆ။
ၵူၼ်းၵႃႉဢွၼ်ၵၼ်ႁုပ်ႈၵဵပ်းသိုဝ်ႉ လူတ်ႉၵႃးမီးဝႂ် ၶွၼ်ႇပွတ်းဢွၵ်ႇၶူင်း
မိူဝ်ႈလဵဝ် ၵူၼ်းၵႃႉၸဝ်ႈငိုၼ်းတင်းၼမ် သူင်ဢွၼ်ၵၼ် ၵႂႃႇၵဵပ်းသိုဝ်ႉလူတ်ႉၵႃးမႂ်ႇလႄႈၸိူဝ်းတိုၵ်ႉမႂ်ႇ ဢၼ်မီး ဝႂ်ၶွၼ်ႇ/လၢႆႊသႅၼ်ႊ (License) ပွတ်းဢွၵ်ႇၶူင်းထိုင် လႅၼ်လိၼ်ထႆး။ ၵမ်ႈၽွင်ႈဝႃႈ ဢၼ်ၶၼ်ငိုၼ်းမၢၼ်ႈ ၶိုၼ်ႈ ယွၼ်ႉလွင်ႈၼႆႉၵေႃႈပႃး။
မႄႈလုၵ်ႈမိူင်းတႆး/ ထႆးႁႆႈတေႃႇၵၼ်၊ ယွၼ်ႉလုၵ်ႈဢမ်ႇ ၸၢင်ႈဢူၼ်းငိုၼ်းပၼ်
မိူဝ်ႈလဵဝ် ၵူၼ်းမိူင်းတႆးၶဝ်ႈႁဵတ်းၵၢၼ်မိူင်းထႆးတႃႇဢူၼ်း ငိုၼ်းသူင်ႇမိူဝ်းတၢင်းႁိူၼ်းၶႂ်ႈယၢပ်ႇၸႂ်၊ ၵွပ်ႈၶၼ်ငိုၼ်း မၢၼ်ႈၶိုၼ်ႈ ၶၼ်ငိုၼ်းထႆးတူၵ်း။မႄႈလုၵ်ႈမိူင်းတႆးမိူင်းထႆး ႁႆႈတေႃႇၵၼ်ၼႂ်းၾူၼ်ႊ။ တီႈႁပ်ႉဢူၼ်းငိုၼ်းၼပ်ႉ ႁူဝ်ပၢၵ်ႇ ၸဝ်ႈပွတ်းတႃႈၶီႈလဵၵ်းဢမ်ႇပေႃးလႆႈဢူၼ်း ငိုၼ်းၼမ်မိူၼ် ၵႃႈပူၼ်ႉမႃး- လႅင်ႇၶၢဝ်ႇပွင်ႇမႃးၼင်ႇၼႆ။
လၢၼ်ႇမၢၼ်ႈၼိူဝ်တၢင်းလူင်လွႆလႅမ်- တႃႈၶီႈလဵၵ်းၵဵပ်း ၶွၼ်ႇလိူဝ်ႁႅင်း
ၸဝ်ႈၼႃႈတီႈမၢၼ်ႈၸိူဝ်းပႂ်ႉၸွမ်းလၢၼ်ႇၸွမ်းဝဵင်းၶႅပ်ႇ ဝဵင်းလၢႆလၢႆတီႈ ဝူင်ႈၵၢင်လွႆလႅမ်-တႃႈၶီႈလဵၵ်း ၼႂ်းၸိုင်ႈ တႆးပွတ်း ၸၢၼ်း/ ဢွၵ်ႇ တဵၵ်းၵဵပ်းၶွၼ်ႇလူတ်ႉၵႃးၸိူဝ်း လႅၼ်ႈၵႂႃႇမႃးလိူဝ်ႁႅင်း။ ၼင်ႇႁိုဝ်တေဢမ်ႇပုတ်းတိုၼ်း ၼၼ်ႉၸဝ်ႈၵႃးသမ်ႉ တၢင်ႇၼၵ်း-လႅင်ႇၶၢဝ်ႇပွင်ႇမႃးၼင်ႇ ၼႆ။
တပ်ႉသိုၵ်းမိူင်းလႃး (NDAA) ႁဵတ်းပၢင်ၽဝ် ယႃႈမဝ်းၵမ်
တပ်ႉသိုၵ်းမိူင်းလႃး NDAAၸတ်းႁဵတ်းပၢင်ၽဝ် ယႃႈမဝ်းၵမ်၊ ၼႄလွင်ႈသၢၼ်ၶတ်းယႃႈမဝ်းၵမ် တေႃႇလုမ်ႈၾႃႉ၊ မီးၽူႈယႂ်ႇၵူၼ်းလူင်၊ သိုၵ်းႁၢၼ်၊ ပေႃႈမႄႈၵူၼ်းမိူင်းၶဝ်ႈႁူမ်ႈတင်းၼမ်၊ၾၢႆႇၼိုင်ႈ ၸုမ်းသိုၵ်းဝႃႉၵေႃႈမီးပၢင်ၽဝ်ယႃႈဝူင်ႈ ပူၼ်ႉၼင်ႇ ၵဝ်ႇ။
More Articles...
Page 7 of 14


text:
Welcome to Taifreedom
တပ်ႉသိုၵ်းၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ထိုင်ႁႅင်းၵၢၼ်ယၢၼ်မိူင်း
- Created on 17 June 2014
- Written by တႆးလွတ်ႈလႅဝ်း
ၸွမ်သိုၵ်းလူင် တပ်ႉသိုၵ်းၼိူဝ်လိၼ် ၸိုင်ႈထႆး ပရႃႇယုတ်ႉ ၸၼ်ႊဢူဝ်ႊၶျႃႊ ဢၼ်ပဵၼ်ႁူဝ်ၼႃႈ ၶွမ်ႇမတီႇ ပႂ်ႉပႃးလွင်ႈငမ်ယဵၼ်ၸိူဝ်ႉၸၢတ်ႈ ၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ၵဵဝ်ႇၵပ်း လွင်ႈတူၺ်းထိုင် ႁႅင်းၵၢၼ်ယၢၼ်မိူင်း။
သိုၵ်းမၢၼ်ႈ တေတင်ႈတပ်ႉမႂ်ႇ တီႈထုင်ႉမၢဝ်း ယိူင်းဢၢၼ်းၽဵဝ်ႈသိမ်းပႅတ်ႈ ၸုမ်းၸၢဝ်းၶိူဝ်းမူၺ်ႉႁၢႆ
- Created on 16 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ တဵၵ်းၶၢၼ်း မႆႉပူၵ်ႇ၊မႆႉသၢင်း ၵူၼ်းဝၢၼ်ႈ တေဢဝ်တင်ႈ(ႁဵတ်း)တပ်ႉမႂ်ႇ တီႈၵူဝ်ႇတွင်ႇၼမ်ႉၸၢင်ႉ ဢိူင်ႇၸေႊလၢၼ်ႉ ၸႄႈဝဵင်းမူႇၸေႊ မီးယိူင်းဢၢၼ်း ဢမ်ႇၶႂ်ႈႁႂ်ႈၸုမ်းၸၢဝ်းၶိူဝ်း ယိပ်းၵွင်ႈၵၢင်ႇ တႆး၊ ၶၢင်၊ လွႆ ၶဝ်ႈၵႂႃႇမီးၼႂ်းပိုၼ်ႉတီႈ ပွတ်းထုင်ႉမၢဝ်း ၸိုင်ႈတႆးပွတ်းႁွင်ႇ။
မိူင်းၼွင်ၸတ်းႁဵတ်း ပွႆးလူင်းပၢင်သွၼ်လိၵ်ႈတႆးၶၢဝ်းမႆႈ
- Created on 16 June 2014
- Written by တႆးလွတ်ႈလႅဝ်း
ၸဝ်ႈသင်ႇၶလႄႈ ၸုမ်းၵေႃလိၵ်ႈလၢႆးၽိင်ႈငႄႈတႆးဝဵင်းမိူင်းၼွင် ဢွၼ်ႁူဝ်သေ ၸတ်းႁဵတ်းပဵၼ် ပၢင်သွၼ်လိၵ်ႈၶၢဝ်းမႆႈ တီႈဝဵင်းမိူင်းၼွင် မိူင်းတႆးပွတ်းၸၢၼ်းၵႂႃႇ လႅင်ႇၶၢဝ်ႇၼႂ်းမိူင်း ပွင်ႇလႅင်းၼႄၼင်ႇၼႆ။
သိုၵ်းမၢၼ်ႈ ၸိၼႄးၸၢဝ်းၶိူဝ်းပလွင်ႈ ပဵၼ်သိုၵ်း TNLA သေ တိၺွပ်းၶျေႃးပေႃႉထုပ်ႉ
- Created on 14 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉမ (88) ၸိၼႄး ၸၢဝ်းၶိူဝ်းပလွင်ႈ(လွႆ) ဢၼ်ပဵၼ် ၵူၼ်းႁဵတ်းၵိၼ်ႁႆႈသူၼ်ၼႃး ဝႃႈပဵၼ်သိုၵ်း TNLAသေ တိၺွပ်းပေႃႉထုပ်ႉ တဵၵ်းတဵင် ပေႉၵိၼ်ပၼ် ၵူၼ်းဝၢၼ်ႈ တီႈဝၢၼ်ႈၼွင်ဢၢင်ႇ၊ ၾႃလႅၼ်ႇ၊ သႅင်တင်ႈ၊ ဝၢၼ်ႈၵၢင်လႄႈ ဝၢၼ်ႈဢွမ်ႈ ဢၼ်မီး ၼႂ်းၸႄႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇသေ ၸႂ်ႉႁၢပ်ႇၶျေႃး ၸိၼႄတၢင်း။
ၸိုင်ႈထႆးဢမ်ႇမီးပေႃႇလသီႇ ၽႅဝ်ႈမူၺ်ႉႁႅင်းၵၢၼ်
- Created on 13 June 2014
- Written by တႆးလွတ်ႈလႅဝ်း
ၽူႈတၢင်လၢတ်ႈတပ်ႉသိုၵ်းၸိုင်ႈထႆး လၢတ်ႈတီႈႁႅင်းၵၢၼ် ယႃႇဢွၼ်ၵၼ် တူၵ်းၸႂ်ၵူဝ်ႁေ ယွၼ်ႉၸဝ်ႈၼႃႈတီႈ ဢွၵ်ႈၸႅတ်ႈ တီႉၺွပ်းႁႅင်းၵၼ် ပဵၼ်ႁိုဝ်ၵေႃႈ တေႁဵတ်းၸွမ်း ပၵ်းပိူင်မၢႆမီႈ ဢၼ်မီးဝႆႉ။
More Articles...
- သိုၵ်းမၢၼ်ႈ ၶိုၼ်ႈလေႃႇတိုၵ်း SSPP/SSA ဢၢင်ႈႁုပ်ႉသိမ်းဢဝ် လွႆသႅင်မိူင်းသူႈ
- ပၢင်ပွႆး လဵၼ်ႈမၢၵ်ႇၼင်လုမ်ႈၾႃႉ တေတႄႇပိုတ်ႇမိူဝ်ႈၼႆႉ
- လၢႆမူႇလၢႆၸုမ်း ႁူမ်ၵၼ် ၸတ်းပၢင်ဢုပ်ႇဢူဝ်း ၵၢၼ်လွင်ႈငမ်းယဵၼ် တီႈMPC တႃႈၵုင်ႈ
- ၸဝ်ႈၼႃႈတီႈၼႂ်းၵဵင်းမႆႇယႃႉလုႁိူၼ်း ၵူၼ်းႁႅင်းၵၢၼ်
- သင်ႇၶၸဝ်ႈ ဢွၼ်ႁူဝ် ပိုတ်ႇၽုၺ်ႇ ႁဵတ်းႁူင်းႁဵၼ်းမႂ်ႇပၼ် လုၵ်ႈဢွၼ်ႇ တီႈဝၢၼ်ႈဢၼ်ဢမ်ႇယၢမ်ႈ မီး လူင်ပွင်ၸိုင်ႈလူင်းတူၺ်းထိုင်သေပွၵ်ႈ


text:
General News
သိုၵ်းမၢၼ်ႈပိုၼ်ၽၢဝ်ႇယိုဝ်းၵွင်ႈလူင် တီႈမိူင်းၵိုင်
- Details
- Created on 04 July 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉ(514) မိူင်းၵိုင် ၸႂ်ႉလုင်းႁဵင်ပွၵ်ႉ ပိုၼ်ၽၢဝ်ႇလၢတ်ႈၵူၼ်းမိူင်းဝႃႈ မိူဝ်ႈၼႆႉတေမီးၵၢၼ်ၽိုၵ်းၽွၼ်ႉ ယိုဝ်းၵွင်ႈလူင် ၼႂ်တေႃႇၶမ်ႈလႄႈ ႁႂ်ႈႁေႉႁၢမ်ႈၵူၼ်းမိူင်း ဢမ်ႇပၼ်ၵႂႃႇလႂ်၊ ၵူၼ်းမိူင်းလိူတ်ႇမႆႈၸႂ် လွင်ႈတေပဵၼ်ၽေးတႃႇမိူဝ်းၼႃႈ၊ ပႃႇတီႇမီးပုၼ်ႈၽွၼ်းတႃႇႁေႉႁၢမ်ႈ။
ၸႄႈဝဵင်းမိူင်းပွၼ် ပိုတ်ႇၽုၺ်ႇပၢင်သွၼ် ပၢႆးယဵၼ်ႇငႄႈပုတ်ႉထၽႃႇသႃႇ
- Details
- Created on 02 July 2014
- Written by တႆးလွတ်ႈလႅဝ်း
ဝတ်ႉဢႃႇၸႃႇၼီႇ ၸႄႈဝဵင်းမိူင်းပွၼ် မိူင်းတႆးပွတ်းၸၢၼ်း ပိုတ်ႇပၢင်သွၼ် ပၢႆးပုတ်ႉထၽႃႇသႃႇ (ႁူင်းႁဵၼ်း Dhama School) မီးဢွၼ်ႇၼုမ်ႇ ဢႃႇယု 5/6ၶူပ်ႇလူင်းတႂ်ႈ ၼႂ်းဝဵင်း မႃးၶိုၼ်းႁဵၼ်းသွၼ် တင်းၼမ်။
ႁူဝ်လူႇဝဵင်းၼမ်ႉၶမ်း ၸတ်းႁဵတ်းပၢင်ၵုမ် ၵဵဝ်ႇၵပ်းလွင်ႈလိၵ်ႈလၢႆး လိၵ်ႈလူင်
- Details
- Created on 26 June 2014
- Written by တႆးလွတ်ႈလႅဝ်း
ၸုမ်းႁူဝ်လူႇၸႄႈဝဵင်းၼမ်ႉၶမ်း ၸတ်းႁဵတ်းပၢင်ၵုမ် လိၵ်ႈလူင် လင်ႇၵႃႇ တီႈဝတ်ႉၸေႇယသုၶ ၸႄႈဝဵင်းၼမ်ႉၶမ်း မိူင်တႆးပွတ်းႁွင်ႇ ၸႄႈဝဵင်းလၢႆလၢႆၸႄႈဝဵင်း မႃးၶဝ်ႈႁူမ်ႈၸွမ်းတင်းၼမ် ဢိင်ႇပႃး ဢိူင်ႇမိူင်းမၢဝ်း။
သိုၵ်းမၢၼ်ႈ ဢဝ်ၽူႈၶဝ်ႈၸုမ်း SSPP/SSA လႄႈ ၵူၼ်းမိူင်းတီႈၵျွၵ်းမႄးတၢႆ
- Details
- Created on 25 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉၸုမ်းလူင် (တပ်ႉမ) 77 ဢဝ်မၢၵ်ႇလူင် ပွႆႇၶဝ်ႈထဵင်ႁႆႈ တႅၵ်ႇတိူဝ်ႉၺႃး ၽူႈၸွႆႈၵၢၼ် ၼႂ်းၸုမ်း SSPP/SSA ဢၼ်ပဵၼ်ၵူၼ်းႁိူၼ်းလႄႈ ၵူၼ်းမိူင်း ၵေႃႉၼိုင်ႈ ဢၼ်ၵႂႃႇႁဵတ်းသူၼ်ၶဝ်ႈၵၢပ်ႇ ၸွမ်းၵၼ် တီႈႁႆႈ ႁိမ်းၸမ်ၽင်ႇၼမ်ႉတၢင်ႈ တီႈၵျွၵ်းမႄး တၢႆထင်တီႈ။
ၵူၼ်းမိူင်းပွတ်းၵုၼ်ႁိင်း သုမ်းတီႈလိၼ် ပႃႇတီႇဢမ်ႇၸွႆႈသင်
- Details
- Created on 25 June 2014
- Written by တႆးလွတ်ႈလႅဝ်း
ၵူၼ်းမိူင်းဝၢၼ်ႈလၢႆးၵၢမ်၊ ဝၢၼ်ႈသၢႆးမူၼ်ႇ လႄႈ ဝၢၼ်ႈၵုင်းပဝ်း ၸႄႈဝဵင်းၵုၼ်ႁိင်း သုမ်းတီႈလိၼ် ထုၵ်ႇႁူဝ်ၼႃႈပႃႇတီႇသၢင်ႇသီႈ လႄႈ ပူႇၵၢင်ႉဝၢၼ်ႈလၢႆးၵၢမ် တတ်းဢဝ်ၶၢႆ ၼပ်ႉပဵၼ်ႁူဝ်ပၢၵ်ႇဢေၵ။
More Articles...
- ၼၢင်းဢွင်ႇသၢၼ်းသုၵျီႇ သၢၼ်ၶတ်း NGOs, INGOs တေလူင်းၸွႆႈထႅမ်ၵူၼ်းမိူင်း ၸိူဝ်းတူၵ်းၵိၼ်း
- ၸၢဝ်းၶိူဝ်းလွႆ လႄႈ လီႉသေႃး ႁူမ်ႈမိုဝ်းၵၼ် ယွၵ်ႇလႅၼ်ၵဵပ်းၵိၼ်ငိုၼ်း ၵူၼ်းဝၢၼ်ႈမိူင်းဝီး
- ၸၼ်ႉၶုၼ်သိုၵ်းလူင် လၵ်ႉပၢႆႈၽၢတ်ႇဢွၵ်ႇ ၼႂ်းတပ်ႉသိုၵ်း တပ်ႉမတေႃႇ
- သိုၵ်းမၢၼ်ႈႁၢင်ႈမၢၵ်ႇလူင် တႅၵ်ႇၺႃးသိုၵ်းမၢၼ်ႈၶိုၼ်း
- ပၢင်လိူၵ်ႈတင်ႈ ၸုမ်းပွင်ၵၼ် ၵေႃလိၵ်ႈလၢႆးလႄႈၾိင်ႈငႄႈတႆး တီႈဝဵင်းလိူဝ်ႇ ယဝ်ႉတူဝ်ႈ
- ၵူၼ်းမိူင်းတႆး ၵမ်ႈၼမ်ၼမ် ယင်းလႆႈၵူဝ်သိုၵ်းသိူဝ် မိူၼ်ပၢၼ်သိုၵ်းမၢၼ်ႈ ၼဝတ
- တပ်ႉသိုၵ်းၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ထိုင်ႁႅင်းၵၢၼ်ယၢၼ်မိူင်း
- မိူင်းၼွင်ၸတ်းႁဵတ်း ပွႆးလူင်းပၢင်သွၼ်လိၵ်ႈတႆးၶၢဝ်းမႆႈ
- ၸိုင်ႈထႆးဢမ်ႇမီးပေႃႇလသီႇ ၽႅဝ်ႈမူၺ်ႉႁႅင်းၵၢၼ်
- ပၢင်ပွႆး လဵၼ်ႈမၢၵ်ႇၼင်လုမ်ႈၾႃႉ တေတႄႇပိုတ်ႇမိူဝ်ႈၼႆႉ


text:
ၸဝ်ႈယွတ်ႈသိုၵ်းဝႃႈ တပ်ႉသိုၵ်းမၢၼ်ႈ ဢမ်ႇထုၵ်ႇလီၸႂ်ယႂ်ႇ ၵၢၼ်ၸႂ်ႉဢဵၼ်ႁႅင်းၵႄႈလိတ်ႈ ပၼ်ႁႃၵၢၼ်မိူင်း၊ ပေႃးၸႂ်ယႂ်ႇဢဵၼ်ႁႅင်း ၽိတ်းယဝ်ႉ၊ ဝၢၼ်ႈမိူင်းဢမ်ႇၵတ်းယဵၼ်ၵူၺ်းပႆႇပေႃး မိူင်းမၢၼ်ႈၸၢင်ႈၵွႆၵွၼ်ႇ။
ႁူဝ်ပဝ်ႈၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) ၸွမ်သိုၵ်းယွတ်ႈသိုၵ်း လၢတ်ႈဝႃႈ- မိူဝ်ႈလဵဝ်ၼႆႉ ငဝ်းလၢႆးၻီႇမူဝ်ႇၶရေႇၸီႇ ၼႂ်းၸိုင်ႈမိူင်းႁူမ်ႈတုမ်မၢၼ်ႈ တိုၵ်ႉပဵၼ်ငဝ်းလၢႆးလႅၵ်ႈလၢႆႈၶၢႆႉပုတ်ႈၵူၺ်း (ငဝ်းလၢႆးဢမ်ႇသုၵ်း ဢမ်ႇလိပ်း)၊ ယင်းပႆႇပဵၼ်ၻီႇမူဝ်ႇၶရေႇၸီႇ ဢၼ်တႄႉမၼ်း။ ၵွပ်ႈၼႆ ၶၢဝ်းတၢင်းၼႃႈၼႆႉ ပေႃးဝႃႈမၢၼ်ႈတိုၵ်ႉၸႂ်ယႂ်ႇဝႃႈ တပ်ႉသိုၵ်းမၢၼ်ႈႁဝ်းၼႆႉ မီးဢဵၼ်ႁႅင်းဢိူဝ်ႈ၊ ႁဝ်းဢဝ်ဢဵၼ်ႁႅင်းၵႄႈလႆႈဢိူဝ်ႈ၊ ႁဝ်းဢဝ်ဢဵၼ်ႁႅင်းၽဵဝ်ႈၶဝ် (ၸုမ်းယိပ်း ၵွင်ႈၵၢင်ႇၸၢဝ်းၶိူဝ်း) လႆႈဢိူဝ်ႈ၊ ပေႃးၶဝ်တိုၵ်ႉယုမ်ႇယမ်ၸိူင်ႉၼႆ ၶဝ်ၽိတ်းယဝ်ႉ။ ယႃႇဝႃႈတေၵတ်းယဵၼ် မိူင်းမၢၼ်ႈ ၸၢင်ႈၵွႆၵွၼ်ႇ၊ ၵွပ်ႈၵၢၼ်ၸႂ်ႉဢဵၼ်ႁႅင်းၼႆႉ ဢမ်ႇၸႂ်ႈၵၢပ်ႈပၢၼ်မၼ်းယဝ်ႉ- ဝႃႈၼႆ။
မၼ်းၸဝ်ႈလၢတ်ႈၼႄတူဝ်ယၢင်ႇဝႃႈ- ပေႃးဝႃႈၵၢင်ၸႂ်ၵူၼ်းမိူင်းၽွမ်ႉႁူမ်ႈၵၼ်၊ ၵူၼ်းမိူင်းလုၵ်ႉႁိုၼ်ႇၼႄၵၢင်ၸႂ်သၢၼ်ၶတ်းၼႆႉ မိူၼ်ၼင်ႇမိူင်းလီႉပီးယိူဝ်း၊ ၶၢဝ်းတၢင်း 6 လိူၼ်ၵူၺ်း ၵတ်ႇတႃးၽီႉ ၵွႆၵႂႃႇ၊ လွင်ႈၼႆႉယွၼ်ႉၵွပ်ႈ ဢဵၼ်ႁႅင်းၵူၼ်းမိူင်း။ ၸင်ႇဝႃႈဝၼ်းမိူဝ်ႈၼႆႉ ၵူၼ်းမိူင်းႁဝ်းထုၵ်ႇလႆႈလဵပ်ႈႁဵၼ်းၵၢၼ်မိူင်း/တူင်ႉၼိုင်ၵၢၼ်မိူင်းၼမ်ၼမ်။ ထုၵ်ႇလႆႈလဵပ်ႈႁဵၼ်းဝႃႈ ဢၼ်လႂ်ထုၵ်ႇ ဢၼ်လႂ်ဢမ်ႇထုၵ်ႇ။ ၵၢၼ်လဵပ်ႈႁဵၼ်း ၵၢၼ်မိူင်းၼႆႉ ႁဝ်းတၵ်းလႆႈမီးပဝ်ႈမၢႆ ပဵၼ်ယႂ်ႇပဵၼ်လၵ်းဝႃႈ ၽႅၼ်ႇလိၼ်ႁဝ်း ၸိူဝ်ႉၶိူဝ်းႁဝ်းပဵၼ်သင်၊ ငဝ်းလၢႆးၼႂ်းလုမ်ႈၾႃႉဝၼ်းမိူဝ်ႈၼႆႉပဵၼ်သင်၊ ပဵၼ်ၵၢပ်ႈ ပၢၼ်သင်ၽွင်းငမ်းဝၢၼ်ႈမိူင်းယူႇ ၸိူဝ်းၼႆႉ။
ပႃႇတီႇၵၢၼ်မိူင်းၵေႃႈ ပေႃးႁၼ်တွၼ်ႈၽႂ်တွၼ်ႈမၼ်းသေ ၶိုၼ်းၶဵင်ႇတႃႉၵၼ် ၵမ်းလိုၼ်းမႃးၵေႃႈသုမ်းတင်းၵူႈ၊ ဢမ်ႇမီးၽႂ်ဢွင်ႇပေႉ။ ဝၼ်းမိူဝ်ႈၼႆႉ ပေႃးတူၺ်းၼႂ်းမိူင်းတႆးႁဝ်း ၵူၼ်းမီးပၺ်ႇၺႃႇၵေႃႈၼမ်ယူႇ၊ ၵူၺ်းၵႃႈ ၵူၼ်းမီး ပၺ်ၺႃဢမ်ႇႁဵတ်းၵၢၼ်၊ မီးပၺ်ၺႃသေဢမ်ႇႁဵတ်းၵၢၼ်ၵေႃႈ မိူၼ်တင်းဢမ်ႇမီးၵူၺ်း။ လွင်ႈၵူၼ်းမီးပၺ်ႇၺႃႇၶဝ် ဢမ်ႇႁဵတ်းၵၢၼ်ၼၼ်ႉ တၢင်းႁၼ်ထိုင်ႁဝ်းမီး 3 လွင်ႈ။ 1.ပႂ်ႉတူၺ်းငဝ်းလၢႆး။ 2.ဢမ်ႇဢူတ်းယိူၼ်ႉလႆႈတၢင်းတုၵ်ႉၶ။ 2.ႁဵတ်းၵၢၼ်လုၵ်ႉၽိုၼ်ႉၵေႃႈ ဢမ်ႇႁူႉဝႃႈတေဢဝ်ဝၢၼ်ႈမိူင်း ၸိူင်ႉႁိုဝ်။
လွင်ႈပႂ်ႉတူၺ်းငဝ်းလၢႆးၼၼ်ႉ ဝၼ်းမိူဝ်ႈၼႆႉ ၵၢၼ်လုၵ်ႉၽိုၼ်ႉႁဝ်းလႆႈမႃး 56 ပီယဝ်ႉ။ ၵူၺ်းၵႃႈ ပေႃးတေၵုမ်ႇပႂ်ႉတူၺ်း ငဝ်းလၢႆးယူႇတိၵ်းတိၵ်းၵေႃႈ တေတၢႆပႅတ်ႈလၢႆလၢႆၵူၺ်း ငဝ်းလၢႆးဢမ်ႇလီသေပွၵ်ႈ။ ငဝ်းလၢႆးလီဢၼ်ဝႃႈၼႆႉ တေလႆႈ ပဵၼ်ၵူၼ်းသၢင်ႈၶိုၼ်ႈမႃး၊ ၾၢႆႇၼိုင်ႈၵေႃႈ ႁဝ်းထုၵ်ႇလႆႈႁဵတ်းၸွမ်းငဝ်းလၢႆး။ ၵူၼ်းမီးပၺ်ၺႃၶဝ်ၼႆႉ 1.ၵမ်ႈၼမ်တူၺ်းငဝ်း လၢႆးၼမ်သေ သၢင်ႈငဝ်းလၢႆး။ 2.ၵၢၼ်လုၵ်ႉၽိုၼ်ႉၼႆႉ ၽူႈလုၵ်ႉၽိုၼ်ႉၵေႃႉလႂ် ဢၼ်ဢမ်ႇလႆႈယၢပ်ႇဢမ်ႇမီး၊ ယၢပ်ႇၵူႈၵေႃႉ ယၢပ်ႇၵူႈမိူင်း၊ ယၢပ်ႇဢေႇလႄႈ ယၢပ်ႇၼမ် မၼ်းတိုၼ်းမီး။ တၵ်းလႆႈႁတ်းယၢပ်ႇ ပိုၼ်ႉပွႆႇတူဝ်ၸႂ် (ႁတ်းၸုၼ်ႉ)၊ ၵမ်ႈၼမ်ၵူၼ်းမီး ပၺ်ၺႃႁဝ်းၼႆႉ ဢမ်ႇပေႃးသူႈပိုၼ်ႉပွႆႇ(ၸုၼ်ႉ)လႆႈ၊ ဢၼ် ပိုၼ်ႉပွႆႇ(ၸုၼ်ႉ) လႆႈ မၼ်းဢေႇ။ 3. ၵၢၼ်လုၵ်ႉၽိုၼ်ႉႁဝ်းၼႆႉ မိူဝ်ႈတႄႇလုၵ်ႉၽိုၼ်ႉ မႃးၵေႃႈ မီးၼမ်ႉၸႂ်ႁၵ်ႉၶိူဝ်း/ ၼမ်ႉၸႂ်ပႅင်းၸင်းမၢၼ်ႈ သေလုၵ်ႉၽိုၼ်ႉ၊ ဢမ်ႇႁူႉဝႃႈတေဢဝ်မိူင်းၸိူင်ႉႁိုဝ်။ မိူဝ်ႈတႄႇမၼ်းဝႃႈႁၵ်ႉမိူင်း၊ ၽိူဝ်ႇထိုင်လုၵ်ႉၽိုၼ်ႉမႃး မီးသိုၵ်း ၶိုၼ်ႈမႃး၊ မီးၼႃႈတီႈ (ပိုၼ်ႉတီႈၼႃႈလိၼ်ၵုမ်းၵမ်)မႃးယဝ်ႉ၊ မီးမႃးလၢႆးၵိၼ်ၵျေႃႇမၼ်းယဝ်ႉ သမ်ႉၶႅၼ်ၵၼ် ႁိမ်ၼႃႈတီႈ ၵၼ်၊ ဢမ်ႇၶႅၼ်ၵၼ်လွင်ႈဝၢၼ်ႈ မိူင်းယဝ်ႉ၊ ၵွပ်ႈပိူဝ်ႈၶႅၼ်ၼႃႈတီႈၵၼ်လႄႈ တႆးတိုၵ်းၵၼ်မႃး 20-30 ပီ၊ လွင်ႈၼႆႉ မၼ်းတိုတ်ႉၶၢဝ်းယၢမ်း လုၵ်ႉၽိုၼ်ႉႁဝ်းၵႂႃႇထႅင်ႈ။
ၵၢၼ်လၢႆးလုၵ်ႉၽိုၼ်ႉႁဝ်းၼႆႉ မိူဝ်ႈတႄႇမၼ်း မီးၼမ်ႉၸႂ်ႁၵ်ႉၶိူဝ်းသေ မႃးၶဝ်ႈႁၢပ်ႇၵိုတ်ႉၵၢၼ်လုၵ်ႉၽိုၼ်ႉ၊ ၵူၺ်းၵႃႈ ဢမ်ႇႁူႉလၢႆးဢဝ်မိူင်း။ ပၢၼ်ၸဝ်ႈၼွႆႉ (သေႃးယၼ်ႇတ) ဢွၼ်ႁူဝ်တပ်ႉၼုမ်ႇသိုၵ်းႁၢၼ်ၼၼ်ႉ ၵူၼ်းမီးပၺ်ၺႃ ၵမ်ႈၽွင်ႈ မႃးၸွႆႈၸဝ်ႈၼွႆႉ၊ ၵူၺ်းၵႃႈ သမ်ႉမႃးၽိတ်းၸဝ်ႈၼွႆႉ။ ၵူၼ်းမီးပၺ်ၺႃၼမ် မေႃဢိင်းၵလဵတ်ႈၼမ်ၸိူဝ်းၼႆႉ ဢၼ်ႁဝ်းႁၼ်မႃး ဢမ်ႇပေႃးမေႃၽွမ်ႉႁူမ်ႈၵၼ်- ၸဝ်ႈယွတ်ႈသိုၵ်း လၢတ်ႈၵႂႃႇၼင်ႇၼႆ။


text:
ဝဵင်းဢၼ်ၽုၵ်ႇသွမ်ႈ မၢၵ်ႇႁွၼ်ၼၵႃးမႃးဢွၼ်တၢင်းသုတ်းပိူၼ်ႈၼႆႉ .....
ပိုၼ်ႉႁူႉတၢင်းၼွၵ်ႈ
ၽွၼ်းလီ မွၵ်ႇမႆႉၶီႈလဵၵ်း 7 ယၢင်ႇ
မွၵ်ႇမႆႉၶီႈလဵၵ်း(ၸီႇလီႇ)ၼႆႉ ပဵၼ်တၢင်းၵိၼ် ဢၼ်ၶဝ်ႈပႃးၼႂ်းယႃႈယႃပိူင်ၼိုင်ႈၼင်ႇၵဝ်ႇ။ ၼႂ်း မွၵ်ႇမႆႉၶီႈလဵၵ်းၼႆႉ ၶဝ်ႈပႃးဝႆႉထၢတ်ႈၼမ်ႉ၊ ၵလူႊၵူဝ်ႊသၢႆႉ၊ ၵတ်ႊသတိတ်ႊဢႅၵ်ႊသိတ်ႉသ်၊ ဢၼ်တရူဝ်ႊၵႂၺ်ႊၼုၼ်း၊ ၵမ်ႊၽီႊယေႃး ၸဵမ်ၸိူဝ်းၼႆႉလႄႈ ယႃႈယႃ ဢၼ်လုၵ်ႉမႃး တီႈတူၼ်ႈမွၵ်ႇ၊ တူၼ်ႈမၢၵ်ႇၸိူဝ်းၼၼ်ႉ မွၵ်ႇၶီႈလဵၵ်းၼႆႉၵေႃႈ ၶဝ်ႈပႃးဝႆႉယူႇ။ မွၵ်ႇၶီႈလဵၵ်းၼႆႉ တူမ်ႈၼမ်ႉမၼ်းပႅတ်ႈသေ မၢင်ၸိူဝ်းၶူဝ်ႈၵိၼ်၊ ၵူဝ်ႈၵိၼ်၊ ႁုင်ၵိၼ်၊ ဢွင်ႇၵိၼ် ၸိုင် ပဵၼ်ဢၼ်လီၵိၼ်လီယႅမ်ႉဝႆႉသေ ၶဝ်ႈပဵၼ်ၽၵ်း တႆးပိူင်ၼိုင်ႈယူႇယဝ်ႉ။ ပေႃးၵိၼ်ပၼ်မွၵ်ႇၶီႈလဵၵ်းၸိုင် ၽွၼ်းလီမၼ်းမီးၸိူင်ႉၼင်ႇၼႄဝႆႉ ၸိူင်ႉၼင်ႇ-
ၽွၼ်းလီၼမ်ႉၽိုင်ႈ 10 ယၢင်ႇ
မိူဝ်ႈဢွၼ်တၢင်းၵဝ်ၶႃႈယၢမ်ႈလၢတ်ႈမႃး ၽွၼ်းလီၼမ်ႉၼဵင်ႈၶူမ် 24 ယၢင်ႇယဝ်ႉ။ ပွၵ်ႈၼႆႉ ၵဝ်ၶႃႈတေၶိုၼ်းဢဝ်ႁူဝ်ၶေႃႈ ဢၼ်ဝႃႈ ၽွၼ်းလီၼမ်ႉၽိုင်ႈ 10 ယၢင်ႇၼႆႉ တေယွၼ်းလၢတ်ႈၼႄဢိတ်းၼိုင်ႈ။ ပေႃးပဵၼ်ထုင်ႉမိူင်းသၼ်လွႆႁဝ်းၶဝ် တႄႉၵေႃႈ ၼႂ်းၵႃႈႁိူၼ်းၼိုင်ႈလင်ၼႆႉ ၵႆႉၵႆႉႁၼ်ၶဝ် ဢဝ်ၼမ်ႉၽိုင်ႈဝႆႉ ၼိုင်ႈတဝ်ႈလႂ် သွင်တဝ်ႈလႂ်ၸိူဝ်းၼႆႉႁမ်ႉၼမ်။ ပေႃးထၢမ်ဝႃႈ ၼမ်ႉၽိုင်ႈသမ်ႉဢဝ်ဝႆႉႁဵတ်းသင်ၼႆ ၵမ်ႈ ၼမ်လႆႈၶေႃႈတွပ်ႈဝႃႈ “ပိူဝ်ႈဢဝ်ႁဵတ်းယႃႈယႃ” ၼႆႉယဝ်ႉ။
Page 2 of 2